
Insula scinteia ca un smarald montat în 
albastrul profund al oceanului. Lacrimile îi 
veniră în ochi, amestecind culorile şi 
peisajul... În adîncul sufletului, o voce 
înlăcrimată gemea: 

«Vai, iubitule, ce ţi-am făcut?! Ce i-am 
făcut dragostei noastre?!» 

Agnes era atît de frumoasă, Că-ţi tăia 
răsuflarea. Era una dintre acele blonde: 
roşcate cu picioarele lungi, cu talia fină, 
dar cu şolduriie şi cu pieptul pline, cart, 
chiar îmbrăcate fără gust, atrag toate 
privirile. 

— iaphael o să te aştep- 
te în grădină, în spatele hotelului, spuse 
Nancy Rodriguez pe un ton sec. Dacă dru- 
mul e liber,.o să te ducă imediat în aparta- 
ment şi o să-ţi lase şi un şperaclu. Dacă 
nu, ai să te descurci de una singură. 

Făcu o mică grimasă în timp ce conducea 
cu îndeminare maşina pe străzile din 
Huston, arhipline, ca de obicei, către sfir- 
şitul după-amiezii. 

— Perfect, spuse distrată Agnes Winston. 
Era foarte ocupată să-şi fixeze cu un ac de 

Iris Johansen ————— 
| păr o şuviţă blondă, care-i scăpase din coc. 


— Perfect! Caramba! Eşti complet nebu- 
nă. Dacă te prind, o să-ți salte licența. Pot 
chiar să te arunce în închisoare. N-ai citit 
ziarele? Primarul urmează să scoată covo- 
rul roşu pentru prințul Rubinoff şi vărul 
lui. O să fie furios dac-ai să faci scandal. 

— Cît de prinţ o fi el, n-are dreptul să fie 
atit de necinstit şi fără inimă, bombăni 
Agnes incruntindu-şi sprincenele fine. 
Nenorocita aceea era dată peste cap. 

— « Nenorocila aceea » este bogata moșteni- 
toare a unei plantaţii de cafea la fel de 
mare ca statul Ecuador şi, dacă vrei păre- 
rea mea, senora Gomez avea doar un aer 
puţin trist. 

— Cum poţi să vorbeşti aşa? Plingea de 
să-ţi rupă inima. Avea inima sfărimată. 

— Da, sigur, asta te-a inmuiat. Nu ţi s-a 
spus niciodată că un detectiv particular nu 
trebuie să devină sentimental? 

— Secretara mea îmi face fără încetare 
morală pe tema asta. Dar cum s-o asculţi? 
Ea insăşi nu-i altceva decit o mare bleagă. 

—O mare bleagă, eu? 

-- Da, sigur, tu! Ai lucra pentru nimic 
dat å nu te-aş obliga să accepţi salariu. 

— N-ai decit să vorbeşti! Ultima dată cînd 
am fost la tine nu mai aveai decit unt în 
frigider. Nu mă mai miră faptul că ai slăbit. 

—Untul este foarte hrănitor. Asta se ştie. 

— Numai că trebuie să mai adaugi şi 
altceva la el. Nu-ţi dai seama că mă deran- 
jează să primesc bani de la tine, cînd ştiu 
că de-abia ai ce minca?! 

-— Am căzut de acord ca, în ziua în care 
n-am să te mai pot plăti, să fii liberă să-ţi 
găseşti o altă slujbă. Mi se pare destul de 
trist să trăieşti de azi pe miine; nu vreau să 
mi se mai facă şi pomană, pe deasupra. 

— Asta n-ar fi pomană, ci doar un împru- 
mut. Doar te cunosc! Şi, de altfel, nu m-aş 
mira dac-ai insista să-mi dai şi dobindă. 

—Am discutat deja despre asta de sute de 
ori, spuse Agnes aruncindu-i lui Nancy o 
privire prietenoasă. Răspunsul este nu şi o 
ştii deja. 

— Madre de Dios! exclamă Nancy exas- 
perată. Nu eşti realistă. Nu vreau decit să 
te ajut. De altfel, nici nu eşti făcută să fii 
detectiv. Cu ochii pe care-i ai, poţi face 
orice. De ce să nu fii o femeie normală? 

— Şi ce-i aceea o femeie «normală»? 

— Una care se lasă curtată, mai ales de 
cei bogaţi. 

Agnes izbucni în ris. Nancy îi aruncă o 
privire furioasă. 

— Nu văd ce-i aşa amuzant în ce am 
spus. Poate doar pentru o mică sfintă ca 
tine... 


Iris Johansen 


— Nu sunt nici mică, nici sfintă. Aici mă 
jigneşti. 

— Dar cum i-ai spune tu unei «adevărate 
tinere» de douăzeci şi patru de ani? 

—Ah! De ce ţi-am povestit viaţa? De atunci 
aud într-una placa asta. 

— Dac-am înţeles bine, noaptea trecută 
aveai nevoie să fii consolată. De unde să 
ştiu eu că de obicei nu bei decit lapte? 

— Bine, cred că m-am pilit niţel, într-ade- 
văr, dar eram furioasă. Nu m-aş fi aşteptat 
niciodată ca un bărbat atit de respectabil 
ca Ben Lackland să mă dea afară pentru că 
am'refuzat să petrec noaptea cu el. 

—Pentru că nu eşti altceva decit o novice, 
spuse ironic Nancy. Cum poate. o fată, care 
a fost întotdeauna prima din clasă la 
Şcoala de Poliţie şi care şi-a petrecut doi 
ani în armată, să fie aşa naivă? Toată 
lumea ştie, la Houston, că Ben Lackland 
este un afemeiat şi tu ai vrea ca el să te 
trateze ca pe o nepoată? 

— Dar are o soţie adorabilă! protestă 
Agnes şi pină aseară s-a purtat cit se poate 
de normal cu mine. 

— Toţi au soţii adorabile. Este o acoperire 
excelentă. Am să-ţi povestesc intr-o zi 
despre fostul meu soţ. Era foarte bun la 
sportul ăsta. 

— Dar era şi un idiot, pentru că te-a lăsat 

să pleci. Unii bărbaţi nu-şi recunosc no- 
rocul. 

— Nu te neliniști. Bărbaţii ştiu acum ce-mi 
poate pielea... 

Viră la stinga, apoi la dreapta, pe o alee 
care ducea în spatele unui mare hotel. Îşi 
parcă Toyota la cîțiva metri de o uşă ce 
părea rezervată furnizorilor. Stinse farurile 
şi aprinse plafoniera. 

— Agnes, spuse ea deodată serioasă, lasă 
baltă afacerea asta. Nu ai chiar atita nevoie 
de bani încît să înfrunţi astfel de riscuri. 
Au să se ivească şi alte ocazii. 

— Nu prea este coadă la uşa noastră, din 
cite am văzut. 

— Haide, haide, nu-s decit şase luni de 
cind ai deschis agenţia. Nu fi aşa grăbită! 
Eşti foarte competentă. Lackland nu te-a 
incomodat niciodată, pentru că erai cel mai 
bun agent al lui. Asta-i tot. Ai mai fi fost cu 
diînsul dacă n-ar fi fost atit de timpit. 

— Şi ar fi fost mai bine pentru noi. Am fi 
avut ce minca. Ştii foarte bine că nu pot 
refuza misiunea asta. Nu avem nici măcar 
cu ce plăti chiria pe luna viitoare. 
Linişteşte-te, nu-i chiar aşa periculos. Nu 
trebuie decit să cotrobăiesc o jumătate de 
oră prin apartamentul prinţului Rubinofif. 
Tot ce am de făcut este să găsesc scrisorile 
senorei Gomez. Tipul ăsta de om trebuie să 

le păstreze sub pernă pentru a le arăta 
cuceririlor sale. 

— M-ar mira, spuse Nancy rizind. Cu 
toate astea, continuă ea deschizind un zi- 
ar de pe banchetă, n-arată rău deloc. 
Apollon... cu un uşor aer diabolic. 

— Mai mult decit atit, dacă e să dăm 
crezare ziarelor. 

Dar Agnes trebui să recunoască faptul că 
Nancy avea dreptate. Un chip frumos, 
trăsături regulate, o gură plină, un zimbet 
maliţios şi ochi irezistibili... 

— Senora Gomez ştie cite ceva despre 
astea, spuse dinsa luind ziarul din mîinile 
lui Nancy, fascinată, în ciuda voinţei ei, de 
figura bărbatului. 

Şi nu era singura în situaţia asta. Prinţul 
Lancelot Rubinoff avea un farmec de 
necontestat. Era cel mai tinăr moştenitor al 
familiei regale din Tomrovia, o provincie din 
Balcani. Îşi făcuse studiile la Oxford unde 
fusese supranumit, încă de pe atunci, «Don 
Juan», aluzie la performanţele sale 
amoroase. Intimii îl numeau Lance. 
Resimţea o nevoie nestăpinită de acţiune, 
de aventură şi, mai ales, de cuceriri femi- 
nine. Avea treizeci de ani. 

Se spune că Majestăţile Lor, mai ales 
tatăl său, prinţul Stefan, nu aprobau deloc 
viaţa pe care o ducea fiul lor. În schimb, 

unchiul său Nicolae, altă oaie neagră a 
familiei, care avusese buna idee să se căsă- 
torească cu unica fiică a şeicului Karim 
Ben Rachid, îl privea cu multă indulgență. 
Lance işi petrecuse toată copilăria la un- 
chiul lui, la Sedikhan şi bătrinul şeic, un 
magnat al petrolului, se ataşase de el. Îi 
oferise, cu ocazia celei de-a douăzecea 
aniversări. citeva pogoane cu zăcăminte de 
petrol, a caror producţie anuală era sufi- 
cient pentru a cumpăra provincia 
Tomrovia. Vârul, care îl însoţeşte pe Lance 
in timpul călătoriei la Houston, trebuie să 
fie fiul lui Nicolae, Alex Ben Rachid, îşi 
spuse vag Agnes. 

— Te gindeşti la Don Juan? întrebă 
Nancy. De asta-ţi lucesc ochii? 

— Aiurea! răbufîni Agnes împăturind 
ziarul; căutam ora recepţiei oferite de pri- 
mar. E la nouă. Sigur că sunt invitaţi la 
cină înainte de asta. Este opt şi zece. Cred 
că-i timpul să urc. Pot avea încredere în 
acest Raphael? 

— E un prieten de-al fratelui meu mai 
mic. Tot ceea ce rişti, este să te seducă. Îi 
plac blondele bine făcute. 

— Ce păcat! suspină Agnes. Aş fi vrut să 
arăt ca o miţă amărită. Bărbaţii m-ar fi 
lăsat, în sfirşit, în pace. 

— Ei bine, eu aş vrea să fiu în locul tău, 

zeiţo, murmură Nancy privind-o pe Agnes 
cum coboară din maşină. 

Agnes era atit de frumoasă că-ţi tăia 
răsuflarea. Era una dintre acele blonde cu 
picioarele lungi, cu talie fină, dar cu 
şoldurile şi cu pieptul pline, care, chiar 
îmbrăcate fără gust, atrag toate privirile. 
Buzele ei pline, ochii de un albastru 
neobişnuit, aproape violet, îi mai adăugau 
ceva la aura de senzualitate pe care o dega- 
ja. Avea părul bogat şi strălucitor, strins 
într-un coc, dar buclele rebele, care-i scă- 
pau din striînsoare, n-o făceau decit şi mai 
atrăgătoare. 

— N-am remarcat că ai avea probleme, îi 
spuse ea, glumeaţă, prietenei. 

—A, n-am de ce să mă pling, făcu Nancy 
Rodriguez. Nu arăt foarte rău, dar trebuie 
să recunoşti că mexicancele nu au acelaşi 
succes ca Anita Ekberg. Bine, hai să fim 
puţin serioase. Eşti sigură că nu vrei să te 
aştept? 

— Nu. După ce am să pun mina pe 
scrisori, am să chem un taxi. Am să-ţi tele- 
fonez imediat ce ajung acasă. 

— Bine; dacă nu, am să vin să bat la uşa 
prinţului. Ai grijă de tine. 

—Nu-ţi fă probleme, răspunse Agnes. 


Un colț de paradis 


— Aproape că am ajuns, domnişoară 
Winston, şopti Raphael aplecindu-se. 
Culoarul următor. 

Ascunsă de pliurile feţei de masă, Agnes 
incerca să-şi ascundă picioarele lungi sub 
masa pe rotile, pe care Raphael o 
unpingea de-a lungul culoarului hotelu- 
lui. 

—E-n regulă, Raphael. 

Îl întilnise pe tînărul groom, cu trei 
slerturi de oră înainte, la intrarea de 
serviciu. O intimpinase cu veşti proaste. 
Serviciul de pază fusese întărit. Fuse- 
seră schimbate încuietorile de la aparta- 
mentul pentru V.I.P. şi doar detectivii 
hotelului aveau şperacle. Mai mult, 
prinţul Rubinoff îşi schimbase progra- 
mul. Urma să ia masa cu vărul său în 
apartament, după care se ducea la re- 
cepţie. 

Raphael avea un plan de rezervă. Se 
ințelesese cu băiatul de la etaj pentru a face 
in locul lui şi-i propuse lui Agnes să o 
ascundă sub platoul inferior al mesei 
rulante. Agnes urma să rămînă acolo pînă 
cind prinţul şi cu vărul său părăseau 
apartamentul. I se părea o idee genială. Însă 
Agnes o acceptă fără entuziasm; ce altceva 
putea să facă? N-avea nimic mai bun la 
indemină. 

Raphael bătu de două ori. Uşa se des- 
chise. Împinse masa înăuntru. Agnes, din 
ascunzătoarea ei, auzea murmur de voci: a 
lui Raphael şi a altor doi bărbaţi. Apoi uşa 
se închise. 

Era la faţa locului. Trebuia să rămînă 
complet nemişcată pînă cînd cei doi veri 
părăseau apartamentul. Începea însă să o 
doară piciorul sting. 

Şi ei nu dădeau semne că s-ar grăbi să 
mănince. Se plimbau prin salon şi ea putea 
auzi clinchetul gheţei în pahare. 

— Primarul n-o să fie iîncintat, Lance, 
spuse unul dintre ei, vărul, desigur, cu o 
voce profundă. Nu e genul de om pe care 
să-l duci cu vorba. 

— O, sunt obosit de tot protocolul ăsta! 
răspunse celălalt. lată că durează deja de 
trei zile. Mi-ai spus că-i vorba de o vacanţă. 

— Răbdare! Mai avem doar citeva obligaţii 
mondene, după care ai să te poţi distra. 
Nu-i rău să stringi din nou relaţiile diplo- 
matice cu un oraş ca Houston. 

— Trebuia să-mi dau seama că se vor 
trata afaceri în timpul acestui voiaj, făcu 
vocea lui Rubinoff. Dacă mi-aduc bine 
aminte, mi-ai cerut să te însoțesc sub pre- 
textul că era ultima ta escapadă înainte de 
a lua conducerea afacerilor bunicului tău şi 
tu eşti aici pentru ca să te agiţi să-ţi faci 

relaţii. Aş fi făcut mai bine să rămin la 
Zurich. 

Cei doi vorbeau engleza, dar Ben Rachid 
avea accent oxfordian, iar Rubinoff - accent 
american. 

Cineva scăpără un chibrit. «Dumnezeule 
din ceruri!» se gindi Agnes, «fă să nu pufăie 
ca nişte locomotive.» Era alergică la fumul 
de ţigară. 

— Ziceai că te-ai săturat să tot pictezi 
zăpada aceea. Voiai să schimbi decorul. 

— Da, ai ajuns la momentul potrivit. 
Eram deprimat. Campioana aceea olimpică, 
roşcata, începea să mă obosească. 

—Cum aşa? Era nebună după tine. 

— Păi aici e problema. Nici o clipă de 
răgaz. Nici zăpada n-o speria cînd era vorba 
de dragoste. 

De fapt, Rubinoiff folosise un alt cuvint, 
care o făcu pe Agnes să deschidă ochii 
mari, nevenindu-i să creadă. 

Ben Rachid izbucni în ris. 

—Probabil că îmbătrinesc! oftă Rubinoff. 

—Glumeşti! Nu erai în formă, asta-i tot. 

«Doamne», se gindi Agnes îngrozită, 
fumează trabuc.» 

Fumul începea să-i înţepe ochii. Simţea 
urcîind în ea dorinţa de a strănuta. 
«Blestemată alergie! Ce ghinion!» 

—Dacă m-ar fi urmărit cu asiduitate prin 

locurile încălzite, treacă de la mine, dar 
voia întotdeauna să ieşim afară. Mă călca 
pe nervi cu dragostea ei pentru nat... 

Îl întrerupse un strănut sonor, urmat 
curînd de un al doilea, apoi de un al treilea. 
Domnea o tăcere de moarte. Resemnată, 
Agnes îşi cuprinse genunchii cu braţele şi 
aşteptă. 

Cineva ridică faţa de masă şi se trezi nas 
în nas cu... diavolul, cum spunea Nancy. 
Ochii de un albastru scinteietor o priveau 
cu un aer... satanic. Întîrziară cu îngă- 
duinţă pe corpul ei ghemuit, apoi reveniră 
asupra feţei. 

— Ţii loc de antreuri? Doar dacă nu eşti 
desertul? se întrebă Rubinoff cu o politeţe 
rafinată, lăsîndu-se pe vine pentru a fi la 
acelaşi nivel cu ea. 

— M-aţi crede dacă v-aş spune că sunt 
însărcinată să controlez calitatea felurilor 
de mincare? 

—Nu, nu te-aş crede. 

—Bănuiam eu. Ajutaţi-mă să ies din locul 
ăsta. 

—Cu plăcere, zise prinţul ceremonios. 

Îi întinse mîna. Cînd fu în picioare, în faţa 
lui, cu acel colant negru de hoţ de hotel, 
mulat pe corp, prinţul fluieră admirativ. 

— M-am înşelat. Nu eşti desertul, eşti 
felul principal de mincare. 

Dar ea n-avea chef să-i guste glumele, 
chiar şi cele mai bune. Fumul, de care 
fusese parţial protejată cit stătuse sub faţa 
de masă, o stinjenea vizibil. I se făcuse 
greață. Îi era rău. Se repezi în fugă spre fe- 
reastră. l 

— Atenţie! O să sară! strigă Rubinoff. Eşti 
nebună! Suntem la etajul al douăzecilea. 

Agnes deschise fereastra şi se aplecă 
peste pervaz, respirind adinc aerul 
proaspăt. Două braţe puternice o traseră 
inapoi. 

— Dar eşti complet nebună! strigă 
Rubinoff. Vrei să te omori? Ce-ţi veni? 

— Nu încercam să sar, spuse Agnes. Nu 
mă simţeam bine şi aveam nevoie de aer, 
asta-i tot. 

—Aha! Înţeleg. Nu încercai să fugi? 

Ea scutură din cap, în timp ce el conti- 
nua să o ţină în braţe. Se lipi şi mai tare de 
ea şi-şi strecură mîinile în jurul taliei ei 
fragile. 

—N-ai chef să te sinucizi? întrebă cu voce 
dulce. 

—Nici gînd, iar acum daţi-mi drumul. 

— Crezi că ar fi bine? Te simţi rău. Rişti 
să cazi şi să te răneşiti. 

—Acum mă simt foarte bine. 

Era o minciună pur şi simplu. Avea o 
durere de cap îngrozitoare şi se învirteau 

toate în jurul ei. 

— Eşti sigură? Nu vrem să avem vreun 
incident diplomatic. Corpul unei tinere 
găsit în camera prinţului Rubinoff! 

«Omul ăsta-i complet nebun», se gîndi 
ingrozită. 

— Vă asigur că mă simt foarte bine. Da- 
ti-mi drumul. 

— Păcat! făcu el cu tristeţe. Nimeni n-o să 
mă creadă niciodată că am lăsat o astfel de 
femeie să-mi scape printre degete. Cu 
claustrofobia dumitale, ai fi putut găsi un 
alt loc să te ascunzi. 

-- Nu sufăr de claustrofobie. Fumul e de 
vină. Sunt alergică. Spuneţi-i să stingă tra- 
bucul. 

Ben Rachid părea să se amuze la culme. 

— Stinge-ţi trabucul, Alex, spuse Rubinoff 
plin de bunăvoință. 

—lmediat, răspunse politicos Ben Rachid. 
Ce pot face? 

— Mai aveţi nevoie de ceva? întrebă 
Rubinoff. 

Agnes făcu semn din cap că «nu». 

— Asta-i tot, Alex, declară Rubinoff. Am 
să te informez dacă îşi schimbă părerea. 

— Perfect. Şi acum, te rog să o aduci 
încoace, ca să o pot admira mai bine. 

— Doamnă! spuse Rubinoff înclinindu-se 
pină la pămint. Daţi-mi voie. 

O luă pe Agnes de braţ şi traversară 
salonul, după care se instală pe canapea, 
alături de vărul său. Tinăra avea impresia 
că se află la un tîrg de sclavi. Cei doi 
bărbaţi o priveau din cap pină-n picioare, 
de la pantofii de balet la părul auriu. Hotări 
să nu se lase intimidată şi să le răspundă 
cu aceeaşi monedă. 

Amîndoi erau înalți, bine făcuţi şi purtau 
smoching. Deşi veri, nu semănau. Rubinoff 
avea un păr castaniu des, ochi albaştri şi 
luminoşi sclipind de maliţie. Ben Rachid 
avea părul ca pana corbului şi ochii negri, 
pătrunzători. Contrastul era şi mai mare în 
ceea ce lăsau să se întrevadă din personali- 
tatea lor. 

Lance Rubinoff părea un om plin de 
viaţă, vesel. O companie plăcută. Ben 
Rachid era mai rezervat, părea uşor cinic. 
Un suflet pasionat, dar care ştia perfect să 
se controleze. 

— N-arată rău, exclamă Ben Rachid 
îintinzindu-se pe canapea. Cap sau pajură? 

— Nici nu se pune problema, spuse 
Rubinoff fără a o scăpa pe Agnes din ochi. 
Este pentru mine. Ai să mă scuzi în faţa 
primarului. Voi fi foarte ocupat în seara 
asta. 

— Nu mă mai priviţi de parcă aş fi o 
îngheţată de vanilie, bombăni Agnes 

încruntindu-se. 

— Mai mult decit atit, draga mea. Te rog, 
continuă, ce spuneai? 

— Voiam să ştiu ce aveţi de gînd să faceţi 
cu mine. 

— Dar tocmai ţi-am spus, dragă: să-mi 
petrec noaptea, poate chiar şi dimineaţa, 
cu dumneata. Complimentele mele, zău 
aşa! Ai fi putut să-i dai lecţii Cleopatrei. 

— Cleopatrei? 

— Ea a intrat în camera lui Cezar 
înfăşurîndu-se într-un covor. În sfirşit, a 
făcut ce a putut cu ceea ce avea la 
îndemină. Cu siguranţă că nu erau mese 
pe rotile în Egipt, pe vremea aceea. 

— S-a descurcat bine, din cite ştiu eu, 
spuse Ben Rachid. Era o persoană cam în 
genul dumitale, domnişoară... 

—Agnes Winston. 

Cei doi bărbaţi schimbară o privire. 

—Actriţă? întrebă Rubinoff. 

—Nu, de ce? 

— Numele ăsta îmi aduce aminte de ceva 
sau, mai degrabă, nu, părul dumitale... 
seamănă cu zăpada sub clar de lună. Pînă 
unde ajunge, atunci cind îi dai drumul? 

— Aproape pină la talie, răspunse ea 
automat. Vă ajută la ceva? 

— Îmi place părul lung. Sigur, mă refer la 
femeile cu părul lung. 

— Sunt sigură că, avind în vedere expe- 
rienţa dumneavoastră, nu sunteţi în pană 
nici de femei cu părul lung, nici de himere, 
spuse ea pe un ton usturător. Mă mir că 
n-aţi făcut faţă dorințelor patinatoarei 
dumneavoastră. 

O privi cu mirare. 

— Poftim? A, aşa e, ne-ai auzit. Dacă 
ideea te interesează, cred că alături de 
dumneata nu mi-ar fi frică de frig. 

Agnes numără în gind pină la zece 
inainte de a răspunde. 

— Nu, asta nu mă interesează. Şi nici pe 
dumneavoastră, n-ar trebui, băgaţi-vă bine 
in cap. Nu sunt aici de dragul dumnea- 
voastră. Am venit să recuperez scrisorile 
senorei Gomez. Dacă n-aţi fi fost un mon- 
stru de egoism şi dacă i le-aţi fi dat înapoi, 
nu s-ar fi întimplat nimic din toate astea. 

— Scrisori? întrebă Ben Rachid. Ai de- 
venit, cumva, colecționar? 

— Bineînţeles că nu! răspunse Rubinoff 
privind-o neîncetat pe Agnes. 

«Dumnezeule!» se gindea acesta. «Dacă 
mai continuă să mă privească în felul ăsta, 
nu mai răspund de mine.» 

— Manuela Gomez? Nu mi-aduc aminte 
să-mi fi scris vreodată. E una din prietenele 
dumitale? continuă Rubinoff. 

— M-a angajat să-i regăsesc scrisorile. 

Sunt detectiv particular. E foarte afectată. 
Se pare că v-a implorat să i le înapoiaţi şi 
că i-aţi ris în nas. 

— Detectiv particular! exclamă Rubinoff. 
Ce face o fată frumoasă ca dumneata în 
profesiunea asta? Ştii că-i periculos? Te 
poţi trezi în situaţii penibile. Singură, într-o 
cameră de hotel, împreună cu doi bărbaţi, 
de exemplu. Dar, spune-mi, credeam că 
detectivii particulari poartă impermeabile şi 
pălării negre, cu toate că pe dumneata te 
prefer în costumaţia asta, care-ţi vine de 
minune. 

— Nu mă imbrac întotdeauna aşa, spuse 
Agnes exasperată. Nu ştiam peste ce o să 
dau şi s-ar fi putut să fiu obligată să fug pe 
scara de incendiu. 

—Ar fi fost inutil, draga mea. 

— Îmi dau seama. Bine! Da sau nu, vreţi 
să-mi daţi scrisorile senorei Gomez? 

— N-am nici cea mai mică idee despre ce 
vorbeşti. Dar, în legătură cu asta, am să-i 
telefonez Manuelei să văd despre ce-i 
vorba. Ai face foarte bine să-ţi scoţi restul 
de ace, sugeră Rubinoff arătind părul lui 
Agnes, care se desfăcuse şi aluneca pe 
umeri. 

Vocea lui avea inflexiuni tandre şi 
privirea i se adinceu in ochii lui Agnes. Ca 
hipnotizată de privirea lui magnetică, işi 

duse mîna la păr şi scoase ultimele ace din 
coc. Megşele, de un blod pal, îi căzură în va- 
luri suple pe umeri. 

— Fantastic! spuse el dintr-o suflare. Nu-i 
aşa, Alex? 

—Magniiic, aprobă Ben Rachid. 

Agnes ieşi din toropeală. Se dădu cu un 
pas înapoi şi-i studie pe cei doi bărbaţi cu 
dispreţ. 

— Încetaţi cu jocul ăsta! Nu sunt un o- 
biect. Sunt în exerciţiul funcţiunii. Şi făce- 
i-mi plăcerea de nu mă lua drept o idioată. 

— Şi curajoasă, pe deasupra, constată 
Rubinofi. De acord. Mă duc în cameră să-i 
telefonez Manuelei. N-o lăsa pe invitata 
noastră să plece, Alex. 

«Insuportabil», se gindi Agnes. «Dar tre- 
buie să recunosc că are şarm.» 

— Întotdeauna e aşa? îl întrebă ea pe Ben 
Rachid, atunci cînd Rubinoff închise uşa 
interioară. 

— În cea mai mare parte a timpului. Luaţi 
loc, domnişoară Winston, vă rog. Riscă să 
dureze mai mult timp. Manuela Gomez e 
vorbăreaţă. 

— În orice caz, e complet nebun, spuse 
Agnes instalindu-se pe canapea. 

— Deloc. E de o inteligenţă excepţională. 
Nu vă lăsaţi înşelată de masca pe care şi-o 
pune. Are mult umor şi vede lumea aşa 

cum e: o lume nebună ce nu trebuie luată 
in serios. 

— Trebuie să fie penibil pentru anturajul 
lui. 

— Nimeni nu s-a plins niciodată, mai ales 
femeile. 

—Senora Gomez probabil că este excepția 
de la regulă. 

— Să avem răbdare înainte de a judeca, 
făcu Ben Rachid cu un zîmbet cinic. Aş 
paria că e o tactică. Dacă Lance spune că 
nu există scrisori, înseamnă că nu există. 
Nu l-am auzit niciodată minţind. De asta şi 
evităm să-l antrenăm în intilniri de afaceri. 

—E om de afaceri? 

— Ferească-l Dumnezeu! Are alte puncte 
de interes. Cînd bunicul i-a oferit terenul 
acela, a pus o singură condiţie: ca Lance 
să-mi urmeze totdeauna sfaturile. A 
promis-o şi este fidel celor pe care-i iu- 
beşte. $ 

— Cum ar fi senora Gomez, de exemplu? 
Se pare că n-a fost deloc cinstit cu dînsa. 
Ea nu a reuşit să-l convingă să-i înapoieze 
scrisorile sau să le distrugă. Îi era grozav 
de frică să nu descopere soțul ei relațiile cu 
prințul Rubinoff. 

— [ată ceva ce mă miră. Alonzo Gomez 
închide, de obicei, ochii la escapadele soției 
sale, cu condiţia ca acestea să fie discrete. 

—Nu se poate spune că discreţia ar fi una 
din calităţile prinţului. 

— Aici aţi marcat un punct. Să aşteptăm 
urmarea evenimentelor. 

Rubinoff reveni după un sfert de oră. Era 
incruntat. 

— Femeia asta are un creier de pasăre, 
spuse el, dar ceea ce-i mai grav şi nu pot 
admite: îi tratează pe oameni cu grosolă- 
nie. Agnes, sunt dezolat. 

—Dezolat? 

— Da. Era o glumă sau, mai degrabă, 
ideea pe care şi-o făcea Manuela despre o 
glumă. Încă nu-i telefonasem de la sosirea 
mea şi a ales acest mijloc pentru a-mi 
aduce aminte. O, Doamne! Urăsc acest gen 
de femei-copii. 

— Dar, în principiu, nu trebuia să fiţi 
acasă, se miră Agnes, care incerca să 
inţeleagă. 

— Se pregătise să dea un telefon anonim 
in timpul dineului de la primar pentru a 
mă face să revin la hotel. Prezenţa unei 
tinere blonde trimisă de ea trebuia să mă 
intrige. Nu a prevăzut că blonda aceasta 
mă va face să uit de existenţa ei. 

—-A ştiut să fie atit de abilă, încît să mă 
pă'ălească, şuieră Agnes, a cărei stu- 
pefacţie se transformă rapid în minie. 
Amanta dumneavoastră trebuie să fie 

foarte mindră de ea. M-a păcălit. 

—E o imbecilă şi nu mi-e amantă. 

— Haide-haide! strigă Agnes sărind în 
picioare. Să nu-mi pretindeţi că n-a cîştigat 
partida! Probabil că v-aţi amuzat enorm, 
Majestatea Voastră. Senora Gomez vă 
cunoaşte bine. 

— Îmi place mult să glumesc, spuse 
Rubinofi cu amărăciune, dar nu mă poate 
acuza nimeni de răutate. Trebuie să mă 
credeţi, nu am nici o contribuţie la acest 
mic complot şi-l dezaprob. V-am prezentat 
deja scuzele mele. Dacă v-aţi calma puţin, 
am putea discuta modalitatea în care să 
repar răul ce vi s-a făcut. 

— A, da? întrebă Agnes, care măsura 
camera în sus şi-n jos ca un leu într-o 
cuşcă, cu părul fluturindu-i pe spate. Aţi 
vrea, poate, să-mi completaţi un cec? Nu-i 
aşa, Majestate, că aşa se procedează cu 
femeile pe care le-ai umilit? 

— Nu credeţi că sunteţi nedreaptă, dom- 
nişoară Winston? interveni Ben Rachid. 
Lance v-a spus că nu are nimic de-a face 
cu jocul ăsta. 

— Joc! Este exact cuvintul potrivit. E un 
joc pertru tipii de soiul vostru. Vă distraţi 
cu alţi: şi după aceea îi aruncaţi ca pe nişte 
ciorapi vechi. Eu nu sunt un pachet de r''fe 
murdare. lertaţi-mă, dar am mai mu: à 

demnitate decit voi toţi împreună, chiar 
dacă sunt obligată să muncesc pentru a 
trăi... 

Se înfipse în faţa lui Rubinoff, cu obrajii 
în flăcări. 

— Ar trebui să încercaţi. E o şcoală bună. 
Formează caracterul şi aveţi nevoie de aşa 
ceva. Probabil că o să vă fie de folos să 
faceți şi altceva decit să vă distraţi în pat 
cu mici moştenitoare de plantaţii de cafea 
sau campioane olimpice. 

— Asta-i şi părerea mea, spuse Rubinoff 
cu un zîmbet maliţios. Aş învăţa mai multe 
cu un detectiv particular. 

Agnes îşi muşcă buzele. Cum să fii 
serioasă mai mult de cinci minute cu un 
astiel de bărbat? 

— Sunt bucuroasă că v-am făcut să rideţi, 
spuse ea ducindu-se la uşă. Noapte bună, 
domnilor. A fost o experienţă foarte intere- 
santă pentru mine, dar n-aş vrea s-o iau de 
la capăt. 

— N-ai reuşit s-o calmezi, spuse Ben 
Rachid după plecarea ei. Totuşi, simt că 
nu-i eşti indiferent. 

--Nu poţi să te superi pe ea că-i furioasă. 
Ce idei mai are şi Manuela! 

— Am apreciat foarte mult acest scurt 
intermezzo, comentă Ben Rachid terminin- 
du-şi paharul, dar mă bucur că Walkiria 

cea frumoasă i-a pus capăt. O să întirziem 
la recepţie. Chem un taxi. 

— [a-o înainte, te rog. Am să vin mai tir- 
ziu, spuse Rubinoif cu un aer meditativ. E 
adevărat că semăna cu o walkirie, cu părul 
blond atit de bogat şi cu ochii strălucitori. 

— E normal să fii impresionat. Frumoasă 
femeie şi de caracter! Dar nu uita că 
walkiriile erau nişte fiinţe periculoase. 

— Periculoase poate, dar nu plictisitoare, 
murmură Rubinoff. Deloc plictisitoare. 

Impulsiv, se precipită spre telefon. 

—Mai ai cartea de vizită pe care ţi-a dat-o 
tipul acela de la Departamentul de Stat? 
Cum îl chema? 

—jJosh Davies. Cred că e în sertarul de la 
birou. Ia stai, cu siguranţă că o să fie 
prezent la recepţie. 

— Sunt gata într-o clipă. Vreau să se 
ocupe imediat de problema asta. 

Capitolul 2 


— Buna ziua! Ştii, cred că... 

— N-am să te las în pace pină cînd n-ai 
să-mi povesteşti totul în cele mai mici amă- 
nunte, lansă Nancy Rodriguez către Agnes, 
care tocmai intrase în birou. 

— Ţi-am explicat totul aseară, la telefon, 
spuse Agnes apropiindu-se de oglinda ovală 
pe care Nancy voise s-o cumpere, în ciuda 
preţului său ridicat, pentru birou. 

Îşi aranjă cocul, evitind privirea curioasă 
a lui Nancy. 

— Senora Gomez s-a dovedit a fi o mică 

ticăloasă. De dragul represaliilor, ar trebui 
să ne păstrăm avansul pe care ni l-a dat. 

— Şi încă cum! Dar nu despre asta vreau 
să vorbesc, ştii foarte bine, Agnes Winston. 
Ţi-ai petrecut mai mult de o oră cu doi din- 
tre cei mai sexy bărbaţi de pe planetă şi 
iată-te vorbind cu răceală despre bani. 
Cum e Rubinoff? La fel de frumos ca în 
fotografii? Ţi-a făcut avansuri? 

N-avea chef să vorbească despre Lance 
Rubinoff, nici măcar cu Nancy. După ple- 
carea ei precipitată, se calmase şi reflec- 
tase. Trebuia să se scuze în faţa lui 
Rubinoff pentru toate insultele pe care i 
le aruncase în faţă. Nu era vinovat de 
prostiile amantei lui. El se scuzase şi se 
oferise chiar să o despăgubească. Era 
foarte generos din partea lui pentru că, la 
urma urmei, ea se dusese în apartamen- 
tul lui pentru a-l percheziţiona. Ar trebui, 
poate, să-i trimită un bilet în care să se 
scuze, înainte de plecarea lui din 
Houston. 

Îşi zimbi în oglindă. Lance Rubinoff o să-i 
uite şi numele şi toată iîntimplarea peste 
citeva zile. O să facă economie de hirtie şi 
de plic. 

— Crezi că are cineva chef să-i facă curte 
cuiva care se introduce ilicit la el în casă? 
întrebă ea, fără să se uite la Nancy. 

— Aha, înţeleg. Nu vrei să povesteşti 
nimic. | 

— Adică nu este nimic de povestit, replică 
Agnes. Sunt sigură că dacă ai fi fost în 
locul meu, situaţia ar fi fost cu mult mai 
interesantă. Dar, ce vrei, sunt o imbecilă, 
mi-o spui asta destul de des. 

—De data asta te-ai depăşit pe tine însăţi! 
Dezonorezi tagma feminină. În sfirşit, e mai 
bine aşa. Rubinoff este prea bun pentru o 
nepricepută ca tine. f 

— Vezi bine! spuse Agnes rizind. Nici un 
mesaj? Ca de obicei, presupun. 

— Vai! Madre de Dios! Era să uit. E un 
bărbat ce te aşeaptă în birou de o jumătate 
de oră. 

—Un client? 

— Posibil. N-a vrut să-mi spună despre 
ce-i vorba. Trebuie să fie cineva prea 
important pentru o minusculă secretară ca 
mine. Bine îmbrăcat, de o eleganţă clasică. 
Se numeşte Josh Davies. 

Agnes deschise uşa plină de speranţă. 
Bărbatul se ridică politicos să o salute. De 
o eleganţă clasică, într-adevăr: costum 
albastru, croit impecabil, cămaşă albă, cra- 
vată asortată. O expresie amabilă pe figură, 
dar ochi cenuşii cu o privire ascuţită şi 
puţin neliniştitoare. 

— Regret că v-am făcut să aşteptaţi, dom- 

nule Davies. Cu ce vă pot fi de folos? 

— Eu îmi cer scuze, domnişoară Winston, 
că vin să vă deranjez atit de devreme,dar 
sunt puţin grăbit. Mi-era frică să nu vă 
scap. E de cea mai mare importanţă să 
începeţi să lucraţi pentru noi imediat. 

— Pentru «noi»? Vă rog, domnule Davies, 
luaţi loc, spuse Agnes aşezindu-se şi ea în 
fotoliul de piele din spatele biroului. 
Mărturisesc că sunt intrigată. 

— Lucrez la Departamentul de Stat, făcu 
Davies pe un ton confidenţial. Vă pot asigu- 
ra că nu exagerez importanţa muncii pe 
care v-o propun şi nici urgenţa ei. Vrem să 
serviţi drept gardă de corp pentru o perso- 
nalitate străină ce ne vizitează şi care, după 
informaţiile noastre, riscă să fie asasinată. 

Josh Davies scoase din buzunar un bloc- 
notes şi-l răsfoi. 

— După dosarul dumneavoastră, aţi mai 
îndeplinit deja genul ăsta de misiuni de 
două ori, atunci cînd eraţi membră a 
poliţiei din Houston. Mai întii, asigurind 
protecţie unui martor la un proces, apoi cu 
o reporteră de la televiziune, care fusese 
ameninţată cu moartea. 

—Dosarul meu? Aveţi un dosar al meu? 

— Am făcut nişte cercetări de rutină cînd 
vi s-a propus numele pentru misiunea 
asta, explică Davies cu un zimWet blind. 

Trebuia să ne asigurăm de moraliatea şi 
competenţa dumneavoastră înainte de a vă 
însărcina cu protecţia prinţului Rubinoff. 

— Prințul Rubinoff? strigă Agnes. Vreţi să 
mă ocup de prinţul Rubinoff? 

— De fapt, de prinţ şi de vărul său, Alex 
Ben Rachid. Dar, oficial, veţi fi garda de 
corp a prinţului. O să fie acelaşi gen de trea- 
bă ca cel pe care l-aţi făcut deja: să nu-l 
părăsiţi nici o clipă. Dacă aveţi nevoie de 
întăriri, îmi telefonaţi, mie sau unuia dintre 
asistenții mei şi o să vă trimitem oamenii 
necesari. 

— Uşor, strigă Agnes. O luaţi cam repede. 
De cînd guvernul american recrutează 
detectivi din afara serviciilor sale? La ce 
mai sunt bune F.B.I. şi C.I.A.? 

— Ei bine, făcu Davies, puţin jenat, cred 
că prinţului Rubinoff nu-i place prea mult 
ceea ce e oficial. Cel puţin aşa mi-a spus la 
telefon noaptea trecută cînd... 

—V-a telefonat? Încep să înțeleg. 

«lar eu mă simţeam vinovată», se gîndi 
Agnes în culmea furiei. «Am văzut bine că-i 
plăceam, dar nu mă gindeam c-o să meargă 
atit de departe. E neplăcut că a folosit 
mijlocul ăsta pentru a reintra în contact cu 
mine. Ciudat, n-aş fi crezut aşa ceva despre 
el.» 

— Domnule Davies, nu trebuie să vă fie 

frică de o tenatativă de asasinat împotriva 
prinţului. Anchetaţi şi veţi vedea că nu e 
decit pură imaginaţie. În ceea ce mă 
priveşte, misiunea asta nu mă interesează. 
Găsiţi pe altcineva care să fie la dispoziţia 
lui Rubinoff. Nu o să fie greu, sunt sigură. 

— Vă rog să luaţi ioc, domnişoară 
Winston, spuse Davies, politicos în conti- 
nuare, dar cu o iuminiţă neliniştitoare în 
ochii de un cenuşiu metalic. Încă n-am ter- 
minat întrevederea şi este exclus să refuzati 
propunerea. Miza este prea importantă. 

— Sunt aici la mine acasă, domnule 
Davies. E biroul meu şi n-o să permit să 
mi... 

— Luaţi loc, domnişoară Winston, repetă 
Davies, de data asta pe un ton amenin- 
tător. Speram că o să convenim asupra 
unei înțelegeri amicale, dar, dacă nu e posi- 
bil, mă văd obligat să folosesc alte mijloace 
de convingere. vă dați seama, sper, că 
pătrunderea dumneavoastră în apartamen- 
tul prințului Rubinoff, noaptea trecută, n-a 
fost prea... hm... ortodoxă? De fapt, e vorba 
despre o tentativă de furt. 

—V-a povestit tot? întrebă Agnes, simțind 
că păleşte. 

— Bineînțeles! Mi-a cerut să nu mă folo- 
sesc de dezvăluirile lui decît dacă nu 
reuşesc să vă conving să acceptați misi- 

unea. Pare să vă fi înţeles foarte bine firea, 
deşi de-abia vă cunoaşte. Ştiţi că la un sim- 
plu telefon din partea mea sau a prinţului 
la Primărie vi se poate ridica licenţa, nu? 

— Da, înţeleg. Şi mi-am asumat acest 
risc. 

Şi ce risc! Acela de a-ţi compromite 
intreaga carieră pentru că o oarecare îți flu- 
tură prin fața ochilor onorarii substanțiale. 

—A fost o nebunie, domnişoară Winston, 
spuse Davies pe un ton dojeniter. E de 
inţeles, continuă el aruncînd o privire prin 
bloc-notes, dată fiind situația dumneavoas- 
tră financiară, dar tot nebunie rămîne. 
Trebuie să fiți recunoscătoare prințului 
Rubinoff pentru că nu a depus plingere. 

— În schimbul prezenţei meie la el, 
aruncă Agnes cu ironie. Nu ştiam că De- 
partamentul de Stat asigură şi genul ăsta 
de servicii. 

— Deschideţi-vă ochii, domnişoară 
Winston, ripostă Davies, jignit. Eu nu fac 
pe intermediarul pentru prinţ. Munca pe 
care v-o propun este onestă. Oricare dintre 
colegii dumneavoastră nu ar scăpa ocazia. 
E o bună publicitate pentru un detectiv 
particular. 

— E genul de publicitate de care ma 
lipsesc fără regrete. Ascultaţi-mă, trebuie 

inutilă. Pentru prinţ nu există nici un fel de 
pericol, poate, doar din partea fostei sale 
amante. E o glumă. Prinţul a vrut să-şi 
bată joc de mine. 

— Aţi înţeles greşit, domnişoară Winston. 
Nu prinţul a venit la noi să ne ceară pro- 
tecţia, ci noi i-am propus-o. Avem 
informaţii de primă mină. Cineva vrea să 
atenteze la viaţa lui. Pînă acum a fost im- 
posibil să-i convingem pe prinţ şi pe vărul 
lui să accepte o gardă de corp şi ne-am 
mulţumit să-i asigurăm o protecţie dis- 
cretă. Evident, cind prinţul ne-a propus un 
nume, n-am lăsat să ne scape ocazia. 

— Ah! Asta schimbă cu totul datele pro- 
blemei. 

Asta ar explica, într-adevăr, faptul că 
securitatea fusese întărită în hotel. «Totuşi, 
nu destul», se gindi Agnes cu un frison. «A 
fost aşa de simplu de intrat în apartamen- 
tul acela!» 

— Dar cine să vrea să-l omoare pe prinţul 
Rubinoff? Şi de ce? Nici măcar nu-i moş- 
tenitorul tronului. 

— Asta n-are nici o legătură cu politica 
din Tomrovia, spuse Davies ridicînd din 
umeri. Asasinii îl vinează şi pe Ben Rachid. 
El e moştenitorul unuia din cele mai bogate 
regate petroliere din lume. Rubinoff are şi 
el cîmpuri petroliere de o întindere aprecia- 

bilă. Acest dublu asasinat ar arunca ţara 
lui Ben Rachid în haos şi ar putea provoca 
o lovitură de stat care să-l răstoarne pe 
bătrinul şeic. 

— Înţeleg, zise încet Agnes. Dar ceva îmi 
scapă: de ce v-au refuzat ajutorul? 

— Sunt doi oameni foarte independenţi. 
Ştiu ce vor. Ne-au spus că vor putea să-şi 
asigure propria securitate fără probleme. 
Dar noi nu suntem liniştiţi. Dacă li se 
întîmplă ceva în ţara noastră, suntem 
responsabili. Şeicul Ben Rachid îl iubeşte 
pe prinţul Rubinoff tot atît cît îşi iubeşte şi 
nepotul. Am avea de-a face cu un incident 
internaţional. 

—Da, da. Aveţi, deci, nevoie de o gardă de 
corp de interior. Dar de ce eu? Continui să 
cred că Rubinoff nu se gindea la protecţia 
lui fizică atunci cînd v-a sugerat numele 
meu. 

— Ştiu, domnişoară, spuse Davies. 
Sunteţi o femeie foarte frumoasă şi, cu re- 
putaţia pe care o are prinţul, ar trebui să 
fiu stupid ca să nu înţeleg ce-l interesează 
la dumneavoastră. Dar asta nu-i grav, 
adăugă el după o clipă de gindire. 

— E grav pentru mine! se repezi Agnes 
roşind. Nu am de gind să-mi petrec timpul 
respingind avansurile unui play-boy. 

— Asta-i treaba dumneavoastră, 

domnişoară Winston, îmi pare rău. Sunteţi 
recrutată pentru o misiune precisă. 
Modalităţile practice vă aparţin. O să proce- 
daţi aşa cum o să credeţi, asta nu ne 
priveşte. Nu vă putem permite să refuzaţi. 
E prea important pentru noi. O să aranjăm 
în aşa fel încît jurnaliştii să ştie că sunteţi 
un agent al guvernului şi nu ultima 
cucerire a lui Rubinofi. E inutil să vă 
enumăr consecinţele pe care le-ar putea 
avea un refuz din partea dumneavoastră. 

— Inutil, într-adevăr, spuse Agnes cu 
amabilitate. Şantajul este un lucru atit de 
neplăcut! 

— Sunt de aceeaşi părere, făcu Davies cu 
un zimbet discret. Suntem, deci, de acord? 

—Nu am de ales. 

— Într-adevăr. Deci, totul e pus la punct, 
concluzionă Davies întinzindu-i cartea lui 
de vizită. Puteţi să mă contactaţi la orice 
oră din zi şi din noapte, la acest număr. Nu 
ezitaţi dacă aveţi o problemă cit de mică. 
Instalaţi-vă la prinţul Rubinoff încă din 
după-amiaza aceasta, la ora trei. Sper că 
veți fi mulţumită. 

«Nu-i deloc treaba ta dacă sunt mul- 
țumită sau nu», se gîndi Agnes cu cinism. 
«În dosul zimbetului şi al manierelor ele- 
gante, eşti un dur, nu?» 

— Am să fiu, domnule Davies. De altfel, 

fără îndoială că veţi fi informat. 

— Desigur. Supravegherea noastră este 
discretă, dar eficace, vă rog să mă credeţi. 
Bună ziua, domnişoară Winston. 

— Bună ziua, domnule Davies, spuse 
Agnes cu un oftat resemnat. 


* k œ 


Bătu la uşa apartamentului pentru V.I.P. 
şi aşteptă cu nerăbdare să i se deschidă. La 
recepție fusese întimpinată cu rezerve şi se 
telefonase pentru a fi anunţată. lar acum o 
lăsau să aştepte ca pe o menajeră. 

În cele din urmă, Lance Rubinoff 
deschise uşa. Era îmbrăcat într-un halat 
de catifea maron, desfăcut pe pieptul mus- 
culos şi a cărui culoare se asorta cu cea a 
părului. Zimbea vesel. 

—Bine ai venit, Agnes! Te aşteptam. 

— Într-adevăr, sunteţi îmbrăcat pe 
măsură. 

Trecu rapid prin faţa lui şi.se duse să-şi 
lase poşeta pe canapeaua din piele albă. 

— Cred că va trebui, mai întîi, să punem 
la punct citeva lucruri, Majestate, spuse ea 
sec. Date fiind circumstanţele, ţin să am cu 
dumneavoastră raporturi strict profesio- 
nale. Singurul motiv al prezenţei mele aici 
este protecţia dumneavoastră, să nu vă 

gindiţi la altceva. Nici vorbă de altceva. 
Ne-am înţeles? 

— De acord! Îmi asiguri protecţia cît poţi 
de bine, iar eu am să fac tot posibilul să te 
cuceresc. 

Agnes făcu ochii mari. «De necrezut! O- 
mul ăsta n-are, deci, nici un pic de pudoa- 
re? Mă şantajează pe faţă.» 

— N-o să reuşiţi, spuse. Poate că vă 
credeţi irezistibil, Majestate, dar ceea ce 
apreciez eu în special la un bărbat este 
simţul său moral. 

— Spune-mi Lance, hotări el făcind un 
pas spre dinsa. Nu trebuie să mi-o iei în 
nume de rău. I-am cerut lui Davies să 
încerce totul pentru a te convinge să faci 
treaba asta. 

— V-aţi servit de arma pe care o aveţi la 
indemină, nu-i aşa? Cind servitorii se 
revoltă, li se dau lovituri cu bastonul, ăsta-i 
obiceiul la aristocrați. 

—Ei bine, e adevărat, m-am servit de bas- 
ton, spuse el avansind cu încă un pas şi 
Agnes putu să'simtă mirosul apei de 
toaletă şi al unui alt parfum învăluitor, de 
mosc. Şi am să mă mai servesc, fără 
remuşcări. Vrei să ştii de ce? 

— Ştiu deja. Tocmai mi-aţi spus-o cu o 
delicateţe rafinată. 

— Dumnezeule, dar glumeam! Chiar iei 

totul în serios? 

— Ar fi mai bine să nu iau nimic în serios. 
Trebuie să înţeleg că nu aveţi intenţia să 
mă băgaţi în patul dumneavoastră? Am 
inţeles greşit? 

— Deloc! Chiar asta e intenţia mea, dar 
n-am de gind să mă bat cu dumneata şi să 
te aud ţipind. Am să-ţi las tot timpul nece- 
sar pentru a te obişnui cu ideea asta. 

— Foarte amabil din partea dumneavoas- 
tră, Majestate, dar ce se va întimpla, dacă 
n-am să ajung să mă obişnuiesc? O să fiţi 
la fel de mărinimios cu umila dumneavoas- 
tră servitoare? 

— Dacă-mi mai spui o dată Majestate, 
făcu el printre dinţi, te... Ascultă, înţeleg că 
modul în care te-am obligat să vii te-a jig- 
nit, dar dacă ai putea pricepe că... 

—Nu vi s-a spus niciodată că regii nu dau 
niciodată explicaţii? Ei îşi agită doar scep- 
trul şi noi, plebea, le cădem la picioare. Cu 
umilinţă şi blindeţe. 

— Blindeţe! exclamă Rubinoff, eşti la fel 
de blindă ca o bombă cu hidrogen. 

Deodată, fără ca ea să aibă timp să schi- 
teze vreun gest, o luă în braţe şi o răsturnă 
pe spate, aşa cum ar fi făcut-o Rudolf 
Valentino. 

— Trebuie să abandonez. Eşti prea tare 
pentru mine. Cind ai bătut la uşă, m-am 

repezit în baie să mă dezbrac şi să-mi iau 
un halat, ca să te fac să-ţi pierzi capul în 
faţa spectacolului anatomiei mele. Eram 
pregătit să te înec în alcool, să te fac să iei 
cocaină, pînă cînd îmi cazi în braţe. După 
aceea, mi-aş fi potolit apetiturile bestiale cu 
corpul tău voluptuos. Dar m-ai dezarmat, 
recunosc. 

— Să vă cer scuze? se miră Agnes des- 
chizind nişte ochi mari şi uimiţi. 

— Dumnezeule! De necrezut! Mă întreb 
dacă nu eşti un fals detectiv. E imposibil să 
fii aşa naivă. Glumeam şi acum, spuse el 
încet, ca şi cum i-ar fi vorbit unui copil care 
nu înțelege ce i se spune. 

— De unde să ştiu cînd glumiţi? V-a tre- 
buit o grămadă de timp pînă să deschideţi 
uşa şi aţi apărut intr-o ţinută care nu e 
prea decentă. 

— Eram sub duş cind mi s-a telefonat că 
vii. De-abia dacă am avut timp să mă usuc. 

— Aţi spus că singurul motiv pentru care 
voiaţi să fiu aici era acela de a mă seduce. 

— Nu. Dumneata ai spus-o. Sigur că 
vreau să te seduc, dar ăsta nu e singurul 
motiv. E principalul, dar nu singurul. 
Voiam să repar răul făcut de Manuela. 

—Şantajindu-mă? 

— Era singura modalitate de a te face să 
vii. Vai! spuse el deodată. Iar ţi-ai strins 

părul. E dezolant. E aşa frumos cînd îţi 
pluteşte pe umeri! 

—E mai indicat pentru lucru. 

Îşi dădu seama brusc că încă o mai ţinea 
in braţe. 

—Ar fi mai bine să-mi daţi drumul, spuse 
ca cu respiraţia sacadată. 

—Dacă vrei. Bei ceva? 

—Un ginger ale, vă rog. 

Îl urmări cu privirea, în timp ce se ducea 
la bar. Bărbatul ăsta o tulbura, trebuia s-o 
recunoască. De ce? Venise hotărită să ia 
situaţia în mînă, să evite orice familiaritate. 
Şi deja o ţinuse în braţe, iar ea era acolo, 
acceptind să bea un pahar, măsurindu-l 
din cap pină-n picioare. Avea nişte gene 
incredibil de lungi pentru un bărbat. 

Îi întinse paharul, apoi o privi cu o subită 
seriozitate. 

-—lar acum, să stăm de vorbă! 

— Credeam că vorbim de ceva vreme. 
Poate nu ne-am înțeles? 

— O, ba da! Ne-am înţeles. Poate nu din 
cuvinte, dar... Bine, bine, adăugă el repede 
cînd văzu că ea ar vrea să protesteze, am 
să fiu cinstit. Lasă-mă să-ţi explic motivele 
care te-au făcut să accepţi această muncă. 
Unu: după Davies, ai nevoie de bani. Doi: 
ajungind garda mea de corp te va ajuta să 
faci carieră. Trei: este o datorie naţională 

pentru oricare cetățean american să prein- 
timpine un incident internaţional. Să con- 
tinui? 

— Cred că sunteți la capătul argumen- 
telor. 

— Pe cel mai important l-am lăsat deo- 
parte. 

—N-am să vă întreb care-i acela, spuse ea 
sec. 

— Nu, e inutil, îl ştii deja. Nu încerc să te 
seduc. Trebuie să mă crezi. Nu eşti genul 
ăsta de femeie. Eşti o excepţie, Agnes 
Winston. Meriţi mai mult decit atît. Îmi 
placi teribil de mult şi am să fac totul pen- 
tru a te cuceri, dar n-am să-ţi forțez mina 
niciodată. Nu e genul meu. Nu sunt Ben 
Lackland, Agnes. 

—E şti la curent? 

— Davies avea un dosar destul de com- 
plet. Am înţeles de ce erai aşa de neincreză- 
toare. Nu sunt flatat că am fost asemănat 
cu Lackland. Sper să fiu ceva mai puţin 
bădăran decit ticălosul acela. 

— Nici o comparaţie, făcu Agnes, amuzată 
fără să vrea de indignarea lui Lance şi de 
aerul lui de băieţel vinovat. 

—Nu sunt pur ca neaua, dar nici nu m-am 
aruncat vreodată pe o femeie. 

«Nici nu-i necesar», se gindi Agnes. 
«Probabil că-i cad toate în braţe. Oare a 

cunoscut vreo femeie care să-l refuze?» 

— Şi dacă, în ciuda tuturor eforturilor, 
rămîn de gheaţă? 

— Ei bine, am să fac o nouă experienţă: 
aceea a prieteniei cu o femeie. Asta nu mi 
s-a mai întimplat. Vrei să fii prietena mea, 
Agnes? întrebă el cu o voce mingiietoare. 

Inima lui Agnes începu să bată puternic. 
O năpădi un val de tandreţe. Făcu un efort 
considerabil pentru a-şi păstra tonul 
glumet şi puţin ironic. 

—Şi dacă spun nu? 

— Atunci am să revin la şantaj. În intere- 
sul dumitale, bineînţeles. 

Ochii lui albaştri rideau. «Ce diavol de 
bărbat!» se gindi Agnes. «Sub masca de 
amator, ascunde o voinţa de fier.» 

— În cazul acesta, spuse ea, ar fi mai bine 
pentru mine să mă execut de bună-voie. 

Rubinoff îşi puse paharul pe bar şi o luă 
pe Agnes de mină. 

— Cred c-am să fiu într-o reală siguranţă 
cu dumneata în dormitor. Ce zici? 

— Nu zic nimic, ridică Agnes din umeri. 
Mai mult, există o mică problemă. Trebuie 
să asigur, în acelaşi timp, şi protecţia văru- 
lui dumneavoastră. Sunteţi adeptul mena- 
jului în trei? 

— Alex? Trebuie să-ţi spun ceva în legă- 
tură cu dinsul. Nu vrea gardă de corp. Nu-i 

vorba de dumneata. Nu acceptă din prin- 
cipiu. Dar nu se împotriveşte ideii de a-mi 
asigura protecţia. Te găseşte încintătoare. 

— Foarte drăguţ din partea lui. Ceea ce 
mă miră este că doi bărbaţi ca dumnea- 
voastră refuză să aibă pază. Ar trebui să fiţi 
obişnuiţi cu aşa ceva. 

— Ceea ce te înşeală este faptul că n-am 
fost crescuţi cum îşi imaginează majori- 
tatea oamenilor. Am să-ţi povestesc cîndva. 
Suntem foarte secretoşi în ce priveşte viaţa 
noastră particulară. Vino să-ţi arăt camera 
“dumitale. 

O luă de talie şi o conduse pină la o uşă 
pe care o deschise cu o mică reverență. 

— lată domeniul dumitale. Eu sunt în 
camera de alături. Dacă ai nevoie de ceva, 
cheamă-mă. 

— Eu sunt cea obligată să vin, dacă aveţi 
nevoie de ajutorul meu, spuse ea zăpăcită. 

— Trebuie să înţeleg că o să vii imediat ce 
te voi chema? 

— Fiţi serios, măcar o dată. Ştiţi foarte 
bine ce vreau să zic: dacă sunteţi în pericol. 

— Păcat. Am înţeles, făcu el cu un zîmbet 
dezarmant. O să mergem să luăm masa la 
ora opt şi o să ne terminăm seara într-un 
bar de noapte. Te las să alegi locul. 

— Poate că ar fi mai prudent să cinăm 
aici. 

— Din cîte am văzut, îţi plac aventurile,ii 
replică Rubinoff pe un ton lejer. În ceea ce 
mă priveşte, mă simt în perfectă siguranţă 
cu dumneata. Acum te las. Şi, te rog, la- 
să-ţi părul pe umeri. O să pari mai puţin 
serioasă şi Alex o să uite că eşti aici în mi- 
siune. 

Închise uşa înainte ca ea să mai aibă 
timp să răspundă. 


(CL) 

— sti fascinantă în 
seara asta, ii murmură Lance la ureche, 
luîndu-i de pe umeri capa de velur negru. 
Părul îți străluceşte ca un riu argintiu. 
Sunt încîntat că nu ţi l-ai strîns, ca de obi- 
cei. 

—Nu e din cauza dumneavoastră, dar nu 
vreau să-l fac pe Alex să nu se simtă bine, 
spuse Agnes luînd loc pe banchetă. Şi apoi, 
nu-mi doresc deloc să fiu frumoasă. Am 
ales rochia asta doar pentru că e discretă. 
Lance o privi cu un aer ironic. Rochia în 

discuţie avea o croială foarte simplă: un 
decolteu, mineci lungi, dar care îmbrăcau 
perfect formele pline ale lui Agnes. La 
intrarea în barul de noapte, toţi bărbaţii o 
urmăriseră cu privirea. 

— Degeaba, suspină Lance aşezindu-se la 
rindul său. N-ai să treci niciodată neobser- 
vată. Unde ne-ai adus? continuă el, plim- 
bindu-şi privirea de jur împrejur. E un loc 
bizar, nu? 

— Nu e chiar genul meu, dar e destul de 
amuzant şi nu riscaţi să vă întilniţi cu 
guvernatorul sau cu primarul. 

— A, da? E un loc rău famat? Mi se pare, 
totuşi, destul de decent. 

Stardust / era, de fapt, o discotecă la 
modă. Lumina venea din plafon, unde mii 
de stele se aprindeau şi se stingeau conti- 
nuu. Ambianţa, fără a fi intimă, avea, 
totuşi, ceva erotic. 

— Nu-i chiar atit de rău, spuse Agnes 
schiţind un zimbet aparent nevinovat. 
Foarte căutat de bărbaţii singuri. Găseşti 
aici tot ce vrei. Dar unde-i Alex? Credeam 
că vine şi el. 

— S-a oprit la intrare să dea un telefon. 
Să nu-ţi fie teamă, nu l-a răpit nimeni. 

— Mă mir că nu cunoşti astfel de locuri. 
Ai trăit, totuşi, în Statele Unite. 

1/ Pulbere de stele 

—Ba deloc. De unde-ai scos-o şi pe asta? 

—Accentul. 

— Alex şi cu mine am fost crescuţi, prac- 
tic, de un texan, un căutător de petrol 
numit Clancy Donahue. Să nu te miri dacă 
ai să mă auzi folosind din cînd în cînd 
expresii argotice. 

— Mă mir că şeicul a ales ca preceptor o 
astfel de persoană. 

— Nu-l cunoşti pe şeicul Karim Ben 
Rachid. Are o mare admiraţie pentru 
tehnologia americană şi vrea să scoată de 
aici tot profitul posibil. E un vulpoi bătrîn 
şi are mult de lucru pentru a conduce un 
stat aşa bogat ca Sedikhan. De cind mă 
ştiu au existat conflicte de frontieră, diplo- 
matice, bineînţeles, dar la fel de periculoase 
ca nişte veritabile războaie. Clancy era un 
aventurier, un mercenar şi Dumnezeu mai 
ştie ce, pînă cînd a început să lucreze pen- 
tru Karim, acurm douăzeci de ani. Cind Alex 
a împlinit doisprezece ani şi eu zece, Karim 
i-a încredinţat educaţia noastră, cu 
însărcinarea de a face din noi bărbaţi ade- 
văraţi. Trebuie să spun că metodele lui nu 
erau prea clasice, dar îi conveneau lui 
Karim. El ne-a învăţat de toate, de la arta 
războiului de guerilă pînă la cea a forării 
puţurilor de petrol. Am participat la prima 
încăierare de frontieră cînd aveam pais- 

prezece ani. Am dus o viaţă palpitantă cu 
Clancy. 

— Părinţii voştri găseau normală situaţia 
asta? Cred că era periculos pentru nişte 
băieţandri. 

— Ca şi toate celelalte provincii. iomrovia 
are nevoie de petrol, spuse Rubinoff cu un 
suris amar. Pentru Karim eu eram o mone- 
dă de schimb. El voia un tovarăş pentru 
Alex. L-a obţinut, iar părinţii mei au avut 
petrol. Dar, în cele din urmă, a fost o 
soluţie bună pentru toată lumea. Eram un 
puşti insuportabil, cel puţin din punctul de 
vedere al părinţilor mei, care duceau o 
viaţă calmă şi conformistă. La Sedikhan mă 
simţeam mai acasă. Am avut o copilărie 
foarte fericită şi am găsit în Alex un frate. 

—Şi Donahue? Ce s-a-ntimplat cu el? 

Rubinoff luă un aer ginditor, nuanţat, i se 
păru lui Agnes, cu o uşoară amărăciune. 

— Clancy? Aparține în continuare casei 
regale, dar este acum ataşat direct serviciu- 
lui lui Alex. Îl însoţeşte peste tot. Dacă Alex 
nu-l ia la drum cu el, se îmbolnăveşte. 
După părerea mea, îşi cam exagerează rolul 
de tutore. Fără ca s-o spună, lui Alex i s-a 
cam făcut lehamite. 

— Ar fi trebuit să-l ia cu el de data asta. 
S-ar putea să aibă nevoie în scurt timp de 
cineva care să-i asigure protecţia. 

— O s-o scoatem noi la capăt foarte bine 
şi fără el. De altfel, Alex e foarte binevoitor 
în ceea ce te priveşte. În timpul cinei, dacă 
eşti destul de abilă, s-ar putea să accepte 
să iei unele măsuri de securitate şi pentru 
el. 

— Mă îndoiesc. E adevărat că a fost ado- 
rabil, dar am înţeles foarte bine că nu va 
reveni asupra deciziei. 

— Îţi interzic să-l găseşti adorabil, spuse 
Lance punindu-i mina pe genunchi. Vreau 
să ţii la el, dar nimic mai mult. lar acum, 
consacră-mi-te în exclusivitate mie. 

Ea luă mina lui Lance şi i-o puse pe 
masă cu o uşoară lovitură. 

— Am impresia că ai fost prea răsfăţat în 
viaţă, Lance, şi că femeile ti-au consacrat 
prea mult timp. Îţi aduci aminte de numele 
tuturor celor pe care le-ai cunoscut? 

— Nu de toate, admise el. După citva 
timp, amintirile se şterg. Dar, adăugă el 
repede cînd văzu că Agnes încruntă 
sprincenele, asta-i din cauză că nu contau 
prea mult pentru mine. Cu tine-i altceva. 

—Aş fi complet nebună, dacă te-aş crede. 
Peste o lună ai să mă uiţi şi ai să spui 
acelaşi lucru altei femei. 

— Nu mint, Agnes. Nu-mi explic nici eu 
ceea ce simt pentru tine, dar iţi jur pe ce 
am mai sfint că e prima dată cînd o femeie 

mă tulbură astfel. Cînd te-am descoperit 
sub masa aceea, încolăcită ca o pisică şi 
cînd ţi-ai ridicat spre mine ochii mari, am 
avut impresia că m-a lovit un trăsnet. 

— Dragoste la prima vedere? Asta se 
explică printr-o reacţie chimică internă. 
Cred că ştii asta? 

— De unde s-o ştiu? Este pentru prima 
dată cînd mi se-ntimplă aşa ceva. Şi cum 
explici că mă simt atit de bine cu tine? Ca 
şi cum te-aş fi cunoscut dintotdeauna. 

Se priveau ochi în ochi. Agnes se simţi 
cuprinsă de ameţeală. «Vai», se gîndi ea, 
«simt acelaşi lucru ca şi tine!» 

— Poate c-ar trebui să mă duc să mai dau 
un telefon? 

Nu-şi dăduseră seama de sosirea lui Ben 
Rachid. Înfipt în faţa mesei lor, îi contempla 
puţin amuzat. Agnes roşi şi încercă să-şi 
elibereze mîna din.căldura palmelor lui 
Lance. 

—Ba deloc, protestă ea, fără să reuşească 
să-şi mascheze tulburarea. Începeam să 
fim îngrijoraţi din cauza dumitale. 

— Ne-ai lipsit, spuse Rubinoff. Ar trebui 
să pleci din nou. Cind vei reveni, o să apre- 
ciem şi mai mult prezenţa ta. 

—Lance! exclamă Agnes indignată. 

— Nici nu se pune problema, spuse Ben 
Rachid lăsindu-se să cadă într-un fotoliu. 

Am intenţia să profit din plin de farmecele 
acestui loc atit de plăcut, pe care Agnes l-a 
ales pentru noi. Traversiînd sala, am fost 
abordat de trei tinere, care mi-au oferit 
ceva de băut. O a patra m-a invitat la dans. 
Femeile din Houston sunt foarte între- 
prinzătoare! 

— E un loc mai aparte, replică Rubinoff, 
după cum mi-a explicat Agnes. Şi n-ai 
acceptat? Nu arătau bine? 

— Ba da, erau foarte drăguţe, mai ales o 
roşcată care arăta splendid. Dar prefer să 
aştept puţin şi să-mi fac alegerea în linişte. 

—0O roşcată! Asta nu mă miră deloc. Alex 
a avut întotdeauna o înclinaţie către 
roşcate, încă de cînd era copil, îi mărturisi 
Rubinoff lui Agnes. 

— Era puţin prea agresivă pentru gustul 
meu, zise cu nonşalanţă Ben Rachid. Ce 
vreţi să beţi? adăugă el făcînd un semn 
spre chelner. 

— Un ginger ale pentru mine, preciză 
Agnes. 

—Nu bei niciodată alcool? întrbă Lance. 

— Nu, din ziua în care am descoperit că 
mă face vorbăreaţă. 

— Asta-i bine de ştiut. Ştiu ce am de făcut 
dacă vreau să-ţi cunosc secretele. 

Brusc o mină cu unghiile lungi lăcuite se 
sprijini pe masă şi depuse o hirtie de cinci- 

zeci de dolari. 

—Asta-i pentru tine, dragule. 

Femeia spre care ridicară toţi nişte ochi 
speriaţi se legăna uşor. Nu mai era foarte 
tînără, ci destul de corpolentă, dar era 
îmbrăcată cu o rochie de ocazie foarte ele- 
gantă, chiar dacă de un roz cam săritor în 
ochi. Părul roşu i se înfoia în jurul chipu- 
lui. Era clar că i se adresa lui Lance, pe 
care îl luase de git şi căruia-i trimitea în 
față răsuflarea duhnind a băutură. 

— Pardon? spuse acesta eliberindu-se. Cu 
mine vorbiţi? 

— Dar cu cine altul, cocoşelule? Tu ai 
ciştigat premiul în seara asta. Joanie 
Jessup nu-i meschină, îţi poate spune o 
lume. Te-am reperat de cum ai intrat. Îmi 
pari o brută superbă. 

— Mulţumesc, spuse Lance calm, dar 
vreţi să ne scuzaţi? Suntem ocupați. 

— Cum? Nu-i destul? Uite, dublez miza, 
sunt sigură că faci banii. 

— Ce ţi-am spus? murmură Ben Rachid, 
care se amuza grozav. 

— Şi tu găseşti asta amuzant? şuieră 
Lance, indignat, încercînd să scape de 
braţul femeii, agăţat în continuare de gitul 
său. Domnişoară Winston, gemu el, eşti 
garda mea de corp. E momentul să-ţi intri 
în rol, în adevăratul sens al cuvîntului. 

— La ordinele dumneavoastră, Majestate, 
spuse Agnes abţinindu-se să nu ridă. 

Se ridică, apoi şopti ceva la urechea lui 
Joanie. 

— Nu se poate! făcu aceasta din urmă. E 
o glumă. 

Agnes dădu din cap cu tristețe. 

— Eşti sigură? întrebă Joanie recuperin- 
du-şi banii. Ghinionul meu! De altfel, toţi 
cei cit de cit acceptabili sunt aşa. Ce păcat! 
Oricum, distracţie plăcută. 

—Cum «aşa»? întrebă Lance. 

—l-am spus că sunteţi homosexuali. 

—Că suntem ce? 

—Homosexuali, tu şi cu Alex. 

—Ţi-ai ieşit din minţi! 

— Mi-ai cerut să te scap de ea şi era cea 
mai bună manieră de a o face. 

— O, Dumnezeule din ceruri! gemu Alex. 
Lance, dacă n-o stringi de gît, îmi asum eu 
sarcina asta. 

— E treaba mea, spuse Rubinoff ridicîn- 
du-se şi luind-o pe Agnes de mină. Să 
mergem! 

—Unde mă duci? 

— Ori te asasinez, ori mă calmez altfel. 
Hai să dansăm! 

Dansară şi li se părea că valsează pentru 
prima dată în viaţă. Muzica era ritmată, ca 
într-un ritual magic. 

Apoi măsura se schimbă şi se auzi un 
slow tandru şi melodios. Lance o cuprinse 
pe Agnes în braţe. Instinctiv, ea i se cuibări 
la piept. Era o senzaţie ciudată; ciudată, 
dar minunată. 

— Agnes, îi murmură el la ureche. Ştii ce 
eşti pe cale să-mi faci? 

Nu-i răspunse, dar îl strînse şi mai tare 
în braţe. În mod vag, într-o zonă obscură a 
minţii, îşi dădea seama că se comporta 
cum n-o mai făcuse niciodată, în nici o 
împrejurare, cu vreun bărbat. Muzica, 
luminile intermitente, căldura corpurilor 
lor o transportau într-o lume necunoscută. 

— Să ne întoarcem la hotel, spuse Lance 
pe un ton grăbit. 

Dansind în continuare, o conduse spre 
masa lor. Agnes ieşi din toropeală cînd îşi 
dădu seama că Alex nu mai era acolo. 

— Unde-i Alex? întrebă ea neliniştită, 
căutindu-l cu privirea. Dumnezeule! Am 
uitat complet ce treabă aveam. 

— Încep să mă cam satur să te aud între- 
bînd fără încetare: «Unde-i Alex?». E destul 
de mare să se descurce de unul singur. 
Hai, îi spuse punindu-i capa de velur pe 
umeri. 

—Dar nu-i posibil! Nu putem pleca aşa. E 
răspunderea mea. Trebuie să-l găsesc. 

—Agnes, ţi-am spus că... 

Lance se întrerupse cînd observă pe 
masă o bucăţică de hirtie îndoită în patru. 

—E de la Alex, comentă el citind-o. Spune 
că, după toate suspiciunile astea în legă- 
tură cu moravurile lui, simte nevoia să-şi 
verifice potenţele. S-a dus cu roşcata şi o 
să revină la hotel miine dimineaţă. 

—Dar trebuie să ştiu unde-i. Trebuie. 

— Nici o şansă! Nu te mai nelinişti. O să 
se întoarcă miine, după cum a spus. Ştie 
că elicopterul o să ne-aşteapte la ora zece. 

—Ca să mergeţi unde? 

— La Insula Nebuniei. O insuliţă pe care 
tocmai a cumpărat-o Sedikhan Petrolum în 
Golful Mexic. Apariţinea unui englez pe 
nume Thomas Londale. I se spunea 
Nebunia lui Londale. 

—De ce? întrebă Agnes curioasă, instalin- 
du-se în taxiul chemat de Lance. 

—Nu se ştie. Poate pentru că e situată în 
zona ciclonilor. Londale a construit aici 
case de piatră. E sigur că a cheltuit o avere 
pentru a căra materialele. Alex şi cu mine 
am semnat actul de cumpărare acum doi 
ani şi ne convine de minune. Alex poate 
rămîne uşor în legătură cu cercurile de 
afaceri şi cele politice. Nu poate fără asta. 
În acelaşi timp, cînd vrea să se odihnească, 
e un loc izolat, departe de lume. 

—Şi ţie, Lance? De ce-ţi place locul ăsta? 

—Şi mie îmi oferă ceea ce am nevoie. 

Luă capul lui Agnes în mîini şi o răsturnă 
uşor pe spate. 

— Încă nu te-am sărutat, şopti el. E de 
necrezut! 

Aşa se gindi şi ea. Intimitatea lor se 
instalase atit de repede şi de profund, încît 
avea deja impresia că trăise cu el momente 
de dăruire totală. 

— Nu mai pot aştepta, suspină Lance. 
Ştiu c-ai să găseşti locul prost ales, dar 
vreau să te sărut acum, imediat. 

Cuprinse cu delicateţe faţa lui Agnes în 
miini şi-i depuse pe buze un sărut lung, 
arzător. 

—Ah... spuse el. Ce bun e. Eşti o bucăţică 
delicioasă. 

—Nu sunt bucătică şi nu sunt... 

El îi închise gura cu alt sărut. Cu miini 
experte, mingiia rotunjimile corpului ei, 
care i se abandonase fremătind. 

Amiîndoi uitaseră complet locul în care se 
găseau, şoferul, restul lumii. 

Lance descheie cu febrilitate nasturii 
rochiei, făcu să-i alunece bretelele şi-şi 
puse buzele pe sinul ei cald. 

Agnes îşi trecu degetele tremurinde prin 
părul mătăsos, pe care voia de atita timp 
să-l mîngiie. Corpul electrizat îi vibra. ÎI 
imbrăţişă cu un avint irezistibil. Făr: 

îndoială că s-ar fi produs inevitabilul, dacă 
maşina nu s-ar fi oprit brusc. 

—Am ajuns, spuse o voce bombănind. 

Agnes. işi aranjă grăbită îmbrăcămintea, 
apoi părul zburilit şi, fără a-ndrăzni să se 
uite la Lance, deschise portiera. 

—Prinţe! O clipă, vă rog! 

Se întoarseră. Îi orbi un flash. 

—Perfect. Încă una... una singură. 

Lance înjură cu grosolănie. O luă pe 
Agnes de talie şi o antrenă în fugă spre 
intrarea hotelului, cu ziaristul pe urmele 
lor. 

— Prinţe Rubinoff! Domnişoara Winston 
vă însoţeşte în călătorie? Vă cunoaşteţi de 
mult timp? 

Încercă să urce împreună cu ei în lift. 
Lance îl respinse cu brutalitate în timp ce 
apăsa pe buton. Ziaristul se dădu inapoi cu 
o replică grosolană. 

— Ar fi trebuit să-i spun şoferului să 
ocolească pe la intrarea de serviciu, zise 
Lance. Oare reporterii ăştia nu dorm nicio- 
dată? Cum te simţi, Agnes? 

—Bine. Cum de-a ştiut că sunt aici? 

— Precis că Davies a făcut un comunicat 
presei. Acum vor şti că locuieşti aici şi 
speculaţiile nu vor întirzia să apară. La 
urma urmei, e un mijloc excelent de descu- 
rajare. Ziariştii vor interpreta greşit motivul 

prezenţei tale. 

Agnes avu impresia că-i pălmuită. Îi 
păsa, deci, prea puţin că urma să treacă 
drept una dintre ultimele sale cuceriri? 
Şocul fu salutar. Îşi regăsi controlul de 
sine. În starea de inconştienţă în care se 
afla după scena din taxi, ar fi fost în stare 
să-l urmeze pe Lance în pat, fără măcar 
să-şi dea seama ce face. 

El observă imediat schimbarea pentru că 
ea nu era în stare să-şi ascundă senti- 
mentele în faţa lui. 

—Ce ai, Agnes? 

— Ştii prea bine. 

— Desigur. Te rog, să uităm incidentul 
ăsta. Să nu ne mai gindim decit la noi. 

— Nu, Lance. M-am gindit bine. N-are 
rost. Pentru tine e o poveste fără impor- 
tanţă. Pentru mine ar fi prea grav. 

—Dar nu mint, Agnes. Ţi-o jur. 

— Lance, o recunosc, îmi placi, îmi placi 
foarte mult, dar n-am obişnuinţa acestui 
gen de relaţii cu bărbaţii. Sunt prea fragilă. 

— N-ai nimic fragil. Dar, spuse el cu un 
zîmbet dezarmant, deschizindu-i uşa 
apartamentului, pot să mai aştept puţin. 

—Lance, făcu Agnes cu voce emoţionată. 

—Ce s-a întimplat? 

— Vreau să fiu cinstită cu tine. Nu numai 
că-mi placi, dar simt pentru tine ceea ce 


62 


Un colț de paradis 


n-am simţit pentru nimeni altcineva. Te... 
Trebuie să-mi laşi timp să mă obişnuiesc 
cu ideea. E atit de nouă pentru mine. Te 
implor, Lance! 

O privi cu o intensitate care o făcu să se 
înfioare, apoi, încet, îi duse mîna la buze şi 
depuse pe ea un sărut apăsat. 

—Somn uşor, dragostea mea. 

Capitolul 4 


C sula Nebuniei se- 
măna cu un smarald înconjurat de apele 
verzi ale Golfului Mexic. Era minusculă, nu 
mai mult de trei kilometri lărgime. În 
mijlocul ei se înălța o singură casă, în virful 
unei coline, ce domina un golfuleţ bine 
adăpostit. 

Elicopterul ateriză pe terenul amenajat 
din apropierea mării. 

— Să-i spun lui Justine că veniți să 
mâincaţi acasă? întrebă Ben Rachid. 
— Nu, în seara asta nu, răspunse Lance. 

Am ceva de făcut şi vreau să profit cît pot 
de lumină. O să ne descurcăm noi. Justine 
are obiceiul să aprovizioneze bine frigiderul. 
Şi, în afară de asta, continuă el pe un ton 
glumeţ, în seara asta n-ai fi o tovărăşie 
agreabilă. Ai o figură ciudată. N-ai dormit 
destul? Cum s-au petrecut lucrurile cu 
roşcata? 

— Interesantă, doar că nu era o roşcată 
veritabilă, mai degrabă o blondă de tip 
scandinav. Ca Agnes a noastră, numai că 
mai puțin bine, evident. 

— Păcat, îmi pare rău pentru tine, dar 
sunt convins că nu te-ai plictisit. 

Lance îi întinse mina lui Agnes ca s-o 
ajute să coboare din elicopter. 

— O să ne-ntoarcem acasă miine 
dimineaţă, către ora zece. Sper că ai să te 
refaci şi-ai să poţi face onorurile casei pen- 
tru Agnes. Nu trebuie s-o dezamăgim. Nu 
te-a văzut pină acum în lumina cea mai 
favorabilă. 

Porni cu paşi întinşi, iar Agnes îl urmă 
grăbită. 

— Unde mergem? întrebă ea, încercînd să 
rămînă alături de el. De ce nu rămîne Alex 
cu noi? 

Pentru că nu-i răspunse, ea îl apucă de 
braţ şi îl opri. 

— Nu mai fac nici un pas, pină nu ştiu 

unde mergem. 

— Ce? Vai, sunt dezolat, Agnes! Admiram 
reflexele soarelui în mare. Nu ţi se pare că 
aici este o lumină incredibilă? Te-ai crede 
în Grecia. În afară de momentele în care 
eşti prins într-un ciclon, evident. 

—Fascinant! spuse Agnes cu o voce ironi- 
că. Pot să ştiu unde mă duci? 

— Aproape că am ajuns. E o căsuţă pe 
plajă. Acolo locuiesc de obicei. 

— Vrei să spui că tu şi cu Alex nu staţi 
impreună cînd sunteţi pe insulă? Cum am 
să fac să vă asigur protecţia dacă sunteţi la 
citiva kilometri unul de celălalt? 

—Ar fi cam greu să ne aflăm la cîțiva kilo- 
metri. Insula asta e ca o batistă. Sunt cinci 
minute de mers între cabana mea şi casa 
cea mare. Justine este bucătăreasa noas- 
tră, iar soţul ei, intendentul. Sexagenari 
amindoi. Dacă ar deveni periculoşi, Alex şi 
cu mine i-am putea stăpini cu uşurinţă. 

— Foarte amuzant! Poate că ei sunt sin- 
gurii locuitori, dar insula este uşor aborda- 
bilă. 

— Deloc. Coasta este stincoasă şi gol- 
fuleţul ăsta e singurul loc pe unde poate fi 
abordată. Dacă încearcă cineva să vină cu 
elicopterul, îl auzim. Calmează-te. Aici sun- 
tem în mai multă siguranţă decit la 
Houston. Singura ta grijă va fi să te fereşti . 

de arsurile de soare. Sper că ţi-ai adus un 
bikini. 

—Nu port niciodată. 

— Zău? Atunci, scaldă-te goală, chiar 
dacă nu-mi place ideea că te-ar putea sur- 
prinde altcineva. O să aşteptăm noaptea. 

— Goală? N-ai înţeles. Am un costum de 
baie dintr-o singură piesă. Nu sunt destul 
de slabă pentru a purta bikini. 

— Dimpotrivă, murmură Lance privind-o 
cu ochii mijiţi. Eşti sigură că nu vrei să te 
scalzi goală? E aşa de plăcut! 

—Sunt foarte sigură. 

. —Îți păstrezi tricoul pînă în sala de baie? 

— Casa cea mare pare foarte spațioasă, 
spuse Agnes pentru a schimba vorba. De ce 
să nu ne instalăm acolo? 

— Mie şi lui Alex ne place să avem liber- 
tate de manevră. Nu ducem acelaşi fel de 
viaţă. La capătul citorva ore aş avea chef 
să-i dau în cap, iar dezordinea mea l-ar 
călca pe nervi. l 

—Dezordinea? 

— Pictez puţin. Nu ştiu dacă am talent, 
dar, ca toţi artiştii, sunt dezordonat. De 
fapt, acolo unde lucrez, o pisică nu şi-ar 
găsi puii. 

— N-am citit niciodată în vreun articol că 
ai fi artist. Ai expus deja? 

—A, nu! Sunt doar un amator. Sunt cite- 

va aspecte ale vieţii mele particulare, pe 
care le feresc de ochii ziariştilor. Iată că am 
ajuns, spuse arătind cu degetul o căsuţă 
albă, ce apăruse după cotul drumului. 

«Cabana» nu era, într-adevăr, prea mare. 
Intrai de-a dreptul într-un living ce servea 
şi de salon şi de bucătărie. Nici o mobilă, în 
afara unui divan din piele neagră şi a unei 
mese de salon. Nici un covor pe podeaua 
din dale de ceramică albastră. 

O uşă ducea spre dormitor, o alta spre o 
încăpere ce servea drept atelier. 

— E îndreptată spre nord, cea mai bună 
orientare pentru a picta. Din cauza luminii 
care are variaţii puţine. 

Agnes deschise gura pentru a protesta. 

— Nici o problemă! spuse el. Am o cana- 
pea în atelier. Am să dorm acolo. Doar dacă 
eşti atit de egoistă, incit să vrei un pat doar 
pentru tine. 

—Sunt egoistă, zise Agnes. 

Împinse uşa camerei. Un pat mare de 
două persoane, cu o cuvertură de bumbac 
ocru, o noptieră din lemn alb. Acesta era 
tot mobilierul. Pe jos, acelaşi model ca şi în 
salon. 

— Dalele sunt foarte frumoase, spuse 
Agnes şi, desigur, foarte practice pentru 
clima asta. 

— Nici nu-ţi imaginezi cit de mult. După 

fiecare ciclon, casa e inundată de apă. 

— Asta e şi explicaţia pentru atit de 
puţine mobile, deci. Probabil că nu-i atît de 
practic să fii obligat să-ţi faci bagajele de 
fiecare dată cînd este furtună. 

— N-avem dreptul la un ciclon în fiecare 
zi! Nu venim pe insulă decit de două-trei ori 
pe an. În cele din urmă, nu-i nici un risc. 

— În afară de septembrie, făcu Agnes. Nu 
ţi s-a spus niciodată că nu e anotimpul cel 
mai potrivit pentru a face turism în 
regiunea asta? 

— Cred că am să mă apuc de lucru, 
declară brusc Lance. Pe curind! Ar trebui 
să-ţi pui faimosul costum de baie atit de 
demodat şi să te duci să înoţi. Dacă ti-e 
foame, ai să găseşti ceva în frigider. 

Îi trinti uşa-n nas. Ce-l apucase? După 
toate atenţiile amoroase, după atitea 
avansuri şi după ce-i făcuse mult timp 
curte era ca şi cum ar fi anunţat-o că nu 
mai are nevoie de ea. 

Agnes căzuse în plasă. Aproape că se 
pierduse în faţa farmecului său. El înţele- 
sese şi acum o umilea. Nu, de fapt, se com- 
porta normal, ca un Don Juan cu expe- 
rienţă ce era. 

De cînd părăsiseră Houstonul avusese loc 
o schimbare imperceptibilă în atitudinea 
lui. Cei doi bărbaţi fuseseră amabili cu ea 

în timpul călătoriei, dar nimic mai mult. 
Dacă se gindea bine, Alex, contrar obiceiu- 
lui, poate că se arătase mai îndrăzneţ decit 
Lance. Bine! Băieţelul îşi terminase joaca 
cu ea. Se întorsese la pensulele sale şi o 
trimisese să facă baie şi castele de nisip pe 
plajă. 

Îşi deschise valiza pentru a-şi lua costu- 
mul de baie. La urma urmei, nici nu era 
aşa urit. Bine răscroit pe şolduri, îi lungea 
şi mai mult coapsele fine şi nervoase. Ţesă- 
tura de culoarea pielii era chiar provoca- 
toare, dar nu era nimeni căruia să-i facă 
farmece. Lance se zăvorise în atelier, cu 
tablourile lui. 

Nu făcuse nici măcar o remarcă despre 
cocul ei. De altfel, situaţia ar fi trebuit să-i 
convină. Cu cit se interesa mai puţin de ea, 
cu atit mai bine. Puţină singurătate nu-i va 
strica. O să se ducă să înoate, o să 
exploreze puţin insula, apoi o să se întoar- 
că pentru a-i pregăti ceva de mincare. Nu! 
O să-şi gătească ceva doar pentru ea. El să 
se descurce singur! 


Era zece fix, a doua zi dimineaţă, cind 
Agnes bătu la uşa casei celei mari. Era 
prost dispusă. N-avea chef să ia masa în 

compania nimănui, dar trebuia s-o 
sfirşească. N-avea de gind să-şi petreacă 
ore întregi de una singură, pe insula aceas- 
ta paradisiacă. 

— Sunteţi Justine, nu? o întrebă pe 
femeia mică şi rotofeie care îi deschise uşa. 
Sunt Agnes Winston. Cred că sunt aştep- 
tată de domnul Ben Rachid. 

— Domnul Alex este pe terasă, îşi ia micul 
dejun. Drept inainte, spuse Justine cu un 
zimbet călduros. O să-l găsiţi cu uşurinţă. 
Eu trebuie să mă intorc la bucătărie. 

Agnes traversă un salon imens, luxos 
mobilat şi împodobit cu o mulţime de 
plante verzi. Printr-o uşă mare de sticlă se 
zărea terasa plină de flori. 

Înaintă spre Alex cu un aer supărat. 

— Nu spune nimic, făcu Alex împingind 
spre ea un fotoliu. Să-ţi dau o ceaşcă de 
cafea. Lance a făcut din nou ceva urit. O 
văd după ochii tăi. Nu vine să ia micul 
dejun? 

— Habar n-am. Nu l-am mai văzut de ieri 
după-amiază. N-am nevoie să fiu răsfăţată, 
te previn. Aş dori, doar, nişte explicaţii. E 
lucrul cel mai simplu din lume. 

— Înţeleg, zise Alex cu un zîmbet enigma- 
tic. Fii sigură că apreciem farmecul 
prezenţei tale, dar, te rog, bea-ţi cafeaua. 
Justine face clătite cu căpşuni. Dacă te 

enervezi, n-ai să le mai poţi aprecia. 

— Sunt foarte calmă, crede-mă. Bine, să 
admitem că sunt puţin iritată, spuse Agnes 
întilnind privirea lui Alex, dar asta n-are 
nici o legătură cu Lance. E din cauza sin- 
gurătăţii. Insula asta... Îmi plac oraşele. 
Natura de asemenea, dar în doze mici. 

— Şi nici un Don Juan care să te facă 
să-ţi treacă timpul, nu-i aşa? 

— i-am spus că n-are nici o legătură cu 
el. Relaţiile noastre rămîn strict profesio- 
nale. Eu sunt garda lui de corp. Nu aştept 
o atenţie deosebită, dar nu sunt obişnuită 
să stau fără să fac nimic. Lance mi-a spus 
că vii aici ca să lucrezi. Aş putea să te ajut 
şi să bat la maşină? 

— Nici nu se pune problema! Lance mi-a 
dat de înţeles că nu trebuie să-l calc pe 
nervi. Da, da, o ştiu, nu eşti decit garda lui 
de corp, dar, între noi fie vorba, ştim amin- 
doi foarte bine ce caută el. Dacă te mobi- 
lizez la treabă sau la altceva, riscă să 
piardă totul. 

— Nici măcar nu ştie dacă mai sunt pe 
insulă, spuse Agnes cu amărăciune. N-a 
ieşit din atelier aseară, iar azi dimineaţă, 
cînd i-am bătut la uşă, nici n-a catadicsit 
să răspundă. 

— I se întîmplă deseori să fie atit de 
absorbit, încît să nu audă, explică domol 

Alex. Într-o zi sau două, o să iasă din 
starea asta şi o să devină aproape civilizat. 

—Să sperăm. Şi dumneata ai un capriciu, 
Alex? 

— Capriciu? N-ai nimerit-o deloc. Pictura 
este o veritabilă pasiune pentru Lance. Ţi-a 
arătat pinzele lui? 

— Nu. Mi-a trîntit uşa în nas, expediin- 
du-mă să mă joc pe plajă. Dacă arta joacă 
un astfel de rol în viaţa lui, cum de nimeni 
n-a auzit vreodată vorbindu-se despre 
asta? Sunt intrigată. Publicitatea nu-i dis- 
place, în general. 

— Crezi? Nu-l cunoşti. Îşi apără cu săl- 
băticie viaţa particulară. Cea mai mare 
parte a poveştilor pe care le spun gazetele 
despre el sunt false şi lui nu-i pasă nici cît 
de-o ceapă degerată. Nu sunt cinci per- 
soane pe lume care să ştie că ii place să 
picteze. Te numeri printre aleşi. 

—Are talent? 

— Talent? Poate fi numit şi aşa, zise Alex 
cu un suris ciudat. Vrei să vezi unul din 
tablourile lui? 

—Ai aici? 

— În bibliotecă. E un portret al bunicului 
meu. Lance mi l-a oferit la ultima sărbă- 
torire a zilei mele. 

Biblioteca, la fel ca şi celelalte încăperi 
ale casei, era spațioasă, dar părea mică la 

prima vedere. Un portret imens, ce înfăţişa 
un bătriîn în costum tradiţional, ocupa un 
perete întreg. Era un tablou pe care l-ai fi 
crezut făcut anume ca să şocheze. Karim 
Ben Rachid era aşezat într-un fotoliu, cu 
picioarele pe biroul din faţa lui. Efectul era 
dintre cele mai curioase.Avea faţa senzuală, 
iar conturul buzelor revela o sensibilitate 
profundă. Ochii semănau cu cei ai lui Alex. 

—Ei bine? întrebă acesta. Ce părere ai? 

— Da, spuse incet Agnes, e extraordinar. 
N-am văzut niciodată un portret atit de 
impresionant. 

— Şi încă nu-i cea mai bună pinză a sa. 
Lance spune că preferă să nu facă por- 
tretele oamenilor pe care îi iubeşte. 

—De ce nu expune? Oricare proprietar de 
galerie de artă ar fi încîntat să prezinte 
piînze de o astfel de valoare. 

— Trebuie să-l întrebi pe dinsul. Am vrut 
doar să-ţi dovedesc că Lance nu-i doa. un 
copil răsfăţat. Ceea ce o să te ajute să-i 
accepţi unele excentrităţi. 

— Mulţumesc. Acum înteleg mai bine 
anumite lucruri. 

—E-n regulă. Deci, i-am făcut un serviciu 
şi-mi va purta mai puţină pică pentru că 
mi-am petrecut citeva clipe cu tine. 

—Ai obiceiul să-i dai socoteală? 
— Referitor la femei? Nu. Dar, de data 


75 


Iris Johansen 


asta, e altceva. 

—De ce? 

— Trebuie să recunosc că se comportă cu 
dumneata cam bizar. Dar sunt sigur că ar 
fi dezolat că ţi-a displăcut. 

— Nu chiar pînă acolo încît să-mi sacrific 
munca, ceea ce n-aş vrea, de altfel. 

—Evident. După cum ai zis, relaţiile voas- 
tre sunt strict profesionale. De asemenea, 
adăugă el cu un zimbet ironic, nu m-aş 
simţi vinovat dacă aş profita de compania 
ta la micul dejun. Hai să gustăm clătitele 
astea faimoase. 

Erau delicioase, iar conversaţia cu Alex - 
deosebit de plăcută. Din păcate, fu între- 
ruptă de trei ori de telefoane urgente. 

— Şi se presupune că eşti în vacanţă! se 
miră Agnes, cind el reveni, în sfirşit, la 
locul său. Lance m-a lăsat să înțeleg că eşti 
obsedat de muncă. 

— Ride hirb de oală spartă. El e mai rău 
ca mine. Refuză să numească muncă ceea 
ce face. Zice că se amuză,ceea ce nu are 
nimic de a face cu afacerile mele triste şi 
deprimante. 

—Dar nu-i şi părerea dumitale, nu-i aşa? 

— Eşti psiholog. E adevărat, cred că sun- 
tem amindoi, fiecare în felul lui, nişte 
artişti. Pinza pe care pictez eu e mai mare, 
asta-i tot. Îmi aleg culorile cu aceeaşi grijă 

ca şi el. 

— Cu preferinţă pentru culoarea roşie, 
glumi Agnes pentru a-l tachina. 

— Fiecare are micile sale defecte. 

— Întotdeauna ai avut pasiunea asta pen- 
tru roşcate? 

— Din copilărie. Mă întreb dacă nu-i în 
legătură cu Lance. 

—Cum adică? întrebă Agnes alarmată. 

— Nu, n-am vrut să spun asta, replică 
Alex, aproape furios. Ai o minte întor- 
tocheată. 

— Scuză-mă, făcu Agnes, reţinindu-şi un 
zimbet. 

— Faci bine că-ţi ceri scuze. E o idee ex- 
travagantă. Voiam doar să spun că, psiho- 
logic vorbind, Lance a avut, fără-ndoială, o 
mare influenţă asupra mea. Bunicul a vrut 
ca eu să mă călesc, să fiu înarmat pentru 
viaţă. Lance este singura persoană din 
lume în care am încredere şi pentru care 
am sentimente calde. Poate că sunt atras 
de roşcate pentru că mă simt bine cu ele. 
Sunt de acord,e o explicaţie cam alambi- 
cată. . 

—Dar poate să fie valabilă. De ce nu? 

— Altceva: n-am arătat niciodată vreo 
atracţie aparte pentru bărbaţi. Să fie foarte 
clar! 

—De acord, zise Agnes răbdătoare, n-o să 

mai revin asupra subiectului. Te tachinam. 
— 0.K.! Hai să căutăm citeva cărţi în bi- 

bliotecă. O să-ţi poţi trece timpul pînă cînd 

Lance o să apară din nou la suprafaţă. 


k k k 


— Ţi-ai pierdut minţile? Ai să faci 
insolaţie. 

Agnes işi simţi bătăile inimii accelerin- 
du-se, dar nu deschise ochii. 

— M-am dat cu cremă. Ieri am rămas şi 
mai mult pe plajă şi n-am făcut insolaţie. 

— Pentru că era mai tirziu şi soarele 
stătea să apună. Pentru numele lui 
Dumnezeu, deschide ochii! Am impresia că 
vorbesc cu un cadavru. 

Ea întoarse încet capul spre el şi-l privi 
printre gene. Stătea în faţa ei, în picioare, 
cu pieptul gol, numai într-o pereche de 
jeans. Mugşchii braţelor şi ai umerilor i se 
conturau cu supleţe sub pielea bronzată. 

Îngenunche pe nisip şi o acoperi pe Agnes 
cu cămaşa pe care o avea in mină. 

— Am să mă sufoc, protestă ea, înde- 
părtind cămaşa. Mă simt foarte bine aşa 
cum sunt. 

— Aşa spui acum.Dar ai să-mi dai drep- 
“ tate miine. Asta-i inconştienţă. Nu trebuia 
să stai atit la soare. 

— Eşti mult prea prevenitor, spuse Agnes 
ridicindu-se uşor. Costumul de baie mă 
protejează îndeajuns. 

— Poate că nu şi nici nu-i aşa dezagreabil 
pe cit credeam. Îl găsesc chiar destul de 
atrăgător. Cînd te-am văzut de la fereastră, 
am avut un şoc. Am crezut că eşti goală. 

— Atunci ţi-ai adus aminte că exist? 

Îşi muşcă buzele. Vorbise prea repede. Îşi 
jurase să rămînă calmă. Încercă să 
schimbe subiectul pentru ca el să nu-i ob- 
serve tulburarea. 

—Alex mi-a spus că o să-l trimită pe Nate 
să te întrebe dacă ai să fii liber pentru 
dejun. 

— M-am purtat urit! suspină el trecin- 
du-şi mîna prin părul roşu. E prea tirziu 
să-mi cer scuze. Ai să mă ierţi dacă am 
să-ţi promit că n-o să se mai întimple? 

— N-ai nici de ce să te scuzi, nici de ce să 
faci promisiuni pe care nu le poţi ţine. Nu 
trebuie să îți impui să fii politicos. Sunt în 
serviciul tău. 

— Deloc! E dreptul tău să fii supărată. 
Dacă ai fi făcut la fel şi nu te-ai fi ocupat de 
mine timp de-o jumătate de zi, aş fi fost 
furios. N-am nici o scuză. Am început să 
pictez şi noaptea a trecut fără să-mi dau 
seama. Am vrut să iau un sandwich în 
dimineaţa asta şi apoi am uitat. Ai să mă 

ierţi? 

Avea privirea gravă. Nu mai zimbea. Ea 
ar fi vrut să-i răspundă glumind, dar întil- 
nind această gravitate, işi lăsă ochii în 
pămint. 

— Da, spuse ea, te iert. M-am simţit sin- 
gură. Foarte singură. 

— Recunosc, sunt vinovat. Nu reuşesc 
să-mi explic cum de am putut să cad în 
vechile mele obişnuinţe, atunci cînd erai 
atit de aproape de mine. 

— Nu sunt în stare să rezist în faţa unei 
asemenea concurenţe. Arta e cel mai im- 
portant lucru pentru tine. Ar fi şi păcat de 
irosirea unui asemenea talent! 

— O, exagerezi! Pictez pentru a-mi trece 
timpul. 

—Nu e şi părerea lui Alex. 

— Văd că Alex a vorbit cam mult. Dar nu 
genul ăsta de talent aş vrea eu să văd că 
apreciezi la mine, spuse Lance apropiin- 
du-se şi cuprinzind-o de umeri. Ştii ce 
vreau să spun? 

—Vai! E lucrul cel mai banal din lume. Să 
vorbim mai degrabă de pictura ta. De ce n-ai 
expus niciodată? E păcat să ţii ascuns aşa 
un dar.Publicul are dreptul să-ţi vadă 
tablourile. 

— Din păcate, e imposibil, spuse Lance 
intunecat. Nu pot expune. Am fi desco- 

periţi. 

—Descoperiţi? 

— Experții mi-ar recunoaşte imediat 
tehnica. Nici eu, nici Alex nu avem o 
atracţie deosebită pentru închisori. 

—Ce vrei să spui? 

— lată adevărul: Sedikhan Petroleum şi-a 
depus bilanţul acum doi ani. Datorită ba- 
nilor pe care i-am dat noi, Alex şi cu mine, 
catastrofa n-a fost făcută publică. Eu pictez 
tablouri, iar Alex le plasează. Nu vrem ca 
bătrinul Karim să scadă în ochii propriului 
său popor. 

—Dar cum faceţi? Cu ce nume sunt sem- 
nate tablourile? 

— ui aduci aminte de un Rembrandt care 
a fost descoperit acum optsprezece luni la 
Munchen, într-un beci? 

Dădu din cap, în sens afirmativ. 

—Una din cele mai bune lucrări ale mele. 
Mi-a fost destul de greu să mă despart de 
ea, 

—Un falsificator? Eşti un falsificator? 

—De ce eşti atit de severă? Asta solicită o 
muncă enormă. Mi-am pierdut luni întregi 
la Vermeer-ul meu. 

— Vermeer? făcu moale Agnes, care 
simţea că cedează. 

—Femeie la oglindă, descoperit luna tre- 
cută la Anvers. 

—Oh, Dumnezeule! Şi acela? 

Păli. Tot talentul ăsta risipit! Nu în- 
drăznea să se uite în ochi lui. Părea să nu 
se simtă bine, dar probabil că simţea 
nevoia să i se confeseze. 

— Cel care mi-a dat cel mai mult de furcă 
a fost Leonardo da Vinci. Există la acest 
maestru o anumită nuanţă... 

Se intrerupse cind văzu buzele strînse şi 
obrajii în flăcări ai lui Agnes şi izbucni în 
TIS. 

—Un adevărat copil! Ia totul în serios! 

Ridea atit de tare, încit îi dădură lacrimi- 
le. 

—Era o glumă? întrebă Agnes cu o linişte 
de mormint. Majestate, probabil că v-am 
părut foarte proastă. 

— Agnes, zise el oprindu-se din ris, nu 
voiam... 

Agnes izbucni prosteşte în lacrimi. 

— V-aţi amuzat bine, nu-i aşa? strigă ea. 
Şi cînd te gindeşti că mi-era milă de dum- 
neata! N-ai nici un sentiinen profund. Eşti 
un iresponsabil. Am greşit că am uitat asta. 
N-o să mi se mai întimple, ţi-o jur. 

Zvicni în picioare şi se îndepărtă alergind. 
El o ajunse din urmă şi-o prinse de braţ. 

— Agnes, nu-i adevărat. Am tot atita sen- 
sibilitate ca şi tine. Am să ţi-o dovedesc 
într-o bună zi. E drept, sunt un idiot. Nu 

mă gindeam că o să mă iei în serios. Şi 
apoi, e vina ta dacă te tachinez. Mă impre- 
sionezi. Ce vezi rău în a avea puţină 
pudoare? În a nu lăsa să se vadă ceea ce 
simţi în adincul fiinţei tale? 

— Nu simţi nimic. Eşti inconsecvent, 
Lance. De exemplu, ştii foarte bine că ai 
talent, dar te comporţi de parcă pictura n-ar 
fi pentru tine decit o trecere de vreme. De 
ce să-ţi fie ruşine de ceea ce faci? 

— Ce ştii tu? Şi pe urmă, da, de acord, e 
important pentru mine, e lucrul cel mai 
important al existenţei mele. Eşti mul- 
țumită? Şi ce-i cu asta? 

—De ce nu expui? 

— Tocmai pentru că e important pentru 
mine. Nu vreau să fiu de batjocora criticilor 
de artă. 

— Criticii de artă ştiu să recunoască ta- 
lentul. 

— Aşa crezi? Un artist ce trăieşte din 
operele sale poate fi luat în serios, dar un 
prinţ de singe, nu. Operele mele se vor 
vinde, poate, dar n-am să ştiu niciodată 
dacă e din cauza valorii lor, sau din cauza 
numelui meu. Niciodată! N-am să le arăt 
niciodată. Prefer să le văd putrezind în casa 
de pe plajă. 

Vorbea cu pasiune şi ochii îi scînteiau ca 
nişte fulgere. Pasiune şi suferinţă. 

— Greşeşti, spuse Agnes. Greşeşti din 
toate punctele de vedere. 

— Nu. Am dreptate. Eşti prea naivă. 
Cunosc astfel de situaţii. Nu vreau un suc- 
ces monden. 

—Dar e aşa o risipă! O risipă de neiertat! 

Două lacrimi apărură în ochii lui Agnes 
şi-i alunecară pe obraji. Lance o privea fas- 
cinat. 

— Plingi! Plingi din cauza mea. E prima 
dată cind mi se-ntimplă aşa ceva. 
Încetează, Agnes, nu pot suporta. Sau mai 
degrabă, da, cred că-mi place. 

—De ce aş plinge pentru tine? N-o meriti, 
tu şi masca ta de iresponsabilitate, de 
uşurinţă. Nu eşti decit un clown stupid. 

— Încetează, Agnes! Ţi-o jur că nu mai 
glumesc! 

— O! Nu le meriţi! repeta Agnes printre 
lacrimi. 

— Ştiu, îi răspunse, luînd-o în braţe şi 
legănind-o ca pe un copil. 

Ea îi zimbi. 

— De ce-ţi dau voie, oare, să mă torturezi 
în felul ăsta? 

— Pentru că fiecare Pierrot are nevoie de 
Colombina lui şi pentru că eu mi-am găsi- 
t-o, în cele din urmă, pe a mea. Acum, vrei 
să vii la masă? Alex ne aşteaptă. Voi fi per- 
fect, bine crescut, un adevărat cavaler la 


84 


Un colţ de paradis 


dispoziţia dumneavoastră. 

—Nu, nu, mai bine întoarce-te la atelierul 
tău. 

— Vreau să-mi petrec seara cu tine, 
Agnes. Dacă nu vrei să mergem în casa cea 
mare, să facem altceva. Ce ti-ar place? 

— Dar nu-mi doresc altceva! Am o 
mulțime de cărţi bune şi aş vrea să mă culc 
devreme. 

—Dar, tocmai ţi-am zis... 

—Da, ştiu, dar nu mai suntem pe vremea 
cînd ţăranii acceptau orice de la stăpinii 
lor, fără a spune nimic. Du-te la treabă, 
Lance. 

—E şti sigură? 

— Bineînţeles. Mă duc să văd ce este în 
frigider şi să pregătesc ceva de mincare 
înainte ca tu să dispari. 

O privi ginditor. 

— Nu vrei să-mi ţii companie? Divanul e 
confortabil şi am şi o veioză. Ai putea citi. 

—Nu te deranjează dacă ai pe cineva ală- 
turi atunci cînd lucrezi? 

— Nu ştiu, spuse el cu o simplitate de- 
zarmantă. N-am dat voie pină acum 
nimănui să rămînă lingă mine cind pictez. 
Dar vreau să te am pe lingă mine. Vrei, 
Agnes? 

—Da, zise ea uşor, vreau. 

Capitolul 5 


« Cine ar fi putut crede 
că a urmări un bărbat, pe cale de a face un 
tablou, e o experienţă atit de plăcută şi 
plină de senzualitate?» se gindi Agnes, 
întinsă pe divan. 

În atelier domnea o tăcere adîncă, tulbu- 
rată doar de zgomotul pensulei pe pinză 
sau de mişcările uşoare ale lui Lance, ca- 
re-şi schimba locul ori se apleca să culeagă 
vreun tub. Mirosul picturii şi al tereben- 
tinei gidila plăcut nările lui Agnes. Cel mai 
fascinant era spectacolul lui Lance, con- 

centrat asupra lucrului, dindu-se uneori 
inapoi cu cite un pas, pentru a aprecia mai 
bine vreun detaliu al tabloului. 

Din locul în care era culcată, Agnes putea 
vedea în acelaşi timp şi pinza şi pictorul. 
Semăna el însuşi cu un tablou. Îşi păstrase 
jeans-ii prespălaţi, pe care-i purtase după- 
amiază şi-şi trăsese pe deasupra o bluză 
albastră foarte largă, ale cărei mîneci erau 
ridicate pînă peste cot, lăsînd să se vadă 
braţele puternice. 

Se întoarse şi-i zimbi. 

—Totu-i în regulă? Nu te plictiseşti? 

— Deloc. Alex mi-a imprumutat un roman 
poliţist pasionant, minţi ea. 

În realitate, nu citise nici un rînd, timp 
de citeva ore. Nu se mai sătura să-l pri- 
vească pe Lance, încercînd să înţeleagă 
prin ce mister bărbatul acesta exersa 
asupra ei o atit de puternică atracţie. 

—Mai vrei cafea? 

— Mulţumesc, răspunse el distrat. Se 
răcoreşte. Pune-ţi pătura pe picioare, altfel 
rişti să răceşti. 

Agnes îşi amintea de privirea pe care i-o 
aruncase atunci cind ea apăruse în şort 
alb, cu citeva ore mai devreme. Acum ar fi 
putut avea picioare de lemn sau deloc, era 
ultima ei grijă. Trase cuvertura bej cu roz 
peste ea şi se cuibări ca o pisică. 

Cu un zimbet de satisfacţie, se uită în 
jur. În afară de pat şi noptieră, atelierul nu 
era mobilat. Lingă un perete, era o masă 
mare, improvizată pe ţăruşi, pe care puteai 
să vezi o serie întreagă de pensule, de perii, 
de tuburi, de recipiente şi flacoane. Zeci de 
pinze erau îngrămădite unele peste altele, 
cea mai mare parte cu faţa în jos. Cind 
Lance deschisese un dulap pentru a lua 
cuvertura afgană, Agnes văzuse alte pinze 
stivuite acolo, în dezordine. Voise să 
protesteze, dar se abţinuse pentru a nu 
rupe farmecul. 

Pinzele erau nişte capodopere pur şi sim- 
plu. Culorile îi explodau în cap ca acor- 
durile unei simfonii. 

Ce tragedie să laşi astfel de picturi 
ascunse, fără ca nimeni să poată profita de 
ele! Trebuia să găsească o modalitate de a-l 
convinge pe Lance să facă măcar o ex- 
poziţie. 

Răsucea problema pe toate fețele, fără a 
găsi o soluţie. O să se gindească mai tirziu. 
Deocamdată îi ajungea dacă stătea acolo şi 
privea reflectarea gindurilor şi a emoţiilor, 
care animau figura mobilă a lui Lance, 
dacă se lăsa invadată de vitalitatea pe care 
o emana. 

Se instală mai confortabil între perne, 
trase cuvertura mai sus şi lăsă să-i cadă pe 

jos cartea pe care n-o mai citea. Lance n-o 
să se mai ocupe de ea ore în şir. Nu era 
nevoie să se prefacă. 


x k x 


Se simţi ridicată de nişte brațe puternice. 
Capul i se sprijinea de un piept cald. Scînci 
ca un copil deranjat din somn. 

—Şşşşt! făcu Lance. Trebuie să te duci la 
culcare, fetiţo. E foarte tirziu. 

— Ai terminat? întrebă Agnes cu voce 
adormită, lipindu-se de el. 

— Nu chiar, mai am de pus la punct cite- 
va detalii. 

O aşeză pe patul cel mare şi se lăsă lingă 
dînsa. Apoi, fără grabă, începu să-i des- 
cheie nasturii de la cămaşă. 

—Nu, protestă ea slab. Nu trebuie. 

Totuşi, îl lăsa să o facă, cu ochii închişi. I 
se părea natural ca degetele abile ale lui 
Lance s-o elibereze de haine. 

— Îţi va fi mult mai comod să dormi aşa, 
spuse el, ca şi cum, şi pentru el, gestul era 
natural. N-ai teamă, dragă! N-am să te 
ating. Sunt prea obosit. Am lucrat atit de 
mult, încît de-abia mă mai ţin picioarele. 
Vreau doar să te răsfăţ puţin şi să-ţi doresc 
noapte bună. 

—E bine, spuse ea adormind pe loc. 

Era minunat să te cufunzi în somn, 
simțind căldura miîinilor lui mîngiietoare pe 
piele. 

Lance lipsi citeva minute. Cind se 
întoarse, se strecură alături de Agnes sub 
pătură. O luă în braţe, îi aşeză capul în 
scobitura umărului. Adormiră amindoi ca 
nişte copii. 


* k x 


Atingerea dulce a buzelor lui pe sînul gol 
o trezi. Visa, oare? Gemu uşor de plăcere. 
Buzele lui deveniră mai insistente. 
Deschise ochii. Capul lui Lance se odihnea 
pe pieptul ei. 

—Credeam că eşti obosit. 

— Obosit, dar nu mort. Chiar şi dacă aş fi 
fost ca Lazăr, aş fi ieşit din giulgiu, la vede- 
rea sclipirii ochilor tăi. Aseară, cind te-am 
dezbrăcat, era întuneric. Acum te pot admi- 
ra în voie. Eşti frumoasă, draga mea, atit 
de frumoasă: 

—Mulţumesc, spuse Agnes roşind. 

—N-ai pentru ce, răspunse el, cu un zim- 
bet complice. 

Apoi, cu o gravitate neaşteptată, începu 
să-i acopere corpul cu sărutări. Ca şi prima 
dată cind o sărutase, în taxi, işi pierdu, 
incetul cu încetul, percepţia a tot ceea ce o 

înconjura. Nu mai exista nimic decit corpul 
acesta bărbătesc, alături de al său şi trupul 
ei înălţat, rostogolit într-un torent de emoţii 
şi de plăceri necunoscute. 


k k + 


Îşi trăgeau sufletul unul în brațele 
celuilalt, epuizați de violența îmbrăţişărilor. 
Agnes îşi puse mina pe pieptul lui Lance. 

—A fost ca o furtună, spuse ea uşor, ca o 
vintoasă, cu descărcări electrice şi după 
aceea ca un curcubeu în toate culorile 
pămintului şi în altele care nu există. 

El o sărută uşor pe frunte şi-i mîngiie 
părul cu o delicateţe infinită. 

— Şi pe mine m-ai făcut să descopăr 
peisaje şi culori nebănuite. E unul din cele 
mai frumoase cadouri pe care le-am primit 
vreodată. În calitate de pictor, adăugă el cu 
maliţie. Şi tu eşti o artistă, Agnes Winston. 
lubito, ştii că m-ai dat complet peste cap? 

— Totuşi, eram moartă de frică. Nancy, 
prietena mea, mă ironiza, repetindu-mi că, 
la douăzeci şi patru de ani eram, fără 
îndoială, un caz unic: singura femeie din 
lume care încă nu cunoscuse bărbatul, 
pină la această virstă. 

— Vai, draga mea! Eşti minunată. N-am 
mai simţit niciodată ceva asemănător. 

—Nici eu. Ştii, mă simt plină de orgoliu. 

— Cu tine e altfel. Eşti diferită de tot ceea 
ce-am cunoscut. Am înţeles lucrul ăsta, l-am 
ştiut din clipa în care te-am văzut, în seara 
aceea grozavă. 

Se cufundară într-un sărut interminabil. 

— lubito, spuse el cind li se desprinseră 
buzele, cred c-am să încep un alt tablou. 

— Acum? Dar de abia dacă ai terminat 
unul! 

— Cu tine am o sursă de inspiraţie 
inepuizabilă. Eşti atit de frumoasă! Vreau 
să fac portretul tău, aşa cum stai acolo, cu 
părul în dezordine, cu ochii strălucitori, cu 
obrajii în flăcări. Vrei să pozezi pentru 
mine? 

De ce-şi aduse aminte Agnes, în clipa 
aceea, de remarca lui Alex, din bibliotecă? 
«Lui Lance nu-i place să facă portretul celor 
pe care-i iubeşte.» Evident că ea nu intra în 
categoria asta. Dar oare ce-şi imaginase? El 
ii spusese că e frumoasă, că îi făcuse 
plăcere să facă dragoste cu ea. Asta era tot 
şi era deja foarte mult. Trebuia să se 
mulţumească cu atit şi să binecuvinteze 
cerul. 

— De ce nu? spuse ea, străduindu-se să 
zimbească. Am să ajung celebră, în ziua în 
care ai să-ţi expui tablourile. Aş greşi dacă 
aş refuza şansa asta. Trebuie să ai deja cea 

mai importantă colecţie particulară din cite 
există la ora actuală. Accept, dar cu o 
condiţie. 

—Care? 

— Mi-ai spus că am temperament de 
artistă. Nu sunt departe de a crede acest 
lucru. Vreau să mă înveţi să pictez. 

— Serios? 

—Foarte. 

— 0, iubito! Ce idee bună! Dar stai puţin, 
să pregătim mai intii pinza. 

Şi lecţia de pictură începu, o lecţie destul 
de puţin ortodoxă. 


Soarele apunea, cind Agnes reuşi să se 
trezească. Prin persiene, ultimele raze 
făceau să plutească în cameră o ceaţă 
aurie. 

Se întinse cu voluptate. O oboseală plă- 
cută o incita să mai lenevească în pat 
puţin. Deschise ochii. Lance nu mai era 
lingă ea. Desigur că se întorsese în atelier. 
Avea o altă amantă, mult mai exigentă 
decit ea: pictura. Agnes nu se va bate nicio- 
dată cu această rivală. Cit le priveşte pe 
celelalte, va şti să se apere. 

Făcu un duş rapid, îşi spălă părul, îşi 
trase un şort din pinză albastră şi o bluză 

făcut. Nu-şi luă sandale, dornică să simtă 
în talpă nisipul fin şi plăcut al plajei. 

Marea începea să urce. Valurile veneau 
să-i mîngiie picioarele goale. Începu să 
alerge la marginea apei, trecîindu-şi 
degetele prin păr, pentru ca vintul să-l 
usuce mai repede. 

Soarele începea să dispară la orizont. 
Agnes se opri citeva clipe ca să admire nu- 
anţele de roşu, portocaliu şi violet, pe care 
globul incandescent îl revărsa deasupra 
mării calme ca o oglindă. 

— E un tablou magnific, dar îl prefer pe 
cel pe care l-am făcut împreună. 

Lance era în spatele ei. Se intoarse spre 
el, zimbindu-i fericită. 

—Şi eu! Culorile ne-au reuşit mai bine. 

În lumina soarelui ce apunea, pielea 
bronzată a lui Lance semăna cu bronzul 
patinat de vreme. Părul roşu avea culoarea 
flăcărilor şi ochii albaştri îi străluceau ca 
pietrele preţioase. Şi el era desculţ. Ca de 
fiecare dată cînd îl privea, Agnes îşi pierdu 
răsuflarea în faţa frumuseţii lui de 
necrezut. 

—Credeam că te-ai întors la lucru. 

— Nu. M-am plimbat puţin. Voiam să 
meditez. 

— Sunt fericită că ai venit cu mine, îi 

spuse, lipindu-se de el. Eram pe cale să-mi 
spun că mai am nevoie de o altă lecţie. 

— Eşti o elevă silitoare. Încă puţină prac- 
tică şi ai să-mi dai tu lecţii. Era cit pe ce să 
te trezesc adineauri. 

—De ce n-ai făcut-o? întrebă ea, miîngiin- 
du-i gitul şi strecurindu-şi mîinile pe sub 
cămaşa întredeschisă. 

El scoase un suspin, apoi, uşor, îi înde- 
părtă mîinile, ce-i înconjurau talia. 

—Agnes, nu mă mingiia aşa, te rog, e deja 
destul de greu pentru mine. 

—Dar ce s-a întîmplat? întrebă ea. 

Simţi că-i dau lacrimile. Crezuse că 
glumeşte şi aşa şi era, într-adevăr, dar, sub 
un aer glumeţ, el ascundea ceva cit se poa- 
te de serios. 

Îşi lăsă ochii în pămînt, pentru a-şi as- 
cunde tristeţea şi se îndepărtă de el. 

— Trebuie să mă ierţi, Lance, dacă sunt 
puţin cam exagerată . Sunt novice în astfel 
de relaţii. Tu trebuie să mă înveţi cum să 
mă port. 

— Vai! lată că te-am făcut din nou suferi. 
Nu pricepi. Nu te-am respins. 

—Şi totuşi aşa pare, spuse ea, continuind 
să nu se uite la el. Dar nu e nevoie să te 
explici. Înţeleg foarte bine. 

— Agnes, mă înnebuneşti. Vreau în con- 
tinuare să fiu cu tihe, să te iau în braţe, să 

te ating. Eşti femeia cea mai senzuală pe 
care am cunoscut-o vreodată. 

— Atunci? Ce nu merge? Eu te vreau, tu 
mă vrei... şi totuşi, mă... respingi. 

—Nu-i aşa simplu. Sunt primul bărbat pe 
care l-ai cunoscut. 

—E prea tirziu să ne mai gîndim la asta, 
nu crezi? N-am impresia că asta te-a pre- 
ocupat prea mult... înainte. 

— Am fost un egoist mizerabil. Mi-am 
pierdut capul, dragostea mea. N-aş fi crezut 
niciodată că tu... Eşti aşa naivă, aşa de 
inocentă. Ar trebui să fii neliniştită. De ce-o 
iei cu atita veselie? 

“Pentru că mă gindesc la un mic Pierrot 
cu părul roşu şi cu ochi de safir. Pentru că 
vreau să am un copil de la tine, se gindi ea. 
Pentru că am să te iubesc întotdeauna.» 

— Nu ştiu de ce eşti tulburat, făcu ea 
ridicînd din umeri. Mai stăm aici încă cinci- 
sprezece zile şi acum, că am cunoscut 
această fericire, vreau să recuperez timpul 
pierdut. De altfel, nu sunt atit de naivă 
încît să cred că toate acestea vor dura prea 
mult timp între noi. 

— Eşti foarte rezonabilă, spuse el cu un 
zimbet amar în colţul gurii. Eşti liberă să 
crezi că nu e decit o simplă şi scurtă întil- 
nire. Chiar dacă ar fi adevărat, nu vreau să 
fiu pentru tine ca un vapor ce face escală 

într-un port, după care se tot duce. 

— Nu, lasă-mă pe mine să hotărăsc. Ai 
dovedit deja că nu eşti prea sigur ce vrei. 
Ţi-e frică, eziţi. Nu la fel stau lucrurile cu 
mine; eu ştiu ce vreau, eu ştiu ce fac. 

Îl privea cu ochii mijiţi, trecîndu-şi virful 
limbii peste buzele întredeschise. 

—Agnes. 

—Te rog! 

— O, nu, făcu el dindu-se fără să vrea 
înapoi cu un pas, nu vreau să-ţi fac rău. 
Vreau, dimpotrivă, să fiu în măsură să mă 
ocup întotdeauna de tine. 

— Dar o faci, deja, la perfecţie. Nu m-am 
simţit niciodată atit de bine ca în braţele 
tale. 

— lubito! suspină el. Eşti atît de frumoa- 
să, atit de prețioasă! Vreau să te păstrez ca 
pe cea mai rară comoară. 

— Comorile sunt făcute pentru a te bucu- 
ra de ele, spuse ea, lipindu-se de Lance. Ai 
“remarcat vreodată cum pălesc bijuteriile 
atunci cînd nu sunt purtate? Nu mă lăsa în 
cutiuţa mea! 

Începu să-şi descheie încet nasturii de la 
bluză. 

— Oare e aceeaşi femeie care refuza să 
facă baie în bikini? se miră el cu glas 
răguşit, în timp ce-i mingiia umerii şi sînii. 

— Soarele va apune curînd. Mi-ai spus că 

e momentul ideal pentru a face baie. 

—Vrei să faci baie? 

—Îhî... 

— Agnes, nu fă lucrurile mai dificile decit 
sunt. 

— Exact asta am de gind să fac. Vreau să 
învăţ noi nuanţe de culori, încă şi mai sub- 
tile. | 

— Ai milă! Agnes! E prima dată în viaţă 
cînd încerc să mă port cum trebuie. Dacă 
nu te îndepărtezi de mine, nu mai răspund 
de nimic. Aş fi în stare să te violez. 

— Inutil, iubitule, spuse ea atirnindu-i-se 
de git şi făcîndu-l să se prăbuşească pe 
nisipul fin de alături. 

Capitolul 6 


Satu sufla in rafale. 
Înaintau greu, cu spatele aplecat. Stră- 
bătură ultimii metri alergind. Lance 
deschise uşa, fără să mai sune şi o împinse 
pe Agnes în interiorul casei. 

— Uf! făcu ea trăgindu-şi sufletul şi 
puniîndu-si părul în ordine. Nu-i chiar ziua 
potrivită pentru a accepta o invitaţie. Vintul 
ne-a dat peste cap, pur şi simplu. Probabil 
că arăt îngrozitor. 

— Dimpotrivă, eşti foarte frumoasă. 
Semeni cu o sălbăticiune. Am să schimb 

decorul portretului tău. O walkyrie are 
nevoie de furtună, pentru a fi în elementul 
său. 

— Atita timp cit nu insişti să mă pictezi 
cu sinii goi şi o cască pe cap, treacă de la 
mine. 

— Imposibil, dragă, ar fi un adevărat 
supliciu al lui Tantal. 

— N-ai lucrat prea mult astăzi. Credeam 
că artiştii îşi văd modelele cu un ochi 
obiectiv. Ca şi medicii. 

—Nu întotdeauna. Cu tine în nici un caz, 
Agnes. Poate că peste cincizeci de ani voi fi 
obiectiv. Dar nu e prea sigur... 

Era pentru prima dată de cind erau pe 
insulă, cînd Lance făcea aluzie la viitor. 
«Linişteşte-te», se gîndi ea. « Nu fi naivă, nu 
ti-a promis nimic. Asta nu vrea să spună 
NIMIC.» 

Cele două săptămîni fuseseră paradisi- 
ace. Fericirea lor nu era umbrită de nici un 
nor. În afara acordului uimitor care exista 
între ei pe plan fizic, deveniseră foarte 
apropiaţi. O prietenie caldă, aproape 
frăţească se născuse între ei. Era cu atit 
mai surprinzător cu cit proveneau din 
medii foarte diferite şi aveau moduri de 
viată diametral opuse. Totuşi, pină atunci, 
nu ii spusese niciodată că o iubeşte sau că 
şi-ar dori să-şi împartă viaţa cu ea. 

Agnes strălucea de fericire. Această aven- . 
tură minunată o să se prelungească şi din- 
colo de limitele insulei? Cine ştie? Poate că 
o să dureze totdeauna. 

El fu sensibil la această strălucire. ce 
emana din privirea şi din toată fiinţa ei. 

— Ilubito, să nu stricăm seara. Să ne 
intoarcem acasă. 

— Imposibil, Alex ne aşteaptă. De altfel, 
iată-l. 

Ben Rachid era în picioare în pragul uşii. 
Îi privea cu un zimbet amuzat. 

— În sfirşit! N-a fost uşor să vă smulg din 
cuibul dragostei voastre. Încep să mă satur 
de singurătate. 

Obrajii lui Agnes se împurpurară. Alex, în 
pantaloni şi în cămaşă neagră, inainta pen- 
tru a-i stringe mina. N-avea deloc aerul 
unui abandonat. Dimpotrivă, dădea impre- 
sia că-şi este suficient sie însuşi. Asta era 
şi părerea lui Lance. 

— E foarte drăguţ din partea ta să ne laşi 
să credem că ţi-am lipsit, dar nu cred 
nimic. Ca de obicei, probabil că te-ai ocu- 
pat atit de mult de afacerile tale, încît ai şi 
uitat de existența noastră. 

— Ce nepoliteţe! Ai fi putut să-mi apre- 
ciezi discreţia, dragul meu. Mi-ar fi trebuit 
un motiv bine întemeiat ca să vă deranjez 
şi să întrerup acest dulce vis de dragoste. 

Eu nu sunt un artist. Nu mi s-ar fi iertat 
grosolănia. 

— Recunosc foarte bine aroganţa familiei 
Ben Rachid. Ai sfirşit, totuşi, prin a-ţi 
depăşi scrupulele şi a ne trimite un bilet 
insistent. Nu e o invitaţie, ci un ordin, mai 
degrabă. Originile tale regale îşi spun 
cuvintul. 

— Eram disperat, făcu Alex cu o grimasă 
comică. Sunt în stare să suport singură- 
tatea, dar nu pot înfrunta de unul singur 
Teroarea teutonă. Trebuie să-ţi telefoneze 
din clipă în clipă. Cunoscind-o pe Bettina şi 
punctualitatea ei remarcabilă, ai exact trei 
minute pentru a-ţi lustrui armele înaintea 
bătăliei. 

— Alex! strigă Lance scandalizat. Ai fi 
putut să-i spui că sunt la Sedikhan. Clancy 
i-ar fi înşirat tot felul de istorioare. E 
obişnuit cu aşa ceva. 

— Ştia că eşti aici. E un copoi fin. Nu 
pierde niciodată urma. Să-i recunoaştem 
această calitate. Merită să-i vorbeşti citeva 
minute. 

— Mulţumesc! O să ţi-o plătesc eu într-o 
bună zi! 

— Teroarea teutonă? întrebă Agnes. Pe 
cine numiţi voi cu porecla asta oribilă? 

— Baroana Bettina von Feltenstein, spuse 
Lance, arunciîndu-i o privire furioasă lui 

Alex. 

—Baroana von Feltenstein este la telefon, 
anunţă Justine din pragul uşii. Vrea să 
vorbească cu prinţul Rubinoff. 

— Cu treizeci de secunde mai devreme, 
spuse Alex privindu-şi ceasul. Trebuie să 
i-o spui, Lance. Poţi să vorbeşti din bibli- 
otecă, eu îi voi oferi ceva de băut lui Agnes. 

Lance înjură printre dinţi şi trinti în 
urma lui uşa de la bibliotecă. Agnes, medi- 
tativă, îl urmă pe Alex în salon. 

— Ginger ale? întrebă el. 

— Ai o memorie bună. Da, te rog. De ce 
este Lance furios? 

—Bettina este logodnica lui. În sfirşit, cea 
pe care i-au ales-o părinţii. 

Făcu turul barului şi se aşeză alături de 
Agnes. Ea îl privea cu un aer încruntat . 

—Nu poate s-o suporte, adăugă el repede. 
E un pic prea agresivă pentru gustul lui. Şi 
mărginită, pe deasupra. Nu reuşeşte să 
înțeleagă de ce Lance refuză să se căsăto- 
rească cu ea şi să-i facă o întreagă liotă de 
prinţişori teutoni. 

— Pricep, făcu Agnes privindu-şi paharul. 
Trebuie să fie insuportabil. 

—Nu cred că ai putea înţelege. Lance n-a 
făcut niciodată ceva împotriva voinţei sale. 
Nimeni nu l-ar putea obliga să se însoare, 
dacă el hotărăşte contrariul. Ar trebui să-l 

cunoşti destul, acum, pentru a înţelege că 
mai dragă decit orice îi este propria liber- 
tate. 

—Nu, nu cred că-l cunosc deajuns. Îl ştiu 
de prea puţină vreme. N-am discutat nicio- 
dată astfel de probleme. E un om foarte 
secretos. 

— Dacă asta te poate linişti, ţi-aş spune 
că ai mai multe şanse decit oricare altă 
femeie să-i pătrunzi secretele. E nebun 
după tine. 

— Mulţumesc, Alex! făcu Agnes, într-un 
mare elan de prietenie. Îţi mulţumesc că 
mi-ai spus! 

— Femeia asta e imposibilă! strigă Lance, 
intrînd pe neaşteptate în salon. Mă întreb 
dacă nu e bolnavă mintal. Şi ce în- 
verşunare! Un adevărat buldog agăţat de 
osul lui. 

Îşi turnă ceva de băut într-un pahar. 
Miinile îi tremurau. 

— Din cîte văd, lucrurile s-au desfăşurat 
prost pentru tine. Nu cumva are de gind să 
ne facă o mică vizită? 

— Tare mi-e frică, spuse lugrubu Lance. 
Am făcut totul s-o descurajez, dar degeaba. 

Brusc, Agnes nu mai putu să suporte. Nu 
puteau discuta despre altceva? Se ridică şi 
se duse pină la uşile imense din sticlă. 
Ploua cu găleata. 

— Riscăm să fim muiaţi pînă la oase, cînd 
o să ne întoarcem acasă. Ploaia nu dă 
semne că ar vrea să se oprească prea 
repede. Nu seamănă deloc cu o scurtă aver- 
să tropicală. 

— O să vă petreceţi noaptea aici, hotărî 
Alex pe un ton fără replică. Nu aveţi nici 
radio ca să vă informaţi despre evoluţia tor- 
nadei, nici telefon ca să vă pot preveni. Ai 
dreptate, Agnes, nu-i o mică aversă. E o 
tornadă. Radioul a anunţat-o. Dacă o să 
rămînă în Golful Mexic o bucată de vreme, 
o să se transforme în ciclon. În orice caz, pe 
o aşa vreme nu riscăm să avem musafiri, 
nici pe Bettina nici pe altcineva. 

— Slavă cerului! Furtuna asta e o binecu- 
vintare. Şi mulţumesc pentru invitaţie, 
Alex, spuse Lance ceremonios. 

— L-am trimis deja pe Nate pe plajă să vă 
stringă lucrurile. O să-mi fiţi oaspeţi, pină 
cînd trece furtuna. În citeva ore cabana o 
să fie complet inundată. 

—Şi tablourile? întrebă Agnes. 

— Nate le-a ambalat într-o țesătură 
impermeabilă. N-ai de ce să te temi. 
Trebuie să fie deja în bibliotecă. Să mergem 
să vedem dacă n-au fost deteriorate. 

— E inutil, zise Lance. Nate e foarte gri- 
juliu. Am să mă ocup de problema asta 
după masă. 


107 


Iris Johansen 


— Poate că ar fi mai bine să verifici acum, 
sugeră Agnes, care era neliniştită. Ar fi o 
prostie ca unele pinze să fie stricate. 

— Pot oricind să fac altele, spuse Lance în 
glumă. 

—iţi fac favoarea de a nu răspunde la ast- 
fel de prostii, zise Agnes oftind. Cind ai să 
pricepi că eşti un pictor mare şi că tot ce 
faci are valoare? 

— Ei bine! făcu Alex, cred că suntem pe 
cale să ne angajăm într-o discuţie inter- 
minabilă. O să mă iertaţi, mă duc să dau 
un telefon fără importanţă. Justine va veni 
să vă anunţe cind e gata masa. 

—Rămii, Alex, zise Agnes. Ştiu că mă lupt 
cu morile de vînt. Abandonez! Unde e came- 
ra pentru oaspeţi? Mă duc să mă aranjez 
puţin. 

— Prima uşă la stinga, la etaj. Dacă nu se 
îintrevăd alte discuţii, rămîn să mai beau 
un pahar. Lance? 

—De ce nu? Să ne ferească Dumnezeu de 
femeile încăpăţinate! 

Agnes auzi aceste ultime cuvinte în timp 
ce părăsea încăperea. Era clar că se refe- 
reau la ea. Lance o punea alături de 
Teroarea teutonă. Îşi muşcă buzele, dar nu 
răspunse. Nu era obligatoriu să se coafeze 
din nou. În ceea ce priveşte machiajul, 
renunţase la el, de cind pusese piciorul pe 

insulă. Dar dacă ar fi rămas cu ei, în salon, 
probabil că, aşa cum prevăzuse Alex, 
discuţia ar fi luat o întorsătură neplăcută. 

Era singurul nor al dragostei lor. De ce 
nu voia Lance să admită că darul, pe care 
i-l oferise cerul, nu trebuia să rămînă 
ascuns? Nu avea dreptul. Cind se gindea la 
picturile îngrămădite în dulap, înnebunea. 

Se opri în capul scărilor. Oare Nate ştia 
de existenţa pinzelor din dulap? Cobori din 
nou scările alergind şi se îndreptă spre bi- 
bliotecă. 

Tablourile erau sprijinite de perete, 
ambalate cu grijă. Erau multe; cum să ştii 
dacă nu lipseşte vreunul? Începu să des- 
facă pinza impermeabilă, aruncînd cite o 
privire rapidă fiecărui tablou. În timpul 
acestor cincisprezece zile, învățase să le 
ştie pe de rost, ca şi cum i-ar fi fost nişte 
copii dragi. Într-un fel, erau copiii lui 
Lance. Fructul acestui talent, pe care 
refuza să-l recunoască. În tulburarea ei, nu 
reuşea să-şi aducă aminte de picturile din 
dulap. Poate că Nate le adusese împreună 
cu celelalte. 

Nu. Unde era Laguna albastră? Discu- 
tase deseori cu Lance despre tabloul ăsta, 
care o emoţiona în chip deosebit, pentru că 
degaja ceva secret, ceva mistic. Reluă 
tablourile, unul după altul. Nici urmă de 

Laguna albastră. Nate o uitase. Şi altele, 
poate. 

Nici un minut de pierdut. N-o să se lase 
ea impresionată de vijelia de afară. 

Luă sub braţ, făcute sul, mai multe 
bucăţi de piînză impermeabilă şi ieşi din 
bibliotecă alergind. Nici măcar nu-i trecu 
prin minte să-i avertizeze pe Lance şi Alex. 
Nu avu nici măcar reflexul de a lua un 
impermeabil. Fără a se gindi, se repezi sub 
trombele de apă. 

Ploaia o lovi în faţă ca o palmă. Se clă- 
tină. În mai puţin de un minut, fu muiată 
pînă la oase. Vintul sufla cu violenţă. La 
fiecare pas risca să-şi piardă echilibrul. 

Drumul care, cobora panta era un torent 
de noroi. Pe vreme uscată, nu făceai mai 
mult de cinci minute pînă la plajă.Traseul 
îi luă acum un sfert de oră. Începea să-i fie 
frică. Casa poate că era deja inundată cind 
ajungea ea. 

După perdeaua de ploaie, ce acoperea 
orizontul, nu distingea nici măcar conturul 
casei. Se împiedică de prag, deschise uşa 
pe sub care apa începuse deja să se stre- 
coare. 

Alergă pînă la atelier. Era gol. Nate luase 
toate tablourile. 

Dulapul! Repede! Avusese dreptate. Erau 
acolo trei tablouri, din care unul de format 

mic. Celelalte erau mai mari şi recunoscu 
imediat Laguna albastră. Începu să le înve- 
lească cu grijă. 

Apa ajungea în atelier. Timpul presa. 
Adusese cu dinsa mult prea multă pinză 
impermeabilă. Cu atît mai bine. Chiar că ar 
fi fost o prostie dacă, după toate peripeţiile 
astea, tablourile ar fi fost deteriorate de 
ploaie, în timpul drumului de întoarcere. 
Cu ochii la apa care creştea încetul cu 
încetul, înveli cu grijă tablourile, unul după 
altul. 

Cu ele în braţe, deschise uşa de la in- 
trare. 

Un val o lovi din plin. Căzu în genunchi. 

Trecind pragul, avu impresia că se 
aruncă în ocean. În ciuda tuturor efor- 
turilor, nu reuşea să menţină tablourile 
deasupra apei sărate. Dalele de piatră ale 
drumului dispăruseră sub valuri. Mergea 
cu greutate, cu răsuflarea tăiată, dezechili- 
brată în fiecare moment de valurile ce o 
loveau în spate. 

Se sprijini o clipă de un palmier pentru 
a-şi trage sufletul. Cu un braţ, cuprinse 
trunchiul arborelui, în timp ce, cu celălalt, 
îşi ridica deasupra capului povara. 
=- Era un veritabil coşmar. Asaltată din 
toate părţile, nu mai ştia unde se află: sub 
torentele de ploaie sau în mijlocul mării. 

Putea, oare, să ajungă pină în virful coli- 
nei? Îşi reluă cu greutate drumul, se 
împiedică, căzu în genunchi, se ridică, dar 
căzu din nou. Era la capătul puterilor. 

— Agnes! Dumnezeule! Aş fi putut să te 
ucid. Era cît pe ce să nu te văd. 

Ea ridică privirea. Lance era în picioare în 
faţa ei, ud leoarcă. «Asta-i tot ce-mi mai 
lipsea», se gîndi ea vag. «E furios.» 

Apoi işi pierdu cunoştinţa. 


*k% 


— Nu, nu, aveţi milă! Mi-a ajuns atita 
apă! 

Zgomotul unei căzi, ce se umplea, o făcu 
pe Agnes să-şi vină în fire. Lance o ridică în 
braţe şi o băgă în apa călduţă şi parfumată. 

— Sunt dezolat, spuse el. Puţină răbdare. 
Eşti plină de noroi din cap pînă în picioare. 
Lasă-mă să te spăl. După aceea am să te 
duc în pat. 

Cu eficacitatea unei dădace, îi frecă vigu- 
ros faţa, apoi braţele şi picioarele şi-i spălă 
părul. Dar nu-i spunea nimic. 

— Şi tablourile? exclamă ea brusc. Unde 
sunt tablourile? 

—Alex a ciştigat! A pariat că vor fi primele 
tale cuvinte. Am plăcerea se te informez că 
o duc foarte bine, la loc uscat, în bună for- 

mă. Mai bună decit a ta, în orice caz. 

O ajută să iasă din cadă şi o înveli in- 
tr-un prosop de baie. 

—Ce-ai păţit la genunchi? 

—La genunchi? 

Cobori privirea. Avea genunchii răniţi. 

—Am căzut. Nu mi-am dat seama că m-am 
zgiriat. 

—E şti sigură că nu mai ai şi alte răni? Mi 
se pare că eşti încă sub stare de şoc. Nu te-ai 
lovit cu capul de vreo piatră? 

—Mă simt foarte bine. Cum poţi spune că 
sunt sub stare de şoc? Nu m-ai lăsat să zic 
nici un cuvint. 

-—Tăcerea e de aur şi, în cazul tău, este şi 
o garanţie. Cu cit ai să vorbeşti mai puţin, 
cu atit va fi mai bine, mormăi Lance printre 
dinţi. 

O luă în braţe şi o duse pînă în dormitor, 
unde o aşeză pe marginea patului. 

— E puţin cam tirziu pentru a sta de 
vorbă, spuse el. Taci, pînă cînd am să-ţi 
usuc părul. 

Voi să protesteze, dar el puse în priză 
uscătorul. Se lăsă în voia lui, fără să opună 
rezistenţă. În gînd, însă, protestele se 
adunau unul după altul. O trata ca pe un 
bebeluş, ce tocmai făcuse o mare prostie, 
cînd ea ii salvase tablourile de la dis- 
trugere. 

— Intră sub pături, spuse el, atunci cînd 
părul îi fu uscat, dar să nu adormi. Vreau 
să-ţi curăţ rănile de la genunchi. 

— Inutil! Pot s-o fac şi singură. Am să mă 
îmbrac. Voi fi gata pentru masă, cînd ai să 
ieşi de sub duş. 

— Ce masă? Am uitat cu toţii de masă, 
din cauza comportamentului tău prostesc. 
Nimeni nu mai are chef să se stringă în 
jurul unei mese. 

Trinti în urma lui uşa de la baie. 

“E prea mult!» se gîndi Agnes.« E furios, 
mă tratează ca pe o puştoică şi, mai mult, 
mă lipseşte de masă.» 

Se băgă din nou în pat, îşi trase pătura 
pînă sub bărbie, dădu cîțiva pumni nervoşi 
în pernă şi începu să aştepte întoarcerea 
lui Lance, încercînd să-şi stăpinească 
minia. 

— Ţi-ai îngrijit genunchii? întrebă el, cînd 
ieşi din baie. 

—Da, nu era nimic. 

Uitase complet, dar chiar că rănile nu 
erau grave. Nici măcar n-o dureau. 

— Perfect! Ei bine, noapte bună! spuse el, 
stingind veioza şi strecurindu-se în pat. 

Noapte bună! Asta era tot? Nici măcar o 
mulţumire oarecare, o mică mingiiere pen- 
tru a o reconforta. Ar fi fost prima noapte 
pe care urmau s-o petreacă împreună fără 

să facă dragoste. Îşi simţi lacrimile curgîn- 
du-i tăcut pe obraji. Era prea nedrept! 
Dădu deoparte cuvertura şi se aşeză pe 
marginea patului. 

—Ce se-ntimplă? 

— Imaginează-ţi că mi-e foame şi nu poţi 
să mă împiedici să mă duc la bucătărie. Eu 
n-am de gind să ţin post! Nu sunt o artistă, 
ci o persoană cu capul pe umeri. Ca să 
trăiesc am nevoie de mincare. 

Veioza se aprinse în spatele ei. Porni spre 
dulap ca să-şi ia un halat, fără a se uita la 
Lance, care încercă să o oprească cu o voce 
iritată: 

—lţi interzic să părăseşti camera! 

—Nu primesc ordine de la tine! 

— Agnes, spuse Lance, calmat dintr-o 
dată, să nu ne certăm, iubito. Suntem 
amâîndoi foarte obosiţi. Vino lingă mine. 

Întinse braţele. Ea luă o figură de copil 
pus pe plins şi făcu cîțiva paşi şovăielnici. 
Deodată, epuizarea îi învinse ultimele pu- 
teri. Înclină capul şi, cu faţa ascunsă de 
părul bogat, începu să plingă în hohote. 

De ce era atit de aspru? Nu înţelesese 
că-şi riscase viaţa pentru el? Nici măcar nu 
avusese milă de ea, cînd o găsise zăcind în 
noroi şi acum o pedepsea pe nedrept, ca pe 
un copil acuzat de o crimă imaginară. 
Pentru prima dată de cînd se îndrăgostise 

de el, reflectă la ceea ce i se întimplase şi 
amploarea faptelor o nelinişti. 

Ea, atit de puternică şi de independentă, 
care-şi dusese întotdeauna viaţa după 
capul ei, accepta acum totul din partea 
unui necunoscut. Pentru o privire a ochilor 
săi magnetici, abandonase orice simţ moral 
şi orice judecată. Se purtase ca acele femei 
fără minte, pe care le dispreţuia atit de 
mult. Şi pentru cine? Pentru ce? «Un prinț», 
se gîndi ea cu dispreţ, «dar fără noblețea 
inimii, un adolescent etern răsfăţat de bani 
şi de viaţa uşoară. Un egoist.» 

Ce se va întîmpla cu ea? Nu mai avea nici 
măcar puterea de a lua o hotărire. Se 
impletici de parcà ar fi urmat să cadă şi să 
leşine. 

Din doi paşi, Lance fu lingă ea şi o ridică 
în braţe. Cu precauţii infinite, o puse pe 
pat. 

— Agnes, dragostea mea, nu plinge. Nu 
pot suporta asta. 

— Nu pling, sughiţă ea, înghiţindu-şi 
lacrimile. Nu merită. Sunt doar furioasă. 
Furioasă pe mine. De altfel, nu pling nicio- 
dată... Am... Am obiceiul să fiu singură... 
să mă... Nimeni nu m-a... 

Se bilbii, sufocată de lacrimi şi izbucni 
deodată in hohote. Lacrimile îi curgeau 
fără-ncetare pe obraji. 

— Dumnezeule! exclamă Lance ridicîndu-i 
părul şi acoperindu-i faţa cu sărutări. Ai să 
mă înebunegşti! N-ai înţeles, deci, nimic? 

—Ce să-nţeleg? 

— Mi-a fost aşa de frică pentru tine! Cînd 
mi-am dat seama că ai ieşit, mi-am pierdut 
capul. De ce nu ne-ai prevenit? Nu ştiai ce 
pericol înfrunţi ieşind pe ploaie şi vint, în 
plină furtună? Era cit pe ce să mori. Eşti 
inconştientă! Să-ţi asumi un asemenea 
risc pentru citeva pinze mizerabile, pentru 
nişte ... 

— Greşeşti! Au tot atita valoare cit şi res- 
tul tablourilor tale. Nu m-am gîndit la nimic 
altceva: să-ţi salvez opera, e tot ce aveam în 
cap. 

—iÎncep să înţeleg. Pentru cîteva trăsături 
de penel pe o pinză! 

— Tablourile astea sunt o parte din tine 
însuţi. Nu le puteam lăsa să se distrugă. 
Asta-i tot şi-i foarte simplu, spuse Agnes, 
sărutindu-l pe frunte. Sunt aici ca să am 
grijă de tine. Aş fi avut necazuri cu cei ce 
m-au angajat, dacă n-aş fi fost în stare să 
salvez ceva atit de important pentru tine, 
zise ea cu un zîmbet glumet. 

—Şi a fost cit pe ce să mori! 

—Nu era timp de aşteptat. 

—Încă zece minute şi ar fi fost prea tirziu. 
Cînd am ieşit din casă în căutarea ta, ca 

nişte nebuni, Alex şi cu mine, eram practic 
siguri că fuseseşi deja dusă de valuri. Nu-ţi 
poţi imagina în ce stare eram. Spune-mi, 
continuă el, miîngiindu-i părul, tablourile 
astea au atita valoare pentru tine? 

—Da, spuse ea hotărit. Şi e cazul să devii 
şi tu conştient. Pictura ta e ceva preţios. 

— Singurul lucru din lume care are va- 
loare pentru mine eşti tu, murmură el cu 
voce surdă. Jură-mi că n-ai să mai faci! 

—yJur! 

— Vai! suspină el. Ai ocupat prea mult loc 
în viaţa mea. Agnes? 

—Da. 

— Dacă vrei neapărat, am să fac o 
expoziţie. Dar trebuie să-mi promiţi că mă 
ajuţi. N-aş putea s-o duc la bun sfirşit fără 
tine. Mai rămii puţin cu mine. Ştiu că aven- 
tura noastră nu reprezintă nimic pentru 
tine, că te grăbeşti să-ţi reciştigi indepen- 
denţa dar, te rog, acordă-mi această 
favoare. 

De unde-i venise ideea asta? Ea, grăbită 
să-l părăsească? Îşi amintea vag că ar fi 
făcut vreo remarcă sau două asupra incon- 
stanţei lui Lance, asupra multiplelor sale 
aventuri feminine..., dar... | 

—Dar eu... 

El îi închise gura cu un sărut. 

— Nu spune nimic! Nu mă părăsi! Rămii 

lingă mine! Expoziţia asta de pictură o să 
fie o încercare grea. 

— Ilată-mă, deci, investită cu o grea res- 
ponsabilitate: aceea de a revela publicului 
un pictor de talent, spuse ea cu un zimbet 
ironic. De acord, am să te susţin. Peste un 
secol, cînd tablourile tale vor fi expuse în 
muzee, n-o să mai aibă importanţă dacă ai 
fost prinţ sau cerşetor. 

— Fără-ndoială. O să stăm pe nouraşii 
noştri şi tu ai să te apleci spre mine, şop- 
tindu-mi: «(Ţi-am spus eu!» 

— Nu-i genul meu. Voi fi modestă în tri- 
umf. 

Apoi reluindu-şi seriozitatea: 

—0O să reuşim, Lance. 

—Cu tine, totul mi se pare simplu. Hai să 
mîncăm ceva, o merităm din plin. 


Cc, dimineaţa aceea 
era un soare orbitor. Alex, care citea un 
document referitor la afacerile lui, pe 
terasă, în faţa mesei cu micul dejun, îi 
aruncă o privire admirativă lui Agnes. Un 
zimbet călduros îi lumină o clipă ochii de 
obicei atit de gravi. 

— Eşti frumoasă ca ziua, se miră el. E 
totul în regulă în dimineaţa asta? Unde e 
Lance? 

—Justine i-a dus nişte cafea. Lucrează în 
incăperea pe care ai transformat-o în ate- 

lier de dragul lui. Vrea să schimbe fundalul 
portretului meu. Nu e mulţumit. Zicea că 
nu te grăbeşti să refaci casa de pe plajă. 

— Ce încăpăţinat! Sunt doar trei zile de 
cînd s-a potolit furtuna şi totul e dat peste 
cap. Nate este singur, face şi el tot ce poate. 

— Ştiu foarte bine, zise Agnes luînd un 
corn cald. Ca şi Lance, de altfel, dar se 
grăbeşte să se întoarcă la lucru acolo. 

— Am să telefonez şi-am să cer să mi se 
trimită mînă de lucru suplimentară. 
Diavolul ăsta de roşcat! Cînd vrea ceva... 
Cred că ţi-ai dat seama, deja! 

—Da, spuse Agnes roşind. 

Alex o privi cu afecţiune. 

— Spune-i lui Lance că vreau să scap de 
el. Nu mai ştiu ce să fac cu voi doi. Sunteţi 
acolo, închişi în propriul vostru paradis, 
fără să vă pese de lumea exterioară. 

— Vai, Alex, iartă-ne! Trebuie să-ţi părem 
foarte prost crescuţi. 

— Nu, nu prost crescuţi, doar nebuni 
unul după celălalt. E un spectacol depri- 
mant pentru un celibatar. Din fericire, 
retragerea mea se apropie de sfirşit. Am să 
am şi eu companie. De fapt, aştept eli- 
copterul dintr-o clipă în alta. 

—Companie? Baroana? 

— Dumnezeule atotputernic! Nu! Roşcata 
de la Stardust. 

—A, bine! Falsa roşcată care este o scan- 
dinavă veritabilă. Cum o cheamă? 

— Leona Martell. Vrei să vii cu mine pe 
pista de aterizaj? 

— De ce nu? Lance n-are nevoie de mine 
în clipa asta. 

— lar eu aş putea profita citeva clipe de 
prezenţa ta. 


Leona Martell avea prestanţă. Roşcată 
autentică sau nu, te făcea să te gindeşti 
vag la o Rita Hayworth în miniatură. Cind 
Alex o ajută să coboare din elicopter, i se 
atirnă de git şi-l sărută năvalnic. El îi 
răspunse la fel, cu o ocheadă complice 
către Agnes, care urmărea scena zimbind. 

— Agnes, ţi-o prezint pe Leona Martell. E 
studentă la drept. Leona, ea este Agnes 
Wiston, o prietenă. 

— Ce mai faceţi, domnişoară Wiston? 
întrebă amabilă Leona. 

«Dacă această domnişoară Martell e stu- 
dentă, atunci eu sunt Sherlock Holmes», se 
gîndi Agnes înapoindu-i Leonei zimbetul. 
«Prea bătătoare la ochi, prea bine îmbră- 
cată, prea bine coafată. Sau părinţii ei au 
mulţi bani.» 

—Ce păr frumos! strigă Leona. Al meu are 


123 


Iris Johansen 


aproape aceeaşi culoare atunci cînd nu-l 
vopsesc. Toată lumea se întorcea după 
mine pe stradă. 

—Sunt sigură că aşa se intimplă şi acum, 
spuse Agnes cu politeţe. Sunteţi foarte fru- 
moasă şi, contrar vechiului dicton, bărbaţii 
preferă roşcatele. 

— Confirm, făcu Alex trecînd o mină 
mîingiietoare peste părul ei bogat. 

Visase? Agnes ar fi jurat că surprinsese 
un licăr de ură în ochii Leonei. A fost atit 
de rapid încit crezu că s-a înşelat; cu atit 
mai mult cu cit tinăra îi adresă imediat lui 
Alex un zîmbet incîntător. 

— De altfel, ăsta e lucrul cel mai impor- 
tant. Nu e prea mult de cînd mi-am vopsit 
părul şi încă nu m-am obişnuit. Dar nu 
ştiu dacă am să păstrez culoarea asta. Ce 
credeţi? O să vi-l vopsiți şi dumneavoastră? 
o întrebă pe Agnes. 

—Nu cred, deşi, cu siguranţă, nu este aşa 
frumos ca al dumneavoastră. 

—Să mergem în casă, zise Alex luînd-o de 
talie pe Leona. Justine o să ne facă nişte 
cafea. Vii, Agnes? 

— M-aş duce mai degrabă să văd în ce 
fază sunt lucrările de curăţire a cabanei. Ne 
vedem la masă. 

Desigur că Alex avea altceva mai bun de 
făcut decit să stea de vorbă la o cafea şi ea 

nu voia să-i deranjeze. 

—Bine, zise Alex cu o figură ginditoare. 

N-avea deloc intenţia să se ducă să-l 
hărţuiască pe bietul Nate. Se hotărî să facă 
o plimbare pe plajă. Era acolo de vreo 
jumătate de oră, cind observă un vapor. 
Mai întii crezu că e o iluzie optică, un miraj 
produs de sciînteierea soarelui pe ape. Îşi 
acoperi ochii cu mina. Fără îndoială, era un 
vapor, un cargou poate, sau un petrolier ce 
se ducea spre canalul Houston. Îşi încruntă 
sprincenele. Vaporul ăsta alb era prea mic 
pentru o navă comercială, era mai degrabă 
un vaporaş şi părea să-şi fi aruncat ancora. 
O încercă o uşoară teamă, pe care o înde- 
părtă repede. Nu avea rost să se neli- 
niştească pentru un vaporaş sau o ambar- 
caţiune de pescuit. Va pleca peste o oră sau 
două. 

Era, totuşi, o coincidenţă bizară. 
Golfuleţul era singurul punct de acces 
posibil la insulă şi ambarcaţiunea părea să 
aştepte ceva. Da, ciudat! Al doilea lucru 
ciudat al zilei. Mai întîi sosirea Leonei, apoi 
vaporul. 

Exista o legătură între ele? Leona fusese 
invitată de Alex. Nu era puţin imprudent, 
cînd se ştie că există un pericol, să inviţi o 
necunoscută? Alex nu-şi petrecuse decit o 
noapte cu ea. Şi părul ei? Din ce motiv o 

blondă, care-şi regretă culoarea naturală, 
fără a ascunde acest lucru, să se fi vopsit 
in roşu? 

Înţelesese totul într-o clipă. Alergă cît 
putu de repede pină la casa cea mare, intră 
în atelierul lui Lance şi îl întrebă cu sufle- 
tul la gură: 

— Mi-ai zis că toată lumea cunoaşte pasi- 
unea lui Alex pentru roşcate şi că deseori e 
un motiv de glume? 

— Sigur că da! spuse Lance, surprins. 

—Vai, Dumnezeule! 

Continuă să alerge de-a lungul culoaru- 
lui, pînă în camera lui Alex. 

Cum de nu se gindise mai devreme? În- 
drăgostită pînă peste cap de Lance, îşi 
uitase complet misiunea, motivul prezenţei 
ei pe insulă. Numai să nu fie prea tirziu! 

Intră brusc în cameră şi, dintr-o privire, 
îşi dădu seama că e goală. Uşa de la baie 
era deschisă. Se auzea apa curgind. Se 
cutremură. Era uşor să îneci într-o cadă de 
baie un bărbat neatent. 

Alex era întins într-o cadă imensă de 
marmură, demnă de seraiul unuia dintre 
strămoşii lui. Scoase un strigăt de sur- 
prindere cînd o văzu pe Agnes. Femeia 
roşcată era întinsă deasupra lui. 

— Stai! strigă Agnes. 

Tînăra întoarse capul. Agnes se iîndreptă 

rapid spre Leona, încercînd s-o imobilizeze. 

— Agnes! protestă Alex, aşezindu-se stin- 
gaci în cadă. 

Nu-i dădu nici o atenţie. Roşcata dove- 
dea, în ciuda aerului fragil, o putere sur- 
prinzătoare; corpul gol şi ud aluneca între 
mîinile lui Agnes ca un peşte. 

Nu exista altă soluţie! Agnes îi dădu dru- 
mul tinerei, îşi făcu vint şi-i aplică un 
croşeu. Cealaltă scoase un geamăt răguşit 
şi se prăbugşi în cadă. Agnes o ridică, o 
scoase din apă şi o aşeză pe pardoseală. 

— Agnes, ţi-ai pierdut capul, strigă Alex, 
încercînd să-şi ia un şervet cu care să se 
acopere. 

— N-am timp de discuţii. Mă duc să caut 
ceva cu care s-o leg înainte de a-şi veni în 
fire. 

Reveni imediat cu cordonul de la draperie 
Şi legă mîinile Leonei la spate. 

—Are bărbia slabă. Uite că a leşinat. 

— N-ar fi trebuit să faci asta, făcu Alex, 
sincer dezolat. 

—Dar nu înţelegi. Nu-i ceea ce pretinde a 
fi. Face parte din complot. Cineva trebuia 
să încerce să te ucidă. Poate chiar ea. Sunt 
sigură. 

— Şi eu, spuse Alex cu un aer sinistru. 
Mi-am dat seama din prima clipă, de la 
Stardust. 

—Cum?! Şi ai invitat-o aici? 

— Ţi-am spus că sunt o natură suspi- 
cioasă. Cînd am descoperit că e o falsă 
roşcată, am înţeles pe loc şi am încercat să 
duc lupta pe teren propriu, să înfrunt 
ucigaşii aici, pe insulă. 

— Atunci de ce mi-ai strigat să o las în 
pace, atunci cînd am sărit în cadă? 

— De ce? Agnes, eşti şi mai naivă decit 
credeam. 

Îl privi fără să înţeleagă, apoi izbucni în 
ris. 

— Vai, Alex! E prea comic. Cu siguranță 
că voia să te înece. În orice caz, nu e o 
pierdere prea mare. Nici măcar nu era o 
roşcată veritabilă. 

—M-aş fi multumit şi aşa, mărturisi Alex, 
serios. Îmi datorezi una. 

— Am să mă ocup. Desigur că există pe 
undeva vreo roşcată în care să ai încredere. 

— Descurcă-te! Tu eşti detectivul particu- 
lar. 

— Contează pe mine! Mă voi ocupa. E o 
promisiune. 

— Sper că există o explicaţie logică pentru 
scenariul ăsta, se auzi vocea lui Lance. 

Privea scena, din pragul uşii, fără a părea 
prea surprins. 

— O să aibă vreunul din voi amabilitatea 
de a-mi explica? Ea e femeia ta fatală, Alex? 


128 


Un colț de paradis 


Foarte drăguță. 

— Erai la curent? strigă Agnes. De ce nu 
mi s-a spus nimic? Cum să mai lucrez in 
condiţiile astea? 

— Draga mea, tu nu eşti garda mea de 
corp. Ai destul de lucru cu Lance, spuse 
Alex. Eşti muitumit de calităţile ei? 

—Complet! 

— Terminaţi cu gluma. Îmi imaginez că 
sunteţi la curent şi cu existența vaporului. 

—Ce vapor? 

—Cel din golf. 

—Care? Al meu sau al lor? întrebă Alex. 

—Cum care? Vrei să spui că sunt avuă? 

— Sigur că nu. Oamenii lui Alex sunt, 
totuşi, mai discreţi, spuse Lance, care înge- 
nunchease lingă Leona şi-i ridica o pleoapă. 
Alex, n-ar fi trebuit s-o loveşti aşa de tare, e 
leşinată in toată regula. 

— Nu mă acuza! Asta-i opera amazoanei 
tale. Are un croşeu de dreapta de primă 
mină, 

— Mulţumesc, spuse Agnes. Oamenii lui 
Alex? Despre ce tot vorbeşti? 

— Ei bine, oamenii lui Karim, pentru a fi 
mai exacţi. Sedikhan Petroleum are ser- 
vicii secrete. Care sunt foarte eficace. 
Bătrinul tigru nu şi-ar lăsa vreodată 
preţiosul nepot să străbată lumea fără 
protecţie. 

-—lată de ce ai refuzat o gardă de corp! Nu 
aveai nevoie de mine. M-ai minţit! 

— Aveam nevoie de tine şi încă mai am, 
dragostea mea, spuse Lance luindu-i mina. 
Te-ai lovit. Ai degetele învineţite. N-ar fi tre- 
buit să loveşti aşa tare. 

Ea îi aruncă o privire întunecată, între 
indignare, dorinţă de a ride şi tandreţe. 

—Am să-mi aduc aminte data viitoare. 

— Asta nu înseamnă că nu mi-ar place să 
te văd în acţiune. Trebuie să fi fost splen- 
did. Am avut dreptate să te pictez ca pe o 
walkirie. 

— Sunt dezolat că trebuie să te intrerup, 
făcu Alex, dar apa din baie începe să se 
răcească. Îţi dau treizeci de secunde s-o 
scoţi pe Agnes, dacă nu vrei să mă admire 
în toată splendoarea şi să-i pară rău că nu 
a făcut cea mai bună alegere. 

— Hai, îi spuse Lance lui Agnes, trebuie 
să te schimbi, eşti udă. Şi cu Dulcineea ta, 
ce-ai să faci? îl întreabă pe Alex. 

— Din păcate nimic. Am să trimit un 
mesaj radio yachtului meu să vină cineva 
să o ia. Ea şi prietenii ei vor petrece un 
sfert de oră cit se poate de neplăcut, cînd 
vor ajunge în Sedikhan. Bătrinul o să-i dea 
în judecată. Agnes! 

—Da, Alex! 
—sSă nu-ţi uiţi promisiunea. 
—Contează pe mine. 


k k k 


— Ce i-ai promis? întreabă Lance cînd 
ajunseră pe culoar. 

—E un secret al nostru. Să nu fii gelos! E 
rindul meu să-ți ascund ceva. Nu-mi place 
că m-ați tratat amindoi ca pe o amatoare. 
Sunt poliţist profesionist. Ţi-ai bătut joc de 
mine şi de Departamentul de Stat în acelaşi 
timp. Aş fi putut să vă ajut şi, de altfel, am 
şi făcut-o. Sunt în stare. 

— A, ştiu asta! Alex e copleşit de 
admiraţie. Dacă nu sunt atent, o să încerce 
să te ademenească şi să te anexeze servi- 
ciului lui. 

— Ce o să i se întimple femeii ăsteia şi 
complicilor ei? De ce nu-i predă auto- 
rităţilor americane, în loc să-i trimită în 
Sedikhan? 

—E mai bine să nu pui prea multe între- 
bări şi să nu încerci să înţelegi. Justiţia 
şeicului e expeditivă. Alex este singurul din 
lume care contează pentru el. N-o să lase 
pe nimeni altcineva să-l răzbune. 

— Te iubeşte şi pe tine. A fost foarte ge- 
neros. 

— Cine ştie? Nu poţi fi niciodată sigur de 
nimic cu banditul ăsta bătrin. 

— Dar tu îl iubeşti; se vede din portretul 
pe care i l-ai făcut. 

— Da, spuse e! meiancolic, dar cînd 
iubeşti pe cinev: nu înseamnă automat că 
ti se răspunde cu aceeaşi monedă. Vrei să 
te ajut să te schimbi? 

— Nu, ştii foarte bine cum s-ar sfirşi 
operaţiunea asta. Trebuie să-i telefonez lui 
Davies, pentru a-i da raportul asupra 
ultimelor evenimente. După aceea misi- 
unea mea aici va îi, cticial, încheiată. Du-te 
să lucrezi, draguie. După ce o să ne ter- 
minăm amindoi treaba, o să pot să stau 
numai cu tine. 

— Davies o să aştepte, ca şi pictatul, spu- 
se Lance răsturnind-o pe pat. N-am făcut 
niciodată dragoste cu o amazoană. Vreau 
să fac o comparaţie cu micuța mea Agnes. 

— A ni trebuie să 
vorbim! spuse Agnes cu glas hotărit. Sunt 
douăzeci şi patru de are de cînd nu facem 
nimic. Nu se mai poate aşa. 

—Nimic? Am avut, totuşi, impresia că am 
fost foarte ocupați, răspunse Lance, în timp 
ce se termina de îmbrăcat. O să discutăm 
diseară, înainte de a ne culca. Trebuie să 
mă duc la lucru. M-ai imobilizat între bra- 
tele tale arzătoare o zi şi o noapte. Ridică 
cerşaful, te rog, dacă nu, vin lingă tine, 
amazoano! 

Între două îmbrăţişări pasionate, Agnes 
încercase, fără succes, să discute serios cu 
e]. Se eschivase de fiecare dată cu o piruie- 
tă sau o luase în braţe şi ea uitase de orice. 

— Nu, nu şi nu, acum n-ai să mai scapi. 
Trebuie să stăm de vorbă. 

Se ridică, se înveli în cerşaf şi-l privi 
țintă. 

— Bine, făcu el cu un aer resemnat. Văd 
că eşti hotărită. Numai să nu mă ameninţi 
cu privirea asta întunecată. Mă înfricoşezi. 
Spune ce ai de spus, ca să terminăm odată! 

— Foarte bine. Nu mai pot rămîne aici. 
Trebuie să plec. Trebuie să mă întorc la 
biroul meu, să-mi fac raportul către Davies. 
De ieri, misiunea mea e terminată. 

—Dar e complet ridicol! E tot ce aveai sâ-mi 
spui? De ce să pleci? Nu-ţi place aici? Ne 
simţim aşa de bine împreună! Ce-i aşa 
interesant la Houston? Ai demascat-o pe 
femeia aceea. Poţi să rămii cît de mult vrei. 

— Tocmai. Trebuie să dau raportul asupra 
misiunii mele. Uite că ţi-am repetat de vreo 
zece ori. N-am de gind să rămîn fără să fac 
nimic, în paradisul ăsta, toată viaţa. Nu 
sunt făcută pentru aşa ceva. Am o profesie, 
o carieră, am responsabilităţi. 

— Mi-ai promis că ai să rămii cu mine, 
să-mi pregătesc expoziţia. Cariera ta mai 
poate să aştepte puţin. E chiar aşa impor- 

tantă? 

— Bineînţeles că e importantă! Să nu mai 
discutăm. Am să plec şi o să ne întilnim 
luna viitoare la New York. Dacă vrei, am să 
vin să te văd în fiecare week-end, iar tu poţi 
veni la Houston cînd vrei, dacă nu eşti prea 
ocupat. Trebuie să fim puţin realişti, dra- 
gule. 

— Încîntător! Eşti un model de calm, de 
simţ practic şi de logică. În fond, eşti făcută 
să fii detectiv particular. Ar trebui să facem 
o planificare. 7 

Glumea, dar fiecare cuvint o rănea pro- 
fund pe Agnes. Calmă! Cit se înşela! Dacă 
ar şti el ce efort - aproape supraomenesc - 
făcea ca să-i lase impresia asta! Totuşi, nu 
va ceda: trebuia să o facă, pentru ca el s-o 
respecte şi pentru a continua să se auto- 
respecte. Ştiuse întotdeauna că va sosi mso- 
mentul cînd va trebui să se hotărască. 

—Nu văd nimic rău în a fi realist. Nu mai 
putem continua să trăim aşa. Trebuie să ne 
întoarcem fiecare la viaţa lui şi să mergem 
pe drumurile noastre. 

— Nu-i obligatoriu, spuse Lance cu voce 
înceată, fără a o privi. 

—Ba da, din păcate! Nu-mi pot abandona 
munca şi independenţa. Nici tu. Nu pot trăi 
ca un parazit, nici măcar de dragul tău. 

— Ce elocvenţă! Îţi pledezi foarte bine 

cauza. Deci, a trăi împreună cu mine te 
atrage tot atit de mult ca şi o vizită la den- 
tist! 

— Spui prostii! Nu vreau să ne despărţim. 
Vreau doar să continuăm altfel. 

—Ah, aşa deci? Şi crezi că tu eşti cea care 
va decide? exclamă el dur. Vrei să faci din 
minunata noastră poveste o legătuură 
banală, săptăminală, cu întilniri ocazi- 
onale, pe ascuns. Asta-ţi ajunge? Ei bine, 
mie nu! Am să ţi-o dovedesc. 

— Asta înseamnă că ne vom despărţi? îl 
întrebă cu vocea slabă. 

Înainte de a deschide uşa, el se întoarse. 
Avea faţa impietrită şi ochii reci ca oţelul. 

— Deioc! Dimpotrivă! Am să te oblig să 
rămii cu mine. N-ai să te mişti de aici. Ai 
face bine să fii sigură de asta, ar fi mai sim- 
plu pentru toată lumea. 

Uşa se închise cu un zgomot sec. 

De ce nu putea el asculta glasul raţiunii? 
Era sigură că înţelegea că ei ii venea greu 
să rămină calmă, să discute la rece şi că 
nu avea decit o singură dorinţă: să stea în 
braţele lui, să se bucure de sărutările şi 
mîngiierile lui, să-şi petreacă cu el tot 
restul zilelor. 

Păcat! El nu înțelegea că ea nu voia să-i 
fie doar amantă. Ar fi sfirşit prin a se dis- 
preţui şi a-l uri. 


136 


Un colţ de paradis 


«Trebuie să existe un mijloc de a-l 
convinge», se gîndi ea tristă, dar care? E ca 
într-un coşmar, cînd cauţi o ieşire, care ştii 
că există, dar pe care nu o găseşti. Era 
într-un impas: nu voia să joace un rol 
minor în viaţa lui şi nici nu voia să accepte 
soluţia pe care i-o propunea. 

«Trebuie să existe o soluţie, o cale de 
mijlloc. Trebuie să mă caimez, să mă odih- 
nesc puţin şi-am să sfirşesc prin a o găsi.» 

Dar dacă ar discuta problema cu Alex? 
intre ei se născuse o adevărată prietenie, în 
zilele din urmă. Îl iubea pe Alex ca pe un 
frate mai tînăr. Şi el o iubea, simţea asta. 
Poate că, dacă vorbea cu el, il va convinge 
să intervină în favoarea ei pe lingă Lance. 

Cuprinsă de bucurie, se duse să facă 
duş, se spălă pe dinţi, îşi pieptănă părul 
lung. După douăzeci de minute, ieşea din 
baie în plină formă. 

Aruncă o privire spre ceas. Avea timp să 
vorbească cu Alex, care trebuia să mai fie 
pe terasă, luîndu-şi micul dejun. Avea obi- 
ceiul să-şi bea cafeaua în timp ce-şi citea 
corespondenţa. 

Îşi trase rapid un jeans alb, un tricou 
turcoaz, îşi puse sandalele şi cobori scările 
cite patru o dată. 

Ar fi putut să nu se grăbească. Alex nu 
era pe terasă. Masa era pusă cu fastul 


137 


Iris Johansen 


obişnuit, cu faţa de masă albă şi argintăria. 
Nu erau decit două tacimuri. Justine era pe 
cale să pună cafetiera şi farfuria cu cornuri 
calde. 

— Domnul Ben Rachid şi-a luat micul 
dejun? întrebă Agnes, dezamăgită. E deja 
în bibliotecă, la lucru? 

— A plecat dimineaţă la Houston, spuse 
Justine. O să-şi petreacă acolo toată ziua. 
A lăsat un mesaj pentru dumneavoastră. 
Mi-a spus să vi-l transmit. Iată: noaptea 
trecută a vorbit la telefon cu domnul 
Davies. Domnul Davies nu este prea încin- 
tat că i-a trimis pachetele la Sedikhan. Ar fi 
putut să le primească chiar el. Domnul Ben 
Rachid s-a dus să-l vadă pe domnul Davies 
ca să încerce să-l liniştească. 

Agnes surise în gind imaginindu-şi figura 
lui Davies. «Pachetele» îi zburaseră pe sub 
nas. Autoritatea îi fusese subminată şi Alex 
urma să aibă nevoie de tot talentul său 
diplomatic pentru a-l calma. 

Se întristă la gindul că discuţia cu Alex 
se aminase. 

—Domnul Ben Rachid se va întoarce pină 
la cină? 

— Nu ştia. A spus ca s-ar putea să se in- 
toarcă în seara asta, dacă nu, miine 
dimineaţă. A! A adăugat că o să găsiţi cu 
siguranţă un mijloc plăcut de a vă petrece 

vremea. 

Justine vorbea cît se poate de serios, dar 
Agnes îşi imagină fără greutate privirea 
ironică a lui Alex. 

— Deci prinţul Rubinoff nu vine la micul 
dejun? întrebă Justine turniînd o ceaşcă de 
cafea. 

— Nu cred. Este deja în atelier. Ar trebui 
să i-l duceţi imediat şi nişte sandvişuri mai 
tirziu. E sigur c-o să lucreze toată ziua. 

Agnes îşi termină îngindurată cafeaua. 
incercă să mănînce, dar nu putea înghiţi 
nici o gură. Dădu deoparte farfuria. 

Ce să facă? Să citească? Era prea ner- 
voasă pentru a se concentra asupra unui 
roman, oricît de uşor şi de insipid ar fi fost 
acela. Dacă se ducea pe plajă, poate că 
aerul mării o să-i facă bine. 

Coborind cu paşi lenți poteca ce ducea la 
malul mării, auzi un zgomot, devenit fami- 
liar, de elicopter. Primul gind i-a fost la 
Alex. Poate că se întorcea? Dar respinse 
repede ideea. Imposibil să fi făcut aşa 
repede drumul dus-intors, fără a mai vorbi 
de timpul pe care trebuia să şi-l petreacă 
împreună cu Davies. 

De fapt, elicopterul ce survola insula nu 
era aparatul portocaliu, ce făcea de obicei 
naveta între Insula Nebuniei şi Houston. 
Era un elicopter alb cu albastru. Ce treabă 

avea? Poate că avea o altă destinaţie. Agnes 
se încruntă cînd văzu că pierde din altitu- 
dine şi că se pregăteşte să aterizeze. 
Alarmată, se grăbi spre pista de aterizaj. 

Un bărbat în cămaşă cu minecă scurtă, 
pe care scria «Elicopterele Soarelui», ajuta o 
femeie brunetă să coboare din aparat. 

— Ah! Aş fi putut paria! spuse femeia, 
aruncindu-i lui Agnes o privire ascuţită. 
Sunteţi şi mai seducătoare decit în fotogra- 
fie, domnişoară Winston. Daţi-mi voie să 
mă prezint, adăugă ea cu un zimbet căl- 
duros. Bettina von Faltenstein. Unde se 
ascunde Lance? Dar Alex? Şmecherii ăştia 
v-au trimis în locul lor ca să mă întim- 
pinaţi? 

Teroarea teutonă! Bettina semăna atit de 
puţin cu imaginea pe care şi-o făcuse 
despre ea, încît Agnes rămase s-o privească 
prosteşte, cu gura căscată. Unde era 
vampa ameţitoare pe care şi-o imaginase? 
Era o femeie subţire, cu faţa rotundă, 
totuşi nu lipsită de graţie. În dosul ochela- 
rilor cu ramă de baga, ochii mari, căprui 
debordau de vitalitate. Avea un ten strălu- 
citor, superb. Fără a fi irumoasă, degaja un 
oarecare farmec. 

— Nu vă asteptati ia aşa ceva? spuse ea 
veselă. Mă întreb ce portret mi-au făcut 
derbedeii ăştia doi. Deloc flatant, îmi ima- 

ginez. 

— Nu, doamnă, nu, vă înşelaţi. V-au 
menţionat doar numele în timpul unei 
discuţii. 

— Zău? Sunt dezamăgită. Credeam că 
telefonul meu o să-i impresioneze mai tare. 
Nu contează, acesta e motivul pentru care 
sunt aici. Am oroare de telefon. Niciodată 
n-ai timp să te explici. 

— Aveţi multă dreptate! spuse Agnes. 
Păcat că nu v-aţi anunţat sosirea. Alex a 
plecat azi dimineaţă la Houston. N-o să se 
întoarcă pină miine. 

— Nu şi-ar fi modificat programul pentru 
mine, sunt sigură. Dimpotrivă, dacă mă 
ştie aici, îşi va prelungi şederea la Houston. 
Eu şi cu Alex nu suntem foarte apropiaţi. 
Bine. Oricum, Lance e aici. 

Nu era o întrebare. Agnes era uşor tulbu- 
rată. Cu greu putea să rămînă insensibilă 
la farmecul baronesei, în ciuda vivacităţii ei 
cam agresive. 

—Lucrează. Vreţi să vă conduc la el? 

— Nu acum. De fapt, pe dumneavoastră 
am venit să vă văd. Aşteptaţi-mă, îi zise 
Bettina pilotului, nu întirzii mult. 

Şi, întorcîndu-se spre Agnes: 

— Să mergem undeva unde să nu fim de- 
ranjate. 

Agnes era intrigată. Nimeni nu pomenise 

de o vizită a baroanei. Nu era de crezut că 
aceasta făcuse zece mii de kilometri pentru 
a veni să vorbească cu ea. 

— E uimitor, spuse baroana, aş face mai 
bine să-mi scot pantofii cu toc. Vă urmez, 
domnişoară Winston. Nu mergeţi prea 
repede, am picioarele scurte şi nu pot să 
fac paşii mari. 

Coboriră drumul îngust în tăcere. 
Ajungind la poalele colinei, Bettina putu 
merge alături de Agnes. 

— Pentru o femeie de talia dumneavoas- 
tră, spuse ea, aveţi un mers delicat. Cea 
mai mare parte a femeilor înalte au o ţinută 
nepotrivită. Am făcut dans clasic ani de 
zile. Ştiu despre ce vorbesc. Aţi studiat arta 
asta, domnişoară Winston? 

— Nu, spuse Agnes, gindindu-se la 
educaţia ei de la orfelinat. 

— Eram sigură. Nu există dreptate în 
lumea asta. Sunteţi mai tinără ca mine, 
nu-i aşa? 

—Nu cu mult, ştiţi asta, spuse cu amabi- 
litate Agnes. 

«De necrezut! lată-mă pe punctul de a o 
linişti pe logodnica lui Lance!» se gîndi ea. 

— Am treizeci şi unu de ani, cu unul mai 
mult ca Lance. Vă rog să-mi spuneţi 
Bettina, asta o să mă ajute să vă vorbesc 
mai liber, iar eu am să vă spun Agnes. Ce 

nume ciudat! Puțin cam învechit. Ar trebui 
să îl schimbi. 

— Sunt de acord cu dumneata, dar nu mi 
se pare prea grav. Cum de ai ştiut că sunt 
aici, bar... Bettina? 

— Nu vrei să ne-aşezăm? Nisipul e prea 
fierbinte, îmi frige picioarele. 

Se aşeză sub un palmier, fără a mai 
aştepta răspunsul lui Agnes. 

— Ţi-am văzut fotografia în reviste şi 
mi-am spus că trebuie să mă ocup de pro- 
blema asta şi să aflu cit mai multe despre 
dumneata. Lance te privea cu un aer... în 
sfirşit, revelator, să zicem. 

—În reviste? 

Deodată Agnes îşi aduse aminte de 
fotograful care îi surprinsese în faţa hotelu- 
lui. 

—Au publicat fotografia aceea? 

— Ei da, frumoaso! făcu Bettina, 
deschizindu-şi poşeta şi întinzindu-i lui 
Agnes o revistă. Şi asta nu-i tot; e şi un 
articol cu detalii mai mult sau mai puţin 
scandaloase. Părinţii lui Lance au fost 
foarte surprinşi. 

— Îi cunoşti? întrebă Agnes examinînd 
fotografia. 

În fotografie, Lance o înconjura cu un 
braţ protector şi-şi pleca spre ea o privire 
plină de dorinţă, de emoție, de tandreţe, 

ceea ce îi încălzi inima. 

— Dacă ii cunosc? Dintotdeauna. 
Familiile noastre sunt strîns legate. De cind 
ne-am născut, părinţii au hotărit să ne 
căsătorească. 

— Înţeleg. Dar de ce căsătoria nu a avut 
încă loc? 

— Toate la timpul lor, spuse calm Bettina. 
Ştiu ce vreau şi, de obicei, obţin ce doresc. 
Căsătoria asta e exact ceea ce îi trebuie lui 
Lance. Mai mult chiar, aş spune, îi este 
indispensabilă. 

— Pentru a proteja singele regal de orice 
impuritate, fără îndoială, remarcă Agnes, 
pe care siguranţa baroanei începea s-o 
agaseze. 

— Ba deloc! Au fost destule mezalianţe în 
familia mea pentru ca să nu fiu eu cea mai 
potrivită partidă. Folosesc argumentul ăsta 
cu Lance pentru că nu vreau să-i spun a- 
devărul. 

—Adevărul? 

— Îl iubesc, mărturisi Bettina cu o simpli- 
tate dezarmantă. L-am iubit toată viaţa. 
Încă de cînd eram copii. M-am pregătit să 
fiu o soţie bună. Am să fac totul pentru el, 
totul! 

— De ce-mi spui toate astea? întrebă 
Agnes, stinjenită. Nu-i treaba mea. 

— Nu am obiceiul să mă confesez 

străinilor. E prima dată cînd am ocazia să 
mă apropii de una din cuceririle lui Lance. 
Am văzut fotografia şi am hotărit să te întil- 
nesc. Mi-a fost foarte teamă. Privirea asta... 
Vreau să ajungem la un aranjament înainte 
de a se produce ireparabilul. 

— Trebuie să mă simt flatată? Regret, dar 
nu văd despre ce am putea discuta. 
Ocupăm, fiecare, un loc diferit în viaţa lui 
Lance. Nu are nici o legătură una cu alta. 

—Ah! Sunt liniştită că mă înţelegi. Mi-era 
frică să nu visezi o legătură permanentă. E 
imposibilă, evident. 

—Evident. 

— Nu putem avea întotdeauna totul, spu- 
se Bettina, mingiind-o afectuos pe mină. 
Trebuie mereu să faci concesii. 

— Şi la ce-ai renunţat dumneata, ba- 
roană? 

— La dragostea lui Lance. Ştiu că n-o să 
mă iubească niciodată cum te iubeşte pe 
dumneata şi nici nu o să mă dorească, că 
nu mă va privi niciodată cu ochii plini de 
dragoste. 

— Cum te poţi căsători cu un bărbat care 
nu te iubeşte? 

— 0 să înveţe să mă iubească, într-un fel 
anume. O să ţină la mine. O să mă respecte 
şi o să-i iubească pe copiii noştri. 

«Nu trebuie să mă emoţionez în faţa ei», 

se gindi Agnes tulburată. «E prea mult! 
Încearcă să mă convingă. Cred că e de 
plins. E atit de nefericită! Dacă ar fi măcar 
agresivă, ar fi mai uşor. Cum să lupti cu o 
rivală care îţi inspiră milă?» 

— Ce ai vrut să-mi spui? Că nu este loc 
pentru mine în viaţa lui Lance? 

— A, nu! Vreau, dimpotrivă, să te fac să 
înţelegi că este loc pentru amîndouă. Sunt 
o femeie emancipată. Am reflectat şi am 
ajuns la concluzia că ai ceva ce eu nu aş 
putea să-i ofer niciodată: un farmec 
irezistibil, poate chiar sexual, nu ştiu. Sau 
magnetic. Orice-ar fi, eu nu-l am. Pot să te 
asigur că va fi secretul nostru. N-o să-l ştie 
nimeni. O să mă prefac că nu ştiu nimic de 
legătura voastră. 

Bettina era sinceră şi Agnes nu avu 
curajul să-şi bată joc de ea. 

—E şti foarte generoasă, spuse. Nu aş fi în 
stare să fac acelaşi lucru. 

— Nu te grăbi, e doar egoism din partea 
mea. Dacă eşti îndrăgostită de Lance, îi vrei 
fericire- Esenţialul este ca el să nu sufere. 
Eşti de acord? 

—Da, spuse Agnes; îl iubesc cu adevărat. 

— Asta am venit să descopăr. Pină unde 
merge dragostea ta, Agnes? 

—Ce vrei să spui? 

— Vreau să-l părăseşti. Nu, nu definitiv, 

spuse Bettina luînd mîinile lui Agnes, care 
îşi înăbuşi un strigăt de protest. Doar pînă 
la expoziţia lui. 

—E şti la curent? 

— Mi-a spus Alex aseară, la telefon. 
Credea că mă face să am răbdare, dindu-mi 
speranţa de a-l întilni pe Lance la New 
York. Imediat, mi-am zis: «lată soluţionarea 
problemelor lui Lance cu părinţii lui.» Ştii 
că nimeni nu i-a văzut tablourile? Nici eu, 
cu excepţia marelui portret al lui Karim, 
din bibliotecă, nu le ştiu. Îţi dai seama de 
şansa pe care o ai? Nu numai că ai văzut 
tot ce a făcut, dar l-ai şi convins să le 
expună. 

— Are probleme cu familia? Credeam că 
se înţelege foarte bine cu tatăl şi cu mama 
sa. 

—A căutat întotdeauna cu disperare să le 
ciştige stima şi admiraţia. Fără să i-o 
spună, ei sunt puţin dezamăgiţi de modul 
lui de viaţă. De cîțiva ani, relaţiile dintre ei 
s-au răcit. Datorită expoziţiei, ei vor fi mîn- 
dri de fiul lor şi asta va contribui la o nouă 
apropiere. Sper să-i conving să vină la New 
York. Nu există decit un singur obstacol. 

— Eu? întrebă Agnes, cu inima cit un 
purice. 

— Exact. Dacă legătura voastră continuă, 
asta se va afla. Revistele au să vorbească. 

Lance este foarte popular. La fiecare pas pe 
care îl face, reporterii sunt pe urmele lui, 
mai ales la New York. Inutil să-ţi spun ce 
efect ar avea asupra părinţilor lui şi că asta 
ar compromite negocierile pe care deja le-am 
început. Draga mea, spuse ea cu gravitate, 
în inima şi în conştiinţa dumitale, îl iubeşti 
pe Lance destul de mult pentru a te lipsi de 
prezenţa lui timp de o lună? După aceea, o 
s-o luaţi de la capăt, ca înainte. - 

Agnes, care se temea să-şi petreacă o 
săptămină întreagă departe de iubitul ei şi 
care dusese o luptă dură cu sine pentru a-şi 
impune această hotărire, se cutremură. În 
ciuda căldurii soarelui, deodată îi fu foarte 
frig. Se înfioră. 

—Îmi ceri să nu-l mai văd deloc? 

— N-ar fi prea înţelept. Toate jurnalele ar 
vorbi. Dacă eşti hotărită să faci ceva, tre- 
buie s-o faci corect. 

— Aş vrea să am forța dumitale de carac- 
ter, spuse Agnes cu voce sacadată. Nu ştiu 
dacă am să am curajul. 

— Ai să-l ai. Am să te ajut cit am să pot. 
Am organizat totul. Am să te duc în 
dimineaţa asta la Houston, după care am 
să revin să-i explic totul lui Lance. N-o să 
fie nevoie să-i vorbeşti înainte de plecare. 
Ar fi prea greu pentru dumneata, nu-i aşa? 

—Imposibil! Văd că ai prevăzut totul. 

— Am un oarecare simţ al organizării. Al 
să-i poţi telefona de la Houston, dacă ai să 
vrei. Dar prin telefon... se omit atitea 
lucruri... 

— Mă întreb... Toate se derulează aşa de 
repede. Trebuie să reflectez. 

—Bine-nţeles! Nu-i nici o grabă. Nu vreau 
să te grăbeşti, să te oblig să iei o hotărire 
pe care să o regreţi mai tirziu, spuse 
Bettina ridicindu-se şi scuturindu-şi cu 
mina pantalonii, pentru a scăpa de firele de 
nisip. Mă întorc şi te aştept la elicopter. 
Eşti o femeie adorabilă şi foarte inteligentă. 
Contez pe dumneata pentru a lua hotărirea 
care se impune. 

«De nestăpinit!» se gindi Agnes, privind-o 
cum se îndepărtează. «lată calificativul care 
i se potriveşte. A năvălit în viaţa mea şi, în 
cîteva clipe, i-am adoptat punctul de 
vedere. E lucidă. Îl cunoaşte pe Lance din- 
totdeauna şi ştie mai bine ca mine de ce 
are nevoie. Cît de uşor m-am lăsat convin- 
să! De necrezut! E sinceră? Aşa pare, dar 
poate că ascunde ceva. Să mă fi lăsat eu 
păcălită?» 

«Pe de altă parte, dacă dragostea noastră 
e aşa puternică precum cred, o lună de 
despărţire n-o să poată s-o zdruncine. 
Dimpotrivă. O să avem amindoi timp de 
gindire. Avem mare nevoie de aşa ceva.» 

inţelese că hotărîrea ei era luată de mult 
timp. De ce să mai aştepte? 

Bettina îi aruncase mănuşa, ea o va ridi- 
ca! 

Se ridică încet în picioare şi, cu capul 
plecat, se îndreptă spre pista de aterizaj. 
Bettina se sprijinea de carlingă, cu un aer 
preocupat. Îi aruncă lui Agnes o privire 
neliniştită. 

— Pler cu dumneata, declară Agnes sec. 
Nu vreau să-l văd. 

Altfel n-ar fi avut curajul să plece. Su- 
ferea deja ca o damnată. 

—E preferabil aşa, spuse Bettina. Nu vrei 
să-ţi iei lucrurile? 

— Am să-i telefonez lui Alex să-i ceară lui 
Justine să-mi facă valizele şi să mi le trimi- 
tă. Nu vreau, mai ales, să mă întorc în 
casă. 

— Ei bine, să mergem! spuse Bettina cu 
vioiciune. 

Deschise portiera elicopterului, o lăsă pe 
Agnes să treacă înaintea ei. Cind fură 
instalate, ordonă: 

—Pune-ţi centura! 

Agnes se execută automat. Cind aparatul 
luă înălţime şi se îndepărtă spre est, nu 
putu rezista tentaţiei de a arunca o privire 
în urmă. Insuliţa sciînteia ca un smarald 
montat în albastrul profund al oceanului. 

Lacrimile îi veniră în ochi, amestecind culo- 
rile şi peisajul. 

— Ai procedat cum era mai bine, zise 
Bettina cu un zimbet de simpatie. Poţi să 
plingi! Asta îți va face bine. 

— Crezi? Probabil că nu ştiu cum s-o fac, 
pentru că nu mă simt deloc eliberată. 

Se întoarse pentru a privi ultima dată 
micul colţ de paradis. Dispăruse. 

«Am să-mi regăsesc biroul, munca, 
anchetele», se gindi ea pentru a se reconfor- 
ta. «O lună o să treacă repede. Dacă am să 
am de lucru, dacă am să mi-l alung pe 
Lance din minte, o să fie uşor. La urma 
urmei, sunt atiţia îndrăgostiţi ce rămin 
separați luni şi luni de zile. Cînd o să ne 
revedem, o să fie minunat.» 

În adincul sufletului, o voce înlăcrimată 
gemea: 

«Vai, iubitule, ce ţi-am făcut?! Ce i-am 
făcut dragostei noastre?!» 


151 


Un colț de paradis 


Capitolul I 


— aca vorbind, nu 
înțeleg deloc, spuse Nancy privind-o cu 
mirare pe Agnes, aşezată de cealaltă parte 
a biroului. Recunoşti că eşti îndrăgostită la 
culme de bărbatul ăsta şi dispari timp de o 
lună. Ochii care nu se văd se uită! Nu-ţi dai 
seama ce adevăr este în aceste cuvinte. Mai 
ales cînd e vorba de făt-frumosul tău. 

Agnes se gindise la asta încă de cînd 
luase hotărirea, dar pentru Lance, era 
ocazia de a se împăca cu părinţii lui. 
Familia e un lucru important. Ea, căreia îi 

lipsise aşa ceva toată viaţa şi, încă dureros, 
ştia ce înseamnă. N-ar fi admis ca Lance să 
rămînă orfan, pe plan afectiv, să fie 
despărţit de părinţii săi şi de fratele lui. O 
să facă tot ce-i stă în puteri pentru a evita 
aşa ceva. 

Îşi imagina, în acelaşi timp, cu frică, ce 
risca să piardă prin plecarea aceasta 
neaşteptată. Nancy avea dreptate, după 
experienţa ei: eşecul propriului mariaj. Era 
evident şi, totuşi, nu greşise, deşi îşi 
asumase un risc enorm. 

În timpul sejurului de vis din insulă, nu-şi 
luaseră nici unul vreun angajament faţă de 
celălalt. Schimbaseră jurăminte de dra- 
goste, riseseră mult împreună, fuseseră 
momente de mare tandrete, în timpul căro- 
ra învăţaseră să se cunoască. Asta le 
ajunsese. Îi speriau planurile de viitor, ca şi 
cum le-ar fi fost frică să nu sfărime cercul 
magic în care trăiau. Ce o să se întimple 
cînd Lance o să reia contactul cu reali- 
tatea? 

— Ar fi trebuit să mă faci să profit de 
experienţa ta mai demult, spuse Agnes 
străduindu-se să glumească. Sunt o naivă 
incurabilă şi e prea tirziu să mă schimb. 
Nu sunt făcută pentru o asemenea aven- 
tură. 

— Nu eşti dotată chiar deloc, punct şi de 

la capăt. Ai început prin jocul pe picior 
mare, în loc să ataci ceva plevuşcă pe care 
să-ţi faci mîna. Dar nu, domnişoara şi-a 
aruncat plasa asupra Don Juanului inter- 
naţional, prinţul Rubinoff. Apoi s-a îndră- 
gostit. Lumea e plină, totuşi, de bărbaţi 
vrednici, cam nerozi, dar cu care e uşor de 
trăit. 

— Problema e că nu avem aceleaşi gus- 
turi. Cred că am o slăbiciune pentru casele 
regale. 

— Din fericire, nu-s pline străzile! Te rog 
să nu-ţi petreci vacanţele pe Coasta de 
Azur! 

— Îţi promit că am să mă gindesc la asta. 
Şi pentru că veni vorba, cum stăm cu 
finanţele? 

— Nu prea rău, o dată în viaţă, graţie ba- 
nilor doamnei Gomez şi cecului pe care l-a 
trimis Departamentul de Stat săptămîna 
trecută. Domnul Davies a aranjat bine 
lucrurile. De ce întrebi? 

— Am de gind să lipsesc citeva zile, voiam 
să fiu sigură că avem cu ce plăti chiria şi 
salariul tău. 

— Îmi pot permite să te întreb unde pleci? 
Eşti pe cale de a deveni o patroană absen- 
teistă. Factorul începea să mă privească 
neincrezător. Cred că mă bănuia că te-am 
asasinat, ca în foiletonul de la televizor. 

— N-ar fi o idee prea bună, spuse Agnes. 
Dacă nu ştii unde sunt, nimeni n-o să te 
poată obliga să spui. Baroana mi-a rezervat 
o cameră într-un loc unde nu există riscul 
de a mă găsi cineva. Am să rămîn acolo cit 
timp este nevoie. Am să te sun din cînd în 
cînd, ca să văd dacă toate merg bine. 

—Ai dreptate, spuse Nancy ginditor. Dacă 
Robinoff ar veni să ceară informaţii de la 
mine, simt de pe acum că nu aş putea 
rezista farmecului său şi că i-aş spune tot 
ce vrea să afle. 

—Ferească Dumnezeu! Am să-ţi telefonez 
poimiine, după ce am să mă instalez. 


* k k 


Valizele erau pregătite, apartamentul în 
ordine. Închisese gazul şi electricitatea, 
golise irigiderul. Nu-i mai răminea decit să 
scrie un bilet pentru 2 o informa pe propri- 
etară de absenta ei. Sună telefonul. 

— Agnes! Aici Nancy! Tocmai a sunat. l-am 
spus c-ai plecat deja din Houston. Nu m-a ` 
crezut. Cred c-o să vină să verifice la tine 
acasă dacă mai eşti sau nu. 

—De unde a telefonat? 

— De pe i.:sulă, răspunse Nancy, spre 
marea uşurare a iui Agnes. Dar provabil că 
deja e pe drum, la ora asta. 

—Am să fiu plecată înainte de a ajunge el 
aici. Îți mulţumesc că m-ai anunţat. 

Ezită cîteva clipe, cu mina pe receptor, 
apoi îl ridică şi ceru un apel pe numele Alex 
Ben Rachid, pe Insula Nebuniei. După cite- 
va clipe, operatoarea o suna. 

—Alo? auzi vocea nerăbdătoare a lui Alex. 

—Sunt eu, Agnes. 

— Agnes! Ţi-ai pierdut minţile! Îţi dai 
seama ce furtună ai stirnit aici? Lance era 
să sfărime totul cînd a înţeles că Bettina 
te-a răpit, practic. De ce nu ai vorbit cu el 
înainte de a pleca? Era cel mai simplu să-i 
spui ce ai hotărit. Te asigur că nu te în- 
teleg. 

—E1 mai e cu tine? 

— A luat elicopterul după ce a vorbit cu 
secretara ta. Pe toţi sfinţii! Cum de ai avut 
curajul să-i dai aşa o lovitură? Cind m-am 
întors de la Houston, l-am găsit grozav de 
furios. Teroarea teutonă era prăbuşită, cu 
toate lacrimile revărsiîndu-i-se din corp, iar 
tu erai dispărută. Tocmai îmi petrecusem 
ziua convingindu-l pe Davies că bunicul 
meu nu o să taie beregata acestei echipe de 
asasini. Eram epuizat şi iată că aterizez în 
harababura asta. 

— lartă-mă, Alex, n-am vrut să-ţi produc 
noi neplăceri. Dar, spune-mi, adăugă ea 
curioasă, tăiaţi des capetele la Sedikhan? 

— Rar de tot. Agnes, fii rezonabilă şi 
explică-mi cum de te-ai lăsat păcălită de 
Bettina. Aş fi crezut că ai ceva mai multă 
tărie de caracter. 

— Nu aşa s-au petrecut lucrurile. Eu am 
luat hotărirea. 

— Dă-mi voie să mă îndoiesc. O cunosc 
bine pe baroană. 

— Acum o cunosc şi eu. Nu m-ar fi con- 
vins niciodată, dacă n-aş fi vrut şi eu. Nu 
mă las uşor trasă pe sfoară, Alex. 

— Aşa am crezut şi eu pină astăzi. Ştii că 
mi-a fost frică pentru Lance? Nu mai 
raţiona deloc. Nu glumesc, nu l-am văzut 
niciodată în halul ăsta. 

— Alex, vrei să-i transmiţi un mesaj din 
partea mea? Am să iau din nou legătura cu 
el peste şase săptămîni. Dacă o să vrea să 
mă mai vadă, bineînţeles. 

— Dacă o să vrea... Vrei să se sinucidă 
sau, în cel mai bun caz, să fie internat în- 
tr-un spital psihiatric? Şase săptămîni! Eşti 
nebună! Tu eşti cea care trebuie internată. 
O să treacă întregul Houston prin ciur şi 
prin sită pentru a te regăsi. 

— Să nu-şi dea osteneala asta. Părăsesc 
oraşul peste citeva minute. Te rog, Alex, 
transmite-i mesajul meu. Şi mulţumesc 
pentru tot. Eşti un prieten adevărat. 

La celălalt capăt al liniei se făcu linişte. 

— Faci o mare greşeală, zise sfirşit Alex. 
Lance n-o să stea cu braţele încrucişate, 
aşteptind liniştit să dai un semn de viaţă. 
Mă bucur că mă consideri prietenul tău, 
pentru că ţin la tine mai mult decit la ori- 
care altă femeie. Dar nu uita că Lance mi-e 
ca un frate. Dacă va trebui să aleg, voi fi de 
partea lui. 

—N-o să fie cazul să faci vreo alegere şi o 
să ne revedem cu toţii peste şase săp- 
tămîni. La revedere, Alex. 

— La revedere, dar pe mult mai curind 
decit crezi, nebună dragă. 

Se auzi declicul. În ciuda tonului folosit, 
ultimele cuvinte ale lui Alex răsunau în 
urechea lui Agnes ca o ameninţare. Chiar 
era hotărit să-l ajute pe Lance? Ce: mijloace 
va folosi pentru a o găsi? Îşi avea proprii 
detectivi particulari şi, cine ştie, poate şi 
nişte mercenari? Machiavelismul lui cu 
Mata hari cea roşcată o făcu pe Agnes să se 
înfioare retrospectiv. 

«Îţi faci gînduri negre de pomană, fetiţo», îşi 
spuse ea ridicind din umeri. «Alex ţine la tine, 
n-o să încerce niciodată să-ţi facă rău.» 

Îşi termină pregătirile în grabă mare. 
Peste cinci minute cobora scările în grabă 
şi sărea în mica ei Niva. 

—Am pus şaua pe Missy pentru dumnea- 
voastră, domnişoară Winston. Sper că totul 
va fi în regulă. 

— Mulţumesc, Hank, răspunse Agnes cu 
cel mai grațios zîmbet, instalindu-se cît 
putea de bine în şa, cu ajutorul băiatului 
de la grajduri. 

] se dăduse animalul cel mai blind care 
se găsea la ranch, dar, de mai bine de o 
săptămînă de cînd lua lecţii de echitație, 
Agnes trebuia să recunoască faptul că nu 
avea nici atracţie, nici aptitudini particu- 
lare pentru un astfel de sport, atit de nobil. 
Nu făcuse parte din programul de studiu, 
la orfelinat. Încălecase, totuşi, cu conştiin- 
ciozitate, în fiecare zi şi o dureau toţi 
muşchii. 

Totuşi, plimbarea de dimineaţă avea un 
oarecare farmec. Îi plăcea singurătatea. Era 
o uşurare să nu fie obligată să se întreţină 
cu ceilalţi invitaţi. Cum era novice, trebuia 
să se concentreze asupra a ceea ce făcea şi 
astea erau singurele momente ale zilei în 
care scăpa de tristeţea, ce n-o părăsea de 
cînd era lipsită de prezenţa lui Lance. 

Ca de obicei, se duse în dimineaţa aceea 
pe marginea lacului. Cobori cu precauţie de 
pe cal, puse, după cum fusese învățată, 
friiele în jurul gitului iepei şi se apropie de 
mal. 

Ranchul era imens, dar locul ăsta retras 
era colţul său preferat. Găsea aici un fel de 
uşurare, datorată spectacolului apei 
liniştite, în care se reflectau arborii. 

Se sprijini de trunchiul aspru al unui pin 
şi închise ochii, savurind miîngiierea razelor 
soarelui pe obraz. Bettina aranjase 
lucrurile de minune. Ranchul, situat la 
cîțiva kilometri de Houston, rezervat antre- 
namentelor, era un stabiliment luxos, în 
care întreţinerea trebuia să coste o avere. 
Nu era vina baroanei dacă lui Agnes nu-i 
plăcea prea mult la ţară. Era obişnuită cu 
zarva şi cu agitația marilor oraşe. De fapt, 
era nerăbdătoare ca pedeapsa pe care şi-o 
dăduse singură să ia sfirşit. Lipsa de 
acţiune o apăsa. Îi lipsea munca din fiecare 
zi. 

Îi telefonase lui Nancy în ajun. După cum 
era de aşteptat, Lance nu avea de gînd să 
abandoneze partida. O persecuta pe Nancy, 
telefonindu-i de douăzeci de ori pe zi. 
Sărmana Nancy! Probabil că nu era prea 
plăcut pentru ea. 

—Domnişoara Winston? 

Bărbatul, care tocmai o interpelase cu o 
voce amabilă şi respectuoasă, era îmbrăcat 
intr-un costum sobru, închis. Cămaşa 
albă, nodul de la cravată erau impecabile. 
Stătea în picioare, la cîțiva paşi de Agnes. 

Un al doilea, îmbrăcat la fel, o privea pe 
tînără, fără să zimbească. Nu-i auzise 
apropiidu-se. Sigur că-şi luaseră măsuri de 
precauţie, pentru a nu face să trosnească 
crenguţele uscate de pe potecă, sub paşii 
lor. 

—Da, eu sunt. 

— Vă căutam, domnişoară Winston. Vreţi 
să ne urmați, vă rog? 

--Cine sunteţi? Veniti de la ranch? 

Ştia deja răspunsul. Erau îmbrăcaţi cu 
prea multă grijă. Veneau de la Houston şi 
cam avea ea idee asupra scopului vizitei. 

— Nu, doamnă, spuse al doilea, nu sun- 
tem de la ranch. Ne-am lăsat maşina pe 
şosea, ceva mai jos. Sperăm că o să ne 
urmaţi de bună voie. Suntem destul de 
grăbiţi. 

—De ce v-aş însoţi? Nu vă cunosc. 

— Scuzaţi-mă, nu m-am prezentat. Sunt 
Hassan Khalim, iar el e prietenul meu, 
John Sax. Lucrăm amindoi pentru Alex 
Ben Rachid. El ne-a trimis. 

—De ce? 

— Ca să vă luăm, domnişoară, spuse 
John Sax cu voce mieroasă. 

—Să mă luaţi? 

Primul reflex a lui Agnes a fost dea 
protesta, dar işi aduse aminte la momentul 
oportun de ceea ce-i spusese Lance. Sluj- 

başii secreţi ai bătrinului şeic, prin con- 
secinţă cei ai lui Alex, erau de o redutabilă 
eficacitate. Privindu-i cu mai multă atenţie 
pe cei doi, recunoscu, sub aspectul civi- 
lizat, duritatea latentă, marca adevăraţilor 
profesionişti. Nu era prima dată cînd avea 
de-a face cu genul ăsta de indivizi. Nu-i 
inspirau teamă. 

— Mi-e frică să nu vă pierdeţi vremea, 
domnilor, spuse ea suav. N-am nici cea mai 
mică intenţie să vă urmez. 

— Vă rog, domnişoară Winston, spuse 
John Sax cu aparentă afectare, nu luaţi ati- 
tudinea asta. Avem ordine clare de la dom- 
nul Ben Rachid. 

Fu tentată să le spună ce-ar putea Alex 
să facă din ordinele lui. Cum de îndrăznea? 
Ce metode barbare! 

— Păcat, făcu ea printre dinţi. O să fiți 
obligaţi să vă întoarceţi la patronul vostru 
pentru a-i spune că nu sunt de acord. 
Bună ziua, domnilor. 

— Dar, domnişoară, e imposibil! interveni 
Hassan Khalim. John v-a spus, avem in- 
strucţiuni. Trebuie să vă luăm cu noi cu cit 
mai puţin zgomot, indiferent dacă vă place 
sau nu. Domnişoară, fiţi înţelegătoare, 
urmaţi-ne fără să protestaţi. 

— Nu, ripostă Agnes. Dacă o să mă luaţi, 
după cum spuneţi, o veţi face cu forţa. 

—Domnişoară Winston, insistă John Sax, 
nu ne complicaţi sarcina. Mai e o proble- 
mă. Domnul Ben Rachid ne-a ameninţat că 
ne face praf dacă ne atingem de un singur 
fir de păr de-al dumneavoastră. N-am avut 
niciodată o misiune aşa delicată. 

«Foarte drăguţ din partea lui Alex», se 
gîndi Agnes. 

— Într-adevăr, e o problemă. Vă compă- 
timesc, vă rog să mă credeţi. În afară de 
păr, o să fiţi obligaţi să-mi daţi citeva lovi- 
turi grele şi vor fi vinătăi şi cucuie. Şi vă 
previn: nu vor fi toate de aceeaşi parte. 

—Da, nu ne îndoim de asta, admise John 
Sax. V-am citit dosarul. Impresionant. 
Domnul Ben Rachid ne-a lăudat calităţile 
dumneavoastră profesionale. Vă admiră 
foarte mult. Situaţia e foarte complicată. 

— De ce n-aţi merge să-i daţi raportul 
patronului dumneavoastră? sugeră Agnes. 
Spuneţi-i că, dacă vrea să-mi vorbească, va 
fi suficient să vină aici. Îl aştept. 

Cu puţină şansă ar fi avut timp să 
părăsească ranchul înaintea sosirii lui 
Alex. 

— Ştiţi foarte bine că nu putem face asta, 
domnişoară Winston. E, totuşi, o soluţie 
foarte tentantă. 

—Atunci, iată-ne într-un impas. 

— De asta ne şi era frică, nu-i aşa, John? 

spuse cu tristeţe Hassan Khalim. 

— Ei da! Am întors problema pe toate 
fețele. În cele din urmă, nu rămîne decît o 
soluţie. 

«Ce comedie!» îşi spuse Agnes exasperată. 
ată-mă discutind liniştită cu doi ucigaşi, 
în decorul ăsta cimpenesc.» 

—Care anume? 

Se credea în gardă, dar ei o înconjurară 
cu o abilitate şi o rapiditate fulgerătoare. 
Khalim schiţă o mişcare spre stînga pentru 
a-i distrage atenţia, în timp ce Sax făcea un 
pas la dreapta. Avu timp să-i facă o priză 
de karate lui Khalim, apoi simţi o înţepă- 
tură în braţ, asemătoare cu cea a unui 
tințar. 

Ca într-un film cu încetinitorul, îl văzu pe 
Khalim îndoindu-şi genunchii. Totul se 
întunecă şi nu mai văzu absolut nimic. 


(Le) 


165 


Un colț de paradis 


Capitolul 10 


DATE în fire, 
Agnes regăsi aceeaşi impresie bizară pe 
care o simțise în momentul în care leşi- 
nase. | se părea că înoată pe sub apă, 
înaintînd greu şi făcînd eforturi disperate 
pentru a ieşi la suprafață. 

Cînd deschise ochii, senzația dispăru. Se 
simțea cu capul uşor, cu ideile clare. Nici 
amețeală, nici durere de cap, deşi era sigu- 
ră că fusese drogată. 

Privi în jurul ei şi ceea ce văzu o uimi. Un 
decor demn de un harem din O mie şi una 
de nopţi. Era sprijinită de o mulţime de 
perne de satin alb. Un covor persan în 

tonuri delicate acoperea parchetul din lemn 
ceruit. Pe o masă de marchetărie era aşezat 
un vas din aramă, în care ardea ceva ce 
semăna a tămiie. Închise ochii, îi deschise 
din nou, decorul nu se schimbase. 

Şi era îmbrăcată ciudat: pantaloni 
bufanţi din mătase, de culoarea smaraldu- 
lui şi o vestă din perle. Era un vis. 

Se răsuci între perne şi privirea îi căzu pe 
o foaie de hirtie aşezată la marginea diva- 
nului. O despături. 

«Scuzele mele, Agnes. Te prevenisem. 
Alex.» 

Se sprijini de perne şi mototoli miînioasă 
hirtia. Alex o răpise, fie, dar această 
regizare era de cel mai prost gust. 

—lată că te-ai trezit! În sfirşit! 

Inima lui Agnes tresări cînd auzi vocea 
aceea adorată. El stătea în picioare la uşă, 
mai seducător ca niciodată. Avea cizme şi 
pantaloni de călărie, o cămaşă albă între- 
deschisă pe pieptul puternic şi... o basma 
albă pe cap. 

— Ce se întîmplă aici? strigă Agnes sărind 
în picioare. 

— N -ai văzut niciodată vreun harem prin 
filme sau prin cărţile cu poze? 

— Ce?! Ai căzut în cap?! Ştii cit te poate 
costa o astfel de istorie? 

— Imaginează-ţi că nici nu m-am gindit. 

Am crezut că ţi-ar place să-ţi petreci un 
ultim week-end de plăceri şi dezmăţ în 
braţele unui seducător. Nu asta aştepţi de 
la mine? Un week-end departe de toate, în 
afara timpului, cu Don Juan, fără compli- 
caţii, fără perspective de viitor? Erai grăbită 
să fugi şi să te întorci la munca ta, nu-i 
aşa? Ei, bine! Frumoasa poveste de dra- 
goste romantică a luat sfirşit, spuse Lance 
smulgîndu-şi basmaua şi aruncind-o pe 
jos. E momentul să înfruntăm realitatea. 
N-ai să-mi mai scapi. 

— N-am fugit, se bilbii Agnes. Aveam un 
motiv foarte bun... 

— Prostii! Nu eşti chiar atit de naivă încît 
să cazi în plasă şi să crezi povestea pe care 
ţi-a spus-o Bettina: legăturile familiale care 
trebuiau restabilite, bătrinii mei părinţi dis- 
peraţi de comportarea mea, etc., etc.... N-am 
nevoie de nimeni care să-mi spună ce să 
fac cu propria familie. Dar nu! Nu despre 
asta e vorba. Nu eşti proastă. De fapt, ai 
folosit primul pretext pentru a pleca. Erai 
îinnebunită pentru că presimţeai că am 
să-ţi cer ceva ce incă nu erai pregătită să 
accepti. 

Şi dacă avea dreptate? Cedase foarte 
repede la argumentele Bettinei. Adevărul 
este că îi fusese teamă ca această pasiune 
devorantă să nu se transforme, încetul cu 

încetul, în obişnuinţă. 

— Nu spui nimic? Am lovit la ţanc, spuse 
Lance, instalindu-se în faţa ei. Ei? O să 
vedem ce ai să alegi între mine şi afurisita 
ta de carieră. Ai să te căsătoreşti cu mine, 
Agnes. 

—Ce? 

— Inutil să discutăm. N-ai să mă 
părăseşti pină cînd nu am să închid porţiţa 
cuştii în urma ta, spuse el luînd-o de 
umeri. Hai, Agnes, gindeşte-te! Ţi-ai riscat 
viaţa pentru tablourile mele şi mă tratezi ca 
pe o obişnuită aventură trecătoare. Nu vezi 
că suntem făcuţi unul pentru celălalt? Mă 
iubeşti! Nu încerca să spui contrariul. Şi 
dacă mă iubeşti, poţi foarte bine să-ţi sacri- 
fici munca. 

— Niciodată! strigă Agnes. Munca mea! 
Dar tu? Tu eşti un prinţ! 

— Şi ce-i cu asta? Nu e o meserie. E hazar- 
dul naşterii. Eu sunt artist. Poate că îi dis- 
preţuieşti pe prinți, dar ştiu că îi admiri pe 
artişti. 

— Nu te dispreţuiesc, dar... în sfîrşit, ştii 
bine că prinții nu se căsătoresc niciodată 
cu nişte sărmane orfane. Nu ştii nici măcar 
cine e tatăl meu. 

— Umilinţa nu le pică bine walkiriilor, 
făcu Lance cu o sclipire maliţioasă în ochii 
albaştri. De ce refuzi să te căsătoreşti cu 

mine, iubito? Eşti cealaltă jumătate a mea. 

— Asta nu e umilinţă. Ştiu cît preţuiesc. 
Sunt inteligentă, competentă, am un anu- 
mit farmec, simţul umorului şi... 

El o întrerupse cu un sărut. 

— E inutil să-ţi enumeri toate calităţile. 
Eşti deja angajată... Crezi că ai să poţi 
suporta un artist aşa nebun ca mine, timp 
de cincizeci de ani sau mai bine? Tot ce iţi 
pot promite este că te voi iubi pînă în ulti- 
ma clipă. E de ajuns? 

— Vai, da! spuse Agnes cuibărindu-şi 
capul la pieptul lui Lance. Te iubesc atit de 
mult! Mi-a fost aşa de frică să nu te pierd! 

-—Prostuţă mică! Tu erai cea ce vorbea tot 
timpul de plecare. Ştiam ce vreau încă de la 
inceput. 

—Şi părinţii tăi? Ce vor spune? 

—Nu mă interesează; singura mea familie 
sunt Alex şi Karim. Ei vor fi nebuni de 
bucurie. Cit ii priveşte pe părinţii mei, 
odată puşi în faţa faptului împlinit, vor face 
haz de necaz. 

— Eşti sigur că mă iei din dragoste? Nu e 
pentru a avea o gardă de corp la dispoziţie? 

— Poate că e şi ceva din asta. Hai, spuse 
el antrenind-o spre divanul cel mare, 
acoperit cu perne moi, e atit de mult timp 
de cind nu te-am ţinut în braţe! 

— Dragostea mea! suspină ea abandoniîn- 

du-se, eu... 

Deodată simţi pămîntul fugindu-i de sub 
picioare. Toată încăperea se clătina. 

—Dumnezeule! Un cutremur de pămînt! 

— Nici vorbă, dragostea mea! Suntem pe 
mare, la bordul iahtului lui Alex. 

—M-ai drogat? M-ai adus aici? 

— Nu eram la curent cu nimic. Ţi-o jur! 
Cind cele două «gorile» au venit cu tine, 
inconştientă, era să îi omor dacă nu mă 
oprea Alex. 

— Şi cine m-a dezbrăcat? Cine m-a îmbră- 
cat în hainele astea? 

— Îţi vin de minune. Cine vrei s-o fi făcut? 
Crezi că aş lăsa vreun alt bărbat să te 
atingă? 

— Şi pantalonul de mătase? Toate perlele 
şi paietele, unde le-ai găsit? 

— Am citit cîndva, demult, un roman inti- 
tulat Şeicul. Am cutreierat toate bibliotecile 
din New York pentru a-l regăsi. Îmi 
aduceam aminte de descrierea unor rochii 
şi costume strălucitoare. Am pus să fie 
făcute după descriere. Sunt foarte mindru 
de rezultat. E aici un aer de autenticitate 
care mă seduce. 

—Cind ai să devii mai serios? 

—În curînd, dragostea mea, în curind. Cu 
o femeie ca tine am să devin un bărbat 
foarte serios, muncitor, calm, discret, mode- 

rat în toate privinţele. 

— Moderat, tu! Mai ales asta, nu! Nu te 
schimba, te rog, viaţa ar fi prea tristă. Dar, 
spune-mi, nu ai răspuns la întrebarea mea. 
Ce căutăm noi pe iahtul lui Alex? El e aici? 

— Da, e cu noi. Cum o să fim în largul 
mării, căpitanul o să ne căsătorească. O să 
facem o ceremonie impresionantă cînd o să 
ajungem în Sedikham. 

— Asta-i bună! Şi ce se va întîmpla dacă 
nu sunt de acord cu micul tău plan? 

—Nu vrei să te căsătoreşti cu mine, acum? 

— Nu am spus asta. Majestate, ar fi fru- 
mos dacă mi-ai face o adevărată cerere în 
căsătorie, în loc să-mi dai un ordin. 

El luă mina lui Agnes, pe care depuse un 
sărut uşor ca o mingiiere. 

— Accepţi să fii soţia mea, la bine şi la 
rău? 

—Da, murmură ea, pentru totdeauna. 


k k k 


— Sunt aşa de fericită, suspină Agnes, 
incit aş vrea să-mi împart bucuria cu toată 
lumea. Chiar şi cu cei care nu au fost prea 
drăguţi cu mine. 

Avionul personal al lui Karim Ben Rachid 
îi ducea în Statele Unite. Şeicul, în ciuda 
rugăminţilor lor, refuzase să-i însoțească. 

— Sunteţi prea îndrăgostiţi pentru ca un 
tap bătrin ca mine să suporte fără nostalgie 
spectacolul fericirii voastre. M-aş plictisi cu 
voi. Am să vin la New York să asist la 
vernisajul expoziţiei lui Lance. O să le 
arătăm noi americanilor ăstora fructele 
unei bune educaţii, după moda din 
Sedikhan. Avem petrol, dar şi idei. 

Îşi petrecuseră la Sedikhan o lună de 
miere de vis. A fost un sejur în alt mic pa- 
radis, pe malurile altui golf, la mii de kilo- 
metri de insula lor. Agnes descoperise o 
lume pe care o ignora, un amestec de 
tradiţii şi modernism care o impresionase. 

Mata-Hari şi acoliţii săi au avut dreptul 
la un proces spectaculos. Fuseseră con- 
damnaţi la închisoare pe viaţă (de multă 
vreme nu se mai tăiau capetele sau miinile 
la Sedikhan). Urmau să fie extrădaţi ceva 
mai tirziu şi daţi pe mîna justiţiei ameri- 
cane. Davies urma să fie satisfăcut. 

— Săraca Mata-Hari, spusese Agnes 
ieşind de la tribunalul în care depusese 
mărturie. Cariera ei de spioană a fost 
destul de scurtă! 

— lată ce se întîmplă cu falsele roşcate, 
replicase Alex. Nu trebuie să glumeşti cu 
culoarea părului. 

Şeicul o acoperise pe Agnes cu bijuterii, 

—Ce am să fac eu cu toate astea? îl între- 
base ea pe soţul ei. N-am obiceiul să port 
lucruri atit de preţioase. 

— Ai să le porţi în intimitate, cind o să ne 
amintim de harem. 

Zburau spre New York. Urmau să re- 
găsească viaţa cotidiană, munca, celelalte, 
pe care le uitaseră timp de o săptămină. 

—Şi Bettina? întrebă Agnes. Nu pot să nu 
fiu puţin tristă cînd mă gindesc la ea. 

— Exagerezi, spuse Lance. Îţi aduci a- 
minte ce ţi-am spus prima dată cînd ne-am 
văzut, cind ai ieşit din ascunzătoarea ta, ca 
un veritabil şobolan de hotel? 

—Nu prea. Eram foarte jignită că fusesem 
descoperită atît de prosteşte. 

— Că eşti prea frumoasă pentru meseria 
periculoasă pe care o ai. Detectiv particu- 
lar! Spune şi tu! E absolut ridicol! 

— Nu m-am descurcat chiar aşa rău în 
timpul ultimei mele misiuni, spuse Agnes 
cu maliţiozitate. Dar, te rog, să nu începem 
din nou eterna noastră discuţie despre 
meseria mea. Ai promis! 

—Da, da. Ai să deschizi o mare agenţie de 
informaţii, în care nu ai să foloseşti decit 
femei. O să ne distrăm pe cinste! 

—Ei, ia stai! Îţi interzic să-ţi bagi nasul în 
afacerile mele. De altfei, ca măsură în plus 
de precauţie, nu am să recrutez decit 

brunete mici, cu ochelari, inteligente, dar 
nu prea drăguţe. Apropo de brunete, ce se 
va întimpla cu Bettina? 

— Angajeaz-o de probă! Are exact profilul 
pe care-l cauţi. Deşi, cît priveşte inteli- 
genţa... Va trebui s-o supui unui test sever. 

—Nu fi răutăcios! Te iubeşte cu adevărat. 

— Crezi? Ascultă, să terminăm o dată 
pentru totdeauna cu Bettina. E o comedi- 
ană redutabilă, cu idei fixe. Mă persecută 
încă din copilărie. În toate astea e o bună 
parte de joc. Am o idee! Ce-ar fi să facem să 
fie răpită de un rege al petrolului, care s-o 
închidă într-un harem? Am scăpa de ea 
pentru tot restul zilelor. 

— Eşti incorigibil! Şi ce e mai rău e că 
vorbeşti serios. Hotărit lucru, nu faci 
deosebirea între vis şi realitate, între 
poveştile pe care ţi le spui şi lumea aşa 
cum este. Trezeşte-te, iubitule, o să avem 
de dus bătălii dure. 

— Să mă trezesc? Niciodată! spuse el, 
cufudiîndu-şi capul în masa de păr blond 
pal. Ce nevoie mai am acum? Visul meu 
erai tu, iar cea mai frumoasă poveste ade- 
vărată pentru mine eşti tot tu! 

